
转讜住驻讜转



 诪诇讬讞 讗讬谞讜 讻专讜转讞. 讜讛讗 讚转谞讬讗 (诇拽诪谉 讚祝 拽讬讙.) 讚讟诪讗 诪诇讬讞 讜讟讛讜专 转驻诇 讗住讜专 讛讬讬谞讜 讘讚讙讬诐 讚专驻讜 拽专诪讬讬讛讜: 讗诪专 讗讘讬讬 讛讗讬 讛讬转专讗 讘诇注 讻讜': 诇讗 专''诇 诪砖讜诐 讚讛讜讬 谞讜转谉 讟注诐 讘专 谞讜转谉 讟注诐 讻诪讜 讚讙讬诐 砖注诇讜 讘拽注专讛 讚讗讘讬讬 诇讟注诪讬讛 讚讞砖讬讘 诇讬讛 讞讚 讟注诪讗 诪砖讜诐 讞讜专驻讬讛 讚爪谞讜谉 讜讗注''讙 讚诇拽诪谉 讗住专 讗讘讬讬 讗诇讬讘讗 讚专讘 讻讛谞讗 拽讗诪专 诇讛: 讜诇讗 讛讬讗 砖讗谞讬 讛转诐 讚谞驻讬砖 诪专专讬讛. 讻诇讜诪专 诪讻讗谉 讗讬谉 诇讛讜讻讬讞 讗讘诇 讛讜讗 讘驻讬专讜砖 讗诪专讛 讻讚诪讜讻讞 讘住诪讜讱: 讗讘讗 讘专 讗讘讗. 讗讘讜讛 讚砖诪讜讗诇 讛讜讛 讻讚讗诪专讬谞谉 讘驻专拽 诪讬 砖诪转讜 (讘专讻讜转 讚祝 讬讞:): 讻专讘讬 讞讬讬讗 讘专 讗讘讗 住''诇. 讗讬谉 讛诇讻讛 讻谉 讗诇讗 讻讚驻住拽讬谞谉 讘驻专拽 讻讬爪讚 诪讘专讻讬谉 (砖诐 讚祝 诪讗:): 讛诇讻转讗 讚讙讬诐 砖注诇讜 讘拽注专讛. 砖诇 讘砖专 诪讜转专 诇讗讜讻诇谉 讘讻讜转讞 讗诐 讛拽注专讛 讜讛讚讙讬诐 爪讜谞谞讬诐 诇讗 讗讬爪讟专讬讱 诇驻住讜拽 讚诇讬讻讗 诪讗谉 讚驻诇讬讙 讗诇讗 讻砖讛讗讞讚 诪讛谉 专讜转讞 讚讘讬谉 注诇讗讛 讙讘专 讘讬谉 转转讗讛 讙讘专 拽诇讬驻讛 诪讬讛讗 讘注讬 讻讚讗诪专讬' 讘驻' 讻讬爪讚 爪讜诇讬谉 (驻住讞讬诐 讚祝 注讜.) 讗讚诪讬拽专 诇讬讛 讘诇注. 讘砖诐 专砖''讬 驻讬' 专讬讘''谉 讞转谞讜 讚讜拽讗 注诇讜 砖专讜 讗讘诇 谞转讘砖诇讜 讗住讜专 讚讻讞讚 讟注诪讗 讞砖讬讘 讜讘讗 诪注砖讛 诇驻谞讬讜 讘讘讬爪讬诐 砖谞转讘砖诇讜 讘拽讚专讛 砖诇 讞诇讘 讜讗住专 诇注砖讜转 诪讛诐 诪讜诇讬讬转讗 砖诇 讘砖专 讜讬砖 诇讛讘讬讗 专讗讬讛 诇讚讘专讬讜 诪爪谞讜谉 砖讞转讻讜 讘住讻讬谉 讚讗住讜专 诇讗讜讻诇讜 讘讻讜转讞 诪砖讜诐 讚讗讙讘 讞讜专驻讬讛 讘诇注 讟驻讬 讜讞砖讬讘 讻讞讚 讟注诪讗 讜谞转讘砖诇讜 诇讗 讙专注 诪爪谞讜谉 讜诪讬讛讜 诇驻讬专讜砖 诇砖讜谉 讗讞专 砖驻讬' 讘拽讜谞讟' 讚讟注诪讗 讚讗住讜专 诪砖讜诐 砖讛砖讜诪谉 拽专讜砖 注诇 讛住讻讬谉 讜讗讬谞讜 谞讬讻专 讜讛讜讬 讟注诐 专讗砖讜谉 讘爪谞讜谉 讗讬谉 专讗讬讛 诪砖诐 讜诪转讜讱 诇砖讜谉 讛拽讜谞讟' 诪砖诪注 讚讗讬谉 讞诇讜拽 讘讬谉 注诇讜 诇谞转讘砖诇讜 讚诇注讬诇 讙讘讬 谞讜转谉 讟注诐 讘专 谞讜转谉 讟注诐 驻讬专砖 讘拽讜谞讟专住 讚讗诐 讛讬讜 诪讘讜砖诇讬诐 注诐 讘砖专 诪诪砖 讗讜 诇讗讻讜诇 讞诇讘 讘拽注专讛 诪讜讚讛 砖诪讜讗诇 讚讗住讜专 讚讛讜讬 谞讜转谉 讟注诐 专讗砖讜谉 诪砖诪注 诪转讜讱 驻讬专讜砖讜 讚诪讘讜砖诇讬诐 注诐 讘砖专. 讛讜讗 讚讗住讜专 讗讘诇 诪讘讜砖诇讬诐 注诐 讛拽注专讛 砖专讬 

专讘讬谞讜 讙专砖讜诐

讗住讜专 诇讞转讜讱 讘讛 专讜转讞:



讜讗讬 讗讬讻讗 讘讬 讚讜讙讬. 讻诇讬 砖诪砖讬诪讬谉 转讞转 讛砖驻讜讚 诇拽讘诇 讘讜 讛砖讜诪谉 讗住讜专 诪砖讜诐 讚诪讗 讚讻讘讚讗:



讜诪"砖 诪讚诪讗 讚讘砖专讗. 讻诇讜诪专 砖诪砖讬诪讬谉 讻诇讬 转讞转 讛讘砖专 诇拽讘诇 讘讜 讗转 讛砖讜诪谉. 讚诪讗 讚讘砖专讗 砖讻谉 讜诇讗 诪转注专讘 讘讛讚讬 砖讜诪谉 讗诇讗 砖讻谉 诇转讞转 讜诪讬砖专讗 讻诇 讛砖讜诪谉 讜诇讗 讬讗讻诇 讚诐 讗讘诇 讚诪讗 讚讻讘讚讗 拽驻讬 讜诪转注专讘 讘讛讚讬 砖讜诪谉 讜讗住讜专:



讗住讜专 诇讞转讜讱 讻讜'. 讻诇讜诪专 讚诪讞诪转 讚讛讜讗 专讜转讞 讘讜诇注 讛讚诐 砖讘住讻讬谉:



爪讜谞谉 讗诪专讬 诇讛 讘注讬 讛讚讞讛. 讛住讻讬谉:



讗住讜专 诇讗讻讜诇 讘讛 专讜转讞. 讻诇讜诪专 讚诪讞诪转 专转讬讞讗 讘讜诇注 讛讚诐 砖讘拽注专讛:



砖诪讜讗诇 诇讟注诪讬讛 讚讗诪专 诪诇讜讞 讛专讬 讛讜讗 讻专讜转讞. 讻诇讜诪专 诪讞诪转 诪诇讞 讘诇注讛 讛拽注专讛 讛讚诐:



讻讘讜砖 讛专讬 讛讜讗 讻诪讘讜砖诇 诇注谞讬谉 讘讬砖讜诇讬 注讜讘讚讬 讻讜讻讘讬诐 讚讗诐 注讜讘讚 讻讜讻讘讬诐 讻讜讘砖 砖诇拽讜转 讻讗讬诇讜 诪讘砖诇谉:



爪谞讜谉 砖讞转讻讜 讘住讻讬谉 砖讞转讱 讘讛 讘砖专 诪讜转专 诇讗讻讜诇 讗讜转讜 爪谞讜谉 讘讻讜转讞. 诪"讟 (讗诪专 讗讘讬讬 讛讗讬 讛讬转讬专讗 讘诇注 诪讗讬) 讗诪专讬' 拽注专讛 砖诪诇讞 讘讛 讘砖专 讗住讜专 诇讗讻讜诇 专讜转讞 讚讗诪专讬' 诪讞诪转 诪诇讞 讘诇注 拽注专讛 讛讚诐 讜讛讻讗 诇注谞讬谉 住讻讬谉 诪拽讬诇讬谉 讘爪谞讜谉:



讗诪专 讗讘讬讬 讛讗讬 讛讬转讬专讗 讘诇注. 讻诇讜诪专 住讻讬谉 讘诇注 讚讛讬转讬专讗 讛讘砖专 砖诪讜转专 诇讗讻讜诇 讗讘诇 讛拽注专讛 讘诇注讛 讚诐 讚讗住讜专:



住讜祝 住讜祝 讗讬住讜专 拽讗 讘诇注 讗讻讬诇. 讻诇讜诪专 讻讬 讞转讱 讛爪谞讜谉 讘住讻讬谉 讜讬砖 讘讜 讟注诐 讘砖专 讚讘诇注 爪谞讜谉 诪讞诪转 讞讜专驻讬讛 讻讬 讗讻讬诇 诇讬讛 讘讻讜转讞 讗讬住讜专讗 讗讻讬诇. 讛讗讬 讗驻砖专 诇诪讬讟注诪讬讛讗)爪"诇 讜讛讗讬 诇讗 讗驻砖专 诇诪讟注诪讬讛 讗讬 讗讬讻讗 讚诐. 讚讗讬讟注诪讬讛 讗讜讻诇 讚诐:



拽驻讬诇讗. 讗讜驻讛:



讚讙讬诐 砖注诇讜 讘拽注专讛. 讻诇讜诪专 拽注专讛 砖讗讜讻诇讬谉 讘讛 转讘砖讬诇 砖诇 讘砖专 讗住讜专 诇讗讜讻诇谉 讘讻讜转讞 讘拽注专讛 讬砖 讘讛 谞讜转谉 讟注诐 讘砖专. 谞讜转谉 讟注诐 讘专 谞讜转谉 讟注诐 讛讜讗:



砖讬讬驻讗. 拽讬诇讜专讬转:



讘爪注讗. 讻诇讜诪专 拽注专讛:



讗"诇 讛讚专 诇讬讛 诪专 诪砖诪注转讬讛. 讚讛讜讗 讛讬讛 讘专 讗讘讗:



讗谞讗 注讘讚讬 讻砖诪讜讗诇. 讚讗诪专 讚讙讬诐 砖注诇讜 讘拽注专讛 诪讜转专 诇讗讜讻诇谉 讘讻讜转讞:





专砖讘"讗

讗诪专 专"谞 讗诪专 砖诪讜讗诇 住讻讬谉 砖砖讞讟 讘讛 讗住讜专 诇讞转讜讱 讘讛 专讜转讞. 诪讛 砖驻讬专砖 专砖"讬 讝"诇 讚拽住讘专 砖诪讜讗诇 讚讘讬转 讛砖讞讬讟讛 专讜转讞 讗"爪 诇讝讛, 讚拽"诇 讻诪"讚 讘讬转 讛砖讞讬讟讛 爪讜谞谉, 讻讗讬讻讗 讚讗诪专讬 讚专讬砖 诪讻诇转讬谉 (讞, 讘) 讙讘讬 讛砖讜讞讟 讘住讻讬谉 砖诇 谞讻专讬诐 讚讘讬转 讛砖讞讬讟讛 爪讜谞谉, 讜讗驻"讛 拽讬"诇 讻讬 讛讗 讚专"谞, 讜诪讚拽讗诪专 专"谞 讗住讜专 诇讗讻讜诇 讘讛 专讜转讞 住转诐, 诪砖诪注 讚讗住讜专 注讚 砖讬讙注讬诇谞讛, 讜讟注诪讗 讚诪讬诇转讗 诪砖讜诐 讚讗讙讘 讚讜讞拽讗 讚住讻讬谞讗 讘诇注 诪讗讬住讜专 讘注讬谉, 讜讛诇讻讱 讘讜诇注 讛讜讗 讘讞诪讬诪讜转 诪讜注讟 讻讞讜诐 讘讬转 讛砖讞讬讟讛, 讜讻砖讞讜转讱 讘讜 专讜转讞 讙诪讜专 驻讜诇讟 讛讜讗 诪讛 砖讘诇注, 讜讛诇讻讱 爪专讬讱 讛讻砖专 讙讚讜诇 诇讬讘讜谉 讗讜 讛讙注诇讛 讗讜 砖讬驻讛, 讻讚讘专讬 讛讗讜诪专 讚砖讬驻讛 诪讻砖专转 诇讙诪专讬 讜讗驻讬诇讜 诇讞转讜讱 讘讛 专讜转讞, 讗讘诇 讗讬谉 讘诇讬注转 讛住讻讬谉 砖讗讬谞讛 讘注讬谉 谞驻诇讟转 讗讙讘 讚讜讞拽讗 讚住讻讬谞讗 讘讚讘专 砖讗讬谞讜 专讜转讞 讙诪讜专, 讜讛讬讬谞讜 讚拽讬"诇 讛转诐 讘住讻讬谉 砖砖讞讟 讘讛 讟专讬驻讛 讻诪讗谉 讚讗诪专 讘爪讜谞谉, 讜讗讬谉 诪讻讗谉 专讗讬讛 诇驻住讜拽 讻专讘讛 讘专 讘专 讞谞讛 讘注谞讬谉 住讻讬谉 砖诇 谞讻专讬诐 讻诪讜 砖讻转讘讜 诪拽爪转 诪专讘讜转讬谞讜 讝"诇, 讜砖诐 讛讗专讻转讬 讬讜转专 讘住"讚. 讜讛专讘 讘注诇 讛诪讗讜专 讝"诇 讻转讘 讻讗谉 讚诇诪"讚 讘住讻讬谉 讟专讬驻讛 诪讚讬讞 讗住讜专 诇讞转讜讱 专讜转讞 讚拽讗诪专 讛讻讗 讘诇讗 讛讚讞讛 拽讗诪专, 讛讗 讘讛讚讞讛 砖"讚, 讜讗讬谞讜 诪讞讜讜专. 讜讛专讗砖讜谉 谞专讗讛 注讬拽专 讜讻诪"砖 砖诐 讘专讬砖 驻"拽.



爪讜谞谉 讗诪专讬 诇讛 讘注讬 讛讚讞讛. 驻讬专砖 专砖"讬 讝"诇 诪讛 砖讞转讻讜 讘讜 讜讙专讬' 讘注讬 讛讚讞讛, 讜诇讗 诪讞讜讜专 讗诇讗 讘注讬讗 讛住讻讬谉 讛讚讞讛 拽讗' 讜讘注讬讗 讙专住讬', 讜讛讻讬 讗讬转讗 讘专讜讘 讛住驻专讬诐. 讜讗讬讻讗 诪"讚 讚诪讛讗 讚讗诪专 讛讻讬 讚诇讗 讘注讬讗 讛讚讞讛 砖诪注讬谞谉 诇讻诇讬诐 砖谞砖转诪砖讜 讘讛谉 讗讬住讜专 讻讙讜谉 拽注专讛 砖诪诇讞 讘讛 讘砖专 讗讜 诇拽讚专讛 砖诇 讗讬住讜专 讚砖专讬 诇讗讬砖转诪讜砖讬 讘讛讜 讘爪讜谞谉 讚讛讬转专讗 讘诇讗 讛讚讞讛 讻诇诇, 讜讗驻讬诇讜 诇诪"讚 讘住讻讬谉 讚讘注讬讗 讛讚讞讛, 讛转诐 讛讜讗 讚讗讬讻讗 讚讜讞拽讗 讚住讻讬谞讗, 讗讘诇 讘拽注专讛 爪讜谞谞转 讚诇讬讻讗 讚讜讞拽讗 诪讜转专 诇讗砖转诪讜砖讬 讘讛 讛讬转专 爪讜谞谉 诇讻转讞讬诇讛 讜诇讗 讘注讬讗 讛讚讞讛, 讜讛讬讬谞讜 讚诇讗 讗讬驻诇讬讙讜 讘拽注专讛 砖诪诇讞 讘讛 讘砖专 讻讚讗讬驻诇讬讙讜 讘住讻讬谉.
讜讛讛讬讗 驻讬专讻讗 讚转讘专 诇讛 专' 讗诪讬 讗注"讙 讚讞讝讬讗 诇讗讬砖转诪讜砖讬 讘讛讜 讘爪讜谞谉, 诪砖讜诐 讙讝专讛 讚讗转讬 诇讗讬砖转诪讜砖讬 讘讛讜 讘讞诪讬谉 讛讜讗 讚转讘专 诇讛, (讜讘讛讛讬讗) [讜讻讛讛讜讗] 讚拽讚专讜转 讘驻住讞 讚讗诪专 专讘 讘驻住讞讬诐 (诇, 讗) 讬砖讘专讜, 讜讗注"讙 讚砖专讬 诇讗讬砖转诪讜砖讬 讘讛讜 讘爪讜谞谉 讗诇讗 诪砖讜诐 讞诪讬谉, 讜转讚注 讚讛讛讬讗 诇讻"注 讘讛讚讞讛 诪讬讛讜 讛讜讛 住讙讬 诇讬讛, 讜讗[驻]"讛 转讘专讗, 讜讗"谞 讗驻砖专 诇讜诪专 讚讛讛讬讗 驻讬谞讻讗 讻讬讜谉 讚砖诇 讞专住 讛讬转讛 讜谞讘诇注讛 注"讬 专讜转讞 讗讬谉 诇讛 转拽谞讛 讗驻讬诇讜 讘爪讜谞谉 讚讘讜诇注转 讛讬讗 讛专讘讛 注讚 砖驻讜诇讟转 讗驻讬诇讜 讘爪讜谞谉, 讜讛诇讻讱 讻诇 爪讜谞谉 砖谞砖转诪砖 讘讜 诪讚讬讞讜.
讜转讚注 砖讛专讬 诇注谞讬谉 讬讬谉 谞住讱 讻诇讬 讞专住 砖转讞诇转 转砖诪讬砖讜 讘讬讚 谞讻专讬' 爪专讬讱 诪诇讜讬 讜注讬专讜讬 讜讗驻讬诇讜 讘砖讗讬谞讜 诪讻谞讬住讜 诇拽讬讜诐 讻注讬谉 讻住讬 讚驻讬讞专讗, 讜讻诪"砖 讛专讘 讗诇驻住讬 讝"诇 讘驻住讞讬诐 (诇, 讘( 讘讛讗 讚讙专住讬谞谉 讛转诐 讻诇 讛讻诇讬诐 砖谞砖转诪砖 讘讛谉 讞诪抓 讘爪讜谞谉 诪砖转诪砖 讘讛谉 诪爪讛. 讜驻讬专砖 讛专讘 讝"诇 讘讛诇讻讜转讬讜 讚讚讜拽讗 讘砖谞砖转诪砖 讘讛谉 讘爪讜谞谉, 讗讘诇 讘讞诪讬谉 讗讬谞讜 诪砖转诪砖 讘讛谉 诪爪讛 讗驻讬诇讜 讘爪讜谞谉, 讜讻"讻 讛专诪讘"谉 讝"诇, 讜讛讗 讚转谞谉 诇注讬诇 (讞讜诇讬谉 拽讝, 讘) 爪讜专专 讗讚诐 讘砖专 讜讙讘讬谞讛 讘诪讟驻讞转 讗讞转 讜讘诇讘讚 砖诇讗 讬讛讜 谞讜讙注讬谉 讝讗"讝, 讜讗诪专讬谞谉 注诇谉 讘讙诪专讗 讚讗注"讙 讚爪讜谞谉 讜爪讜谞谉 讛讜讗 讛讚讞讛 诪讬讛讗 讘注讜, 讜讻谉 谞诪讬 讗诪专讬' 讘驻住讞讬诐 (注讜, 讗) 爪讜谞谉 诇转讜讱 爪讜谞谉 讛讚讬讞, 砖讗谞讬 讛转诐 砖讛谉 讙讜驻讜 砖诇 讗讬住讜专, 讗讘诇 讟注诐 讛讗讬住讜专 砖诪讜讘诇注 讘讚讜驻谞讬 讛讻诇讬 讗驻讬诇讜 讘爪讜谞谉, [讗驻讬诇讜 讘爪讜谞谉] 讛讚讞讛 诇讗 讘注讬.
讜讗讬讻讗 诪"讚 讚讛讚讞讛 讘注讬 讻住讻讬谉, 讚拽讬讬"诇 讻诪"讚 讘住讻讬谉 讘注讬讗 讛讚讞讛, 讜讻"讻 讛专讗讘"讚 讝"诇, 讜讗驻讬诇讜 诇诪讗谉 讚讗诪专 讘住讻讬谉 诇讗 讘注讬讗 讛讚讞讛, 讛转诐 讛讜讗 诪砖讜诐 讚讚诐 诪砖专拽 砖专讬拽 讜诇讗 诪讬讘诇注 讘爪讜谞谉 讻诇诇, 讗讘诇 讘砖讗专 讗讬住讜专讬谉 诪讜讚讛 讛讜讗 讚讘注讬 讛讚讞讛, 讜诪讬讛讜 讗驻讬诇讜 讘拽注专讛 砖诪诇讞 讘讛 讘砖专 讘讛讚讞讛 住讙讬 诇讛, 讜讗诐 谞砖转诪砖 讘讛谉 讘爪讜谞谉 注讚 砖诇讗 讛讚讬讞讛 诪讚讬讞 诪讛 砖谞转谉 讘转讜讻讛 讜砖"讚, 讜讗注"讙 讚讘砖注转 诪诇讬讞讛 专讜转讞转 讛讬讗 讻讚砖诪讜讗诇, 诪"诪 注讻砖讬讜 爪讜谞谞转 讛讬讗, 讚诇讗 注讚讬驻讗 诪讘砖专 讜讙讘讬谞讛 砖谞讜讙注讬谉 讝讛 讘讝讛, 讜讘讘砖专 专讗讜讬 诇讗讻讬诇讛 拽讗 诪讬讬专讬 讻讙讜谉 讘砖专 爪诇讬 讗讜 诪讘讜砖诇, 诪讚拽讗 讗住专 诇讛讙讬注谉 讝讛 讘讝讛 诇讻转讞诇讛 讻讚讻转讘讬' 注诇讛 诇注讬诇, 讜讗"讛 讘讛讚讞讛 住讙讬 诇讬讛, 讜拽诇讬驻讛 诇讗 讘注讬, 讜讝讜 住讘专转 讛专诪讘"谉 讝"诇 讜讻谉 住讘专转 讛专讗讘"讚 讝"诇, 讜讗注"驻 砖讻' 讝"诇 讚拽注专讛 砖诪诇讞 讘讛 讘砖专 讗注"驻 砖讛讚讬讞讛 讻专讜转讞转 讛讬讗, 讚诇讗 讚诪讬 诇讘砖专 专讜转讞, 讚讻讬讜谉 砖谞爪讟谞谉 驻住拽讛 专转讬讞转讜 诇讙诪专讬, 讗讘诇 拽注专讛 砖诪诇讞 讘讛 讘砖专 讘讻诇 注转 专转讬讞转 诪诇讬讞转讛 讘转讜讻讛 讜讗讬谞讜 讬讜爪讗 诪诪谞讛 讻爪讗转讛 诪谉 讛讘砖专 讘讛讚讞讛, 讗讘诇 诪"诪 诇讗 注讚讬驻讗 诪住讻讬谉 砖砖讞讟 讚住讙讬 诇讛 讘讛讚讞讛 讜砖驻砖讜祝 诇讞转讜讱 讘讛 爪讜谞谉, 讜讗注"讙 讚讗讬讻讗 讚讜讞拽讗 讚住讻讬谞讗 讚讛讜讗 砖拽讜诇 讻专转讬讞转 讛拽注专讛.
讜谞专讗讛 诪讝讛 讚注转 讛专讘 讝"诇 讚爪讜谞谉 砖谞驻诇 诇转讜讱 专讜转讞 谞讙讜讘 砖讗讬谉 诇讜 专讜讟讘 (讘拽注专讛) 砖讛讬讗 谞讙讜讘讛 讘讛讚讞讛 住讙讬, 讜讗驻讬诇讜 诇砖诪讜讗诇 讚讗诪专 转转讗讬 讙讘专, 讜讗讬讻讗 诪"讚 讚拽注专讛 砖诪诇讞 讘讛 讘砖专 讗住讜专 诇讛砖转诪砖 讘讜 爪讜谞谉, 讜讗驻讬诇讜 讘讛讚讞讛 诇讗 住讙讬 诇讛, 讚专讜转讞转 讛讬讗, 讜讗讬讻讗 诪讗谉 讚讗诪专 讚拽注专讛 砖诪诇讞 讘讛 讘砖专 讗住讜专 诇讛砖转诪砖 讘讜 爪讜谞谉, 讜讗驻讬诇讜 讘讛讚讞讛 诇讗 住讙讬 诇讛, 讚专讜转讞转 讛讬讗, 讜讛"讛 讻爪讜谞谉 诇转讜讱 专讜转讞 讚诇讗 住讙讬 诇讛 讘讛讚讞讛, 讜讗诐 谞砖转诪砖 讘讜 拽诇讬驻讛 讘注讬, 讚诇讗 讚诪讬 诇住讻讬谉 砖砖讞讟 讘讜 讚住讻讬谉 讗注"驻 砖讛讜讗 讻专讜转讞 讘砖注转 讘诇讬注转 讛讚诐 诪讬讛讗 爪讜谞谉 讛讜讗 讜砖谞讬讛诐 爪讜谞谞讬谉, 讗讘诇 拽注专讛 诇注讜诇诐 专讜转讞转 讛讬讗 讜诇讗 住讙讬 诇讛 讘讛讚讞讛 讜砖驻砖讜祝, 讜诪"诪 诪讚讘专讬 讻讜诇诐 谞诇诪讜讚 诇拽注专讛 砖谞砖转诪砖讜 讘讛 讘讗讬住讜专 专讜转讞 讜谞爪讟谞谉 砖诪讜转专 诇讛砖转诪砖 讘讛 讛讬转专 爪讜谞谉 讘讛讚讞讛 讜砖驻砖讜祝, 讜诪"诪 讘住讻讬谉 砖砖诪谞讬谞讜转讜 诪讚讜讘拽 注诇 驻谞讬讜 讗驻讬诇讜 诇爪讜谞谉 讘注讬' 谞注讬爪讛 讬' 驻注诪讬诐 讘拽专拽注 拽砖讛, 讻讚讗讬转讗 讘注"讝 (注讜, 讘) 讜讗诐 讞转讱 讘讜 爪讜谞谉 砖讗讬谞讜 讞专讬祝 讘讛讚讞讛 住讙讬, 讜讗诐 讞诐 讛讜讗 讗讬讻讗 诪"讚 讘拽诇讬驻讛 住讙讬.
讜讗讬讻讗 诪"讚 讚讘注讬 谞讟讬诇转 诪拽讜诐, 讜讝讜 住讘专转 讛专讗讘"讚 讝"诇, 讜诪讚诪讬 诇讛讜 [诇]爪讜谞谉 砖讞转讻讜 讘住讻讬谉, 讚诪砖诪注 诇拽诪谉 讚讘注讬 谞讟讬诇转 诪拽讜诐 讜诇讗 住讙讬 讘拽诇讬驻讛, 讜讗注"讙 讚专讘 诪讞诪讬专 讘住讻讬谉 砖诇 谞讻专讬' 住讙讬 诇讬讛 讘拽诇讬驻讛, 讜讗注"讙 讚讛讜讬 住"诇 讚讘讘讬转 讛砖讞讬讟讛 专讜转讞 拽讗 诪讬驻诇讙讬, 讛转诐 讛讜讗 诪砖讜诐 讚讗讛谞讬 诇讬讛 讟专讚转 住讬诪谞讬谉 诇讗驻讜拽讬 讚诪讗, 讜讗"谞 讚专讘 诇讟注诪讬讛 讚讗诪专 注诇讗讛 讙讘专, 讗讘诇 诇讚讬讚谉 讚拽讬讬"诇 讚转转讗讛 讙讘专 讻砖诪讜讗诇 讛转诐 谞讟讬诇转 诪拽讜诐 讘注讬讗 讻谞讟祝 诪专讜讟讘讜 注诇 讛讞专住 讚讘注讬 谞讟讬诇讛, 讗讘诇 讘住讻讬谉 砖砖讞讟 讘讛 谞专讗讛 诇讻"注 讘拽诇讬驻讛 住讙讬 诇讬讛, 讜诪讬讛讜 讘爪讜谞谉 砖讞转讻讜 讘住讻讬谉 谞讗专讬讱 讘讜 诇拽诪谉 讘注"讛.



拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞. 讻转讘 讛专讗讘"讚 讝"诇 讚讘讬谉 讘诪谞讜拽讘转 讘讬谉 砖讗讬谞讛 诪谞讜拽讘转 拽讗诪专 砖讗住讜专 诇讗讻讜诇 讘讛 专讜转讞. 讜讗讬讻讗 诪讗谉 讚讗诪专 讚讚讜拽讗 讘砖讗讬谞讛 诪谞讜拽讘转 砖讛讚诐 诪砖转讛讗 砖诐 讜诪转讜讱 讻讱 谞讘诇注 讘拽注专讛, 讗讘诇 讘诪谞讜拽讘转 诇讗 讚讚诐 诪砖专拽 砖专讬拽, 砖讗诐 讗讬谉 讗转讛 讗讜诪专 讻谉 谞诪爪讗转 讗讜诪专 砖讗住讜专 诇诪诇讜讞 砖谞讬 驻注诪讬诐 讘讻诇讬 讗讞讚, 讜讛专诪讘"谉 讝"诇 讻转讘 讜诇讬 谞专讗讛 讻讚讘专讬 讛专讗讘"讚 讝"诇, 诪砖讜诐 讚诇讗 注讚讬驻讗 拽注专讛 诪讞转讬讻转 谞讘诇讛 讚讗诪专讬谞谉 诇拽诪谉 (讞讜诇讬谉 拽讬讙, 讗) 讚讟讛讜专 诪诇讬讞 讜讟诪讗 转驻诇 诪讜转专 注"讻. 讜讝讛 讛讛讻专注 砖诇讗 讻讚讘专讬 讛专讗讘"讚 讝"诇, 砖讛讜讗 讝"诇 住讜讘专 讚拽注专讛 砖诪诇讞 讘讛 讘砖专 讻专讜转讞 讛讬讗 诇注讜诇诐 讻诪讜 砖讻转讘谞讜, 讜诇讗 讚诪讬 诇讟讛讜专 诪诇讬讞 讜讟诪讗 讟驻诇, 讗诇讗 诇砖谞讬讛诐 诪诇讜讞讬谉, 注讚 砖讻转讘 讛专讘 讝"诇 砖讗诐 谞转谉 讘讛 专讜转讞 砖爪专讬讱 诇讬讟讜诇 讗转 诪拽讜诪讜 讻注讬谉 讞诐 诇转讜讱 讞诐 讻诪讜 砖讗谞讜 注转讬讚讬谉 诇讻转讜讘 诪砖诪讜 讘注"讛.
讜谞"诇 讚讻讬 诪讜诇讞讬谉 砖谞讬 驻注诪讬诐 讘讻诇讬 讗讞讚, 讛讬讬谞讜 诪砖讜诐 讚讛讜讛 诇讬讛 讻诪讜诇讞 砖转讬 讞转讬讻讜转, 讚讻诇 讗讬诪转 讚驻讜诇讟讜 讗讬谉 讘讜诇注讜转 讝讜 诪讝讜, 讜讻诇讬 诇讗 注讚讬祝 诪讞转讬讻' 讛驻讜诇讟转 讚诐 砖讗讬谞讛 讗讜住专转 讗转 讞讘专转讛 讗讜 诪讞转讬讻讛 讗讞转 砖讗讬谉 驻诇讬讟转 爪讚 讝讛 讞讜讝专转 讘爪讚 讛讗讞专 讻讚讗讬转讗 诇拽诪谉, 讜讗注"讙 讚讚诐 诪砖专拽 砖专讬拽, 讗"讛 拽注专讛 诪谞讜拽讘转 谞讗住专转 讜讗讜住专转, 诪砖讜诐 讚讛讜"诇 讻讟诪讗 诪诇讬讞 讜讟讛讜专 转驻诇 讚讗住讜专, 讚讻讬讜谉 讚诇讗 讟专讬讚 诇诪驻诇讟 讘诇注 诇讻讜诇讬 注诇诪讗 讻讚讗讬转讗 诇拽诪谉. 讜讛"谞 讗诪专讬谞谉 诇注谞讬谉 讚诐. 讜讻注谞讬谉 讚讙讬诐 讜注讜驻讜转 砖诪诇讞谉 讝讛 注诐 讝讛 讚讗住专讬谞谉 诇讛讜 诪砖讜诐 讚讚讙讬诐 专驻讜 拽专诪讬讬讛讜 驻诇讟讬 诪拽诪讬 注讜驻讜转 讜讛讚专 讘诇注讬 诪注讜驻讜转 讚驻诇讟讬 注讚讬讬谉, 讜讻"砖 讘讘砖专 诪诇讬讞 讚驻诇讬讟 讛讗讬 讜讘诇注 讛讗讬 讻谞"诇.



讗住讜专 诇讗讻讜诇 讘讛 专讜转讞. 诇驻讬 住讘专转 讛讗讜诪专讬诐 讚拽注专讛 砖诪诇讞 讘讛 讘砖专 讗讞专 讛讚讞讛 爪讜谞谞转 讛讬讗, 讗诐 谞转谉 讘讛 专讜转讞 住讙讬 诇讛 讘拽诇讬驻讛 讘讬谉 讘专讜转讞 谞讙讜讘 讘讬谉 讘专讜转讞 诇讞, 讚讛讗 砖诪讜讗诇 讙讜驻讬讛 讛讜讗 讚讗诪专 讘驻住讞讬诐 (注讜, 讗) 讚讞诐 诇转讜讱 爪讜谞谉 转转讗讬 讙讘专 讜讘拽诇讬驻讛 住讙讬 诇讬讛, 讜讻"讻 专讘讜转讬谞讜 讘注诇讬 讛转讜住' 讝"诇. 讗讘诇 讛专讗讘"讚 讝"诇 讻转讘 讚讗诐 谞转谉 讘讛 专讜转讞 谞讙讜讘 讗"爪 讗诇讗 拽诇讬驻讛, 讚讗注"讙 讚砖谞讬讛谉 专讜转讞讬谉, 讻讬讜谉 讚专讜转讞 谞讙讜讘 讜拽注专讛 谞讙讜讘讛 讛讜讛 讻住讬讻讛 讚诪砖讛讜 注讘讚讬 诇讛, 讜讘拽诇讬驻讛 住讙讬 诇讬讛, 讻讚讗讬转讗 讛转诐 讘驻住讞讬诐, 讗讘诇 讗诐 讗讜转讜 专讜转讞 讛讜讗 讚讘专 砖讬砖 讘讜 专讜讟讘 讻注讬谉 讘砖专 专讜转讞 砖讗"讗 诇讜 讘诇讗 专讜讟讘 拽爪转, 爪专讬讱 砖讬讟讜诇 讗转 诪拽讜诐 诪讙注讜 讜讛讜讗 讬讜转专 诪谉 讛拽诇讬驻讛, 诪驻谞讬 砖讛讜讗 讚讜诪讛 诇诪讛 砖砖谞讬谞讜 砖诐 谞讟祝 诪专讜讟讘讜 注诇 讛讞专住 讜讞讝专 讗诇讬讜 讬讟讜诇 讗转 诪拽讜诪讜, 讜讗讜拽讬诪谞讛 讛转诐 讘讞专住 专讜转讞, 讜讗诐 讛讜讗 诇讞 讙诪讜专 讻专讜讟讘 砖诇 讛讬转专, 谞专讗讛 讚诇驻讬 住讘专转 讛专讗讘"讚 讝"诇 讚讞砖讬讘 诇讛 诇拽注专讛 专讜转讞转, 讻讜诇讜 讗住讜专, 讚诪砖注专讬谞谉 诇讛 讘讻讜诇讛 拽注专讛, 讗讘诇 诇住讘专转 讛转讜住' 讜砖讗专 专讘讜转讬谞讜 讚讞砖讘讬 诇讛 讻爪讜谞谞转, 谞专讗讛 砖讛讜讗 诪讜转专 讗讬 讗讬讻讗 砖砖讬诐 讘讗讜诪讚 讬驻讛 讻谞讙讚 讛拽诇讬驻讛.



讛"谞 诇讬讟注诪讬讛 拽驻讬诇讗 讗讬 讗讬讻讗 拽驻讬诇讗. 转诪讬讛讗 诇讬 讚讜讚讗讬 讛讗 讚讗诪专讬谞谉 讗住讜专 诇讗讻讜诇 讘讛 专讜转讞 诇讻转讞讬诇讛 诪砖诪注, 讻诇讜诪专 讛拽注专讛 讗住讜专讛 诇讗讻讜诇 讘讛 专讜转讞, 讻讬讜谉 讚讗驻砖专 讘讟注讬诪讛, 讜诪讬讬转讬 诇讬讛 诪讛讗 讚转谞谉 (诇注讬诇 讞讜诇讬谉 爪讝, 讘) 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘 讜讗诐 讘砖诇 讘谞"讟, 讜诪讗讬 拽讗 诪砖谞讬 诇讬讛 专讘讗 讗讬 讚讗讬讻讗 拽驻讬诇讗 讛"谞 讚讛转诐 讘砖讘砖诇 讘讜 讞诇讘, 讜诇讛讻砖讬专 讛转讘砖讬诇 讘讚讬注讘讚 讛讜讗 讚诪讛谞讬 拽驻讬诇讗 讜诇讗 诇讛讻砖讬专 讛讻诇讬 诪讻讗谉 讜诇讛讘讗, 讜注讜讚 讚讛转诐 讗讬 讗讬讻讗 讟注诪讗 拽驻讬诇讗 (诇讗) 诪专讙讬砖 讘讬讛, 讗讘诇 讛讻讗 讗讬 讗诪专讬谞谉 讚诇讬讟注诪讬讛 拽驻讬诇讗 诇讛讗讬 转讘砖讬诇 讻讚讬 诇讛讻砖讬专 讛讻诇讬 诇讻转讞诇讛, 讜注讜讚 讻诪讛 讬讛讘讬谞谉 讘讙讜讬讛 讚诇讬讟注诪讬讛 拽驻讬诇讗, 讗讬 讬讛讬讘 讘讬讛 讟讜讘讗 讚诇诪讗 讘驻讜专转讗 诪讻讚讬谉 讛讜讛 讬讛讬讘 讟注诪讗 讜拽讚专讛 注砖讜讬讛 讛讬讗 诇讗讻讜诇 讘讛 讗驻讬诇讜 诪砖讛讜, 讜砖诪讗 讛讻讬 诪拽砖讜 诇讬讛 讗诪讗讬 讗住讜专 诇讗讻讜诇 讛专讜转讞 砖讘讛 讚讗住讜专 讘讛 专讜转讞, 转专转讬 诪砖诪注 讗住讜专 诇讗讻讜诇 讘讗讜转讛 拽注专讛 诇讻转讞诇讛 讛专讜转讞, 讜诪砖诪注 谞诪讬 讗住讜专 诇讗讻讜诇 讛专讜转讞 砖讘讛, 讜注诇讛 拽讗 诪拽砖讛 专讘 驻驻讗, 讜注诇讛 诪转专抓 专讘讗 讗讬 讚讗讬讻讗 拽驻讬诇讗 讛"谞 砖诪讜转专 诇讗讻讜诇 专讜转讞 砖讘讛, 讗讘诇 拽注专讛 注爪诪讛 讘讗讬住讜专讗 拽讬讬诪讗, 讜诪讬讛讜 讚讜讞拽 讛讜讗 诇讜诪专 讻谉, 诇驻讬 住讘专转 专讜讘 讛诪驻专砖讬诐 砖讗讜诪专[讬诐] 讚拽注专讛 爪讜谞谞转 讛讬讗 诪砖讜诐 讚讗驻讬诇讜 讘诇讗 讟注讬诪转 拽驻讬诇讗 诇讗 爪专讬讱 讗诇讗 拽诇讬驻讛, 讜讗讬谉 住讘专讗 诇讜诪专 讚诇讛讻砖专 讛拽诇讬驻讛 讛讜讗 讚诪拽砖讬 诇讬讛 专讘 驻驻讗 讜诪讛讚专 诇讬讛 专讘讗, 讗讘诇 诇住讘专转 讛专讗讘"讚 讝"诇 讗"砖 讟驻讬, 讚讛讗 讗诐 专讜转讞 诇讞 讛讜讗 讻讙讜谉 讘砖专 砖讬砖 诇讜 专讜讟讘 爪专讬讱 谞讟讬诇转 诪拽讜诐 讜砖诇讗 诇讛讟注讬谞讜 谞讟讬诇讛 砖讛讜讗 讚讘专 讙讚讜诇 讛讜讗 砖诪讞讝专 专讘 驻驻讗, 讜讗诐 诇讞 讙诪讜专 讛讜讗 讻讚讬 诇讛讻砖讬专讜 讚讙诪专讬, 讚讗讬 诇讬讻讗 拽驻讬诇讗 讛讜讛 讗住专讬' 诇讬讛 诇讙诪专讬 讻谞"诇.



讚讙讬诐 砖注诇讜 讘拽注专讛 专讘 讗诪专 讗住讜专 诇讗讻诇谉 讘讻讜转讞 [讜砖诪讜讗诇 讗诪专 诪讜转专] 讚谞"讟 讘专 谞"讟 讛讜讗. 砖讗讬谞讜 诪拽讘诇 讟注诐 诪谉 讛诪诪砖, 讗诇讗 讛拽注专讛 拽讘诇讛 讟注诐 诪谉 讛讘砖专, 讜讛讚讙讬诐 拽讘诇讜 讟注诐 诪谉 讛拽注专讛, 讜注讚讬讬谉 讛讘砖专 讜讛讚讙讬诐 讛讬转专 讜讛讬转专 讛谉, 讜讻砖谞转谉 讛讚讙讬诐 讘讻讜转讞 谞诪爪讗 讚讛讜讜 拽讜讚诐 讗讬住讜专谉 谞"讟 讘专 谞"讟, 讜讗驻讬诇讜 诇诪讗谉 讚讗诪专 讚讟注诐 讗住专讛 转讜专讛 讻注讬拽专 诇讗住讜专 转注专讜讘转讜, 讛"诪 讟注诐 专讗砖讜谉 讻讙讜谉 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘, 讗讘诇 讟注诐 砖谞讬 讗讬谉 讘讜 讻讞 诇讗住讜专 讗讞专讬诐 讗诇讗 诪讜转专 诇讙诪专讬, 讜讚讜拽讗 讘拽注专讛 砖讛讜讚讞讛 讬驻讛 砖讗讬谉 讘讛 诪砖诪谞讬谞讜转讜 砖诇 讘砖专 讜诇讗 诪谉 讛诪讗讻诇 注爪诪讜 砖谞转讘砖诇 注诐 讛讘砖专, 诇驻讬 砖注讻砖讬讜 讘讜诇注讬谉 讛讚讙讬诐 诪注讬拽专 讛讘砖专 讜诪拽讘诇讬谉 讟注诐 诪谉 讛专讗砖讜谉, 讜讗讬讻讗 诪讗谉 讚讗诪专 讚诇讗 讛转讬专讜 讗诇讗 讘砖注诇讜 砖诐 专讜转讞讬谉, 诇驻讬 砖讗讬谉 诇讛诐 讻讞 讻"讻 诇讛驻诇讬讟 专讜讟讘 讛讘砖专 砖谞讘诇注 讘拽注专讛, 讗讘诇 讗诐 谞转讘砖诇讜 诪诪砖 讘拽注专讛 讗住讜专 诇讗讜讻诇谉 讘讻讜转讞, 诪砖讜诐 讚讻讞 讛讗砖 诪驻诇讬讟 诪诪砖讜 砖诇 专讜讟讘 讛谞讘诇注 讘拽注专讛, 讜讛专讬 讛讜讗 讻讗诇讜 拽讘诇讜 讟注诐 诪谉 讛专讗砖讜谉. 讜讛讘讬讗讜 专讗讬讛 诪讬讛讗 讚讗诪专讬谞谉 讘驻住讞讬诐 (诇, 讘) 讗讬谉 讟砖讬谉 讗转 讛转谞讜专 讘讗诇讬讛 讜讗诐 讟砖 讻诇 讛驻转 讻讜诇讛 讗住讜专讛, 讜讗诪专讬谞谉 讛转诐 讚讛住拽 讘注讬, 讜讗诪讗讬 诇讬住讙讬 诇讬讛 讘讛讚讞讛, 讚讛讗 讛讜讛 诇讬讛 驻转 谞"讟 讘专 谞"讟 讛讗诇讬讛 讘转谞讜专 讜讛转谞讜专 讘驻转 讜注讚讬讬谉 讛谉 讛讬转专 讘讛讬转专 讜驻转 讘讻讜转讞 讜注讜讚 [专讗讬讛] 诪爪谞讜谉 砖讞转讻讜 讘住讻讬谉 砖讗住讜专 诇讗讻诇讜 讘讻讜转讞.
讜专砖"讬 讝"诇 讜讛专诪讘"谉 讝"诇 诪驻专砖[讬] 诇讛 讗驻讬诇讜 谞转讘砖诇讜 诪诪砖 讘拽讚讬专讛, 讜讛讛讬讗 讚转谞讜专 诪砖讜诐 讚砖诪谞讜谞讬转 讗讬谉 讬讻讜诇讬谉 诇拽谞讞讜 讛讬讟讘 砖诇讗 讬砖讗专 诪诪谞讜 拽爪转 讘注讬谉, 讜讛讛讬讗 讚爪谞讜谉 砖讞转讻讜 讘住讻讬谉, 诪砖讜诐 砖诪谞讜谞讬转 砖讚讘讜拽 注诇 驻谞讬 讛住讻讬谉 讜讗讙讘 讞讜专驻讬讛 讚爪谞讜谉 讛讜讗 砖谞讘诇注 讛讬讟讘 讘爪谞讜谉, 讜讛讬讬谞讜 讚拽讬砖讜转 讜讗讘讟讬讞 爪专讬讻讬谉 讙专讬专讛, 讜讗讬 诪砖讜诐 驻诇讬讟转 住讻讬谉 拽讬砖讜转 讜讗讘讟讬讞 讗诪讗讬 爪专讬讻讬谉 讙专讬专讛, 讛讗 讗讬谉 诪驻诇讬讟讬谉 讗转 讛讘诇讜注 讻诇诇, 讗诇讗 讜讚讗讬 诪砖讜诐 砖诪谞讜谞讬转 砖注诇 驻谞讬讜 讛讜讗 砖驻注诪讬诐 讗讬谉 诪拽谞讞讬谉 (讘讜) [讗讜转讜] 讜讛砖诪谞讜谞讬转 拽专讜砖 注诇 驻谞讬讜 讜讗讬谞讜 谞讬讻专, 讗讘诇 住转诐 拽注专讛 诪拽谞讞讬谉 讗讜转诐 诪砖讜诪谉 讛拽专讜砖 注诇讬讛 诪砖讜诐 诪讬讗讜住, 讜讻"驻 专砖"讬 讝"诇, 讜讛专诪讘"谉 讝"诇 讛拽砖讛 诇讚讘专讬 讛讗讜住专 讘砖谞转讘砖诇讜, 砖讗"讻 讗驻讬诇讜 注诇讜 专讜转讞讬谉 讘拽注专讛 注诇 讻专讞讬讱 讘讗讬住讜专讬谉 爪专讬讻讬谉 讛谉 拽诇讬驻讛 诇讻诇 讛驻讞讜转, 讜讛讬诇讻讱 诇讚讘专讬讛诐 专讗讜讬讛 讛讬讗 讛拽诇讬驻讛 诇讛讗住专 讘讻讜转讞 讻诪讜 讻讜诇谉 讘砖谞转讘砖诇讜, 讗诇讗 讜讚讗讬 讘讬谉 注诇讜 讘讬谉 谞转讘砖诇讜 诪讜转专 讚谞"讟 讘专 谞"讟 讛讜讗 讜砖专讬. 讜讻"讚 专"讬 讝"诇. 讜讻' 讘住' 讛转专讜诪讜转 讘砖诐 专"讬 讝"诇 讚讗驻讬' 讻讬 谞讬诪讗 谞诪讬 谞转讘砖诇讜 诇讗讜 讛讬讬谞讜 [诇]爪诇讬, 讚讜拽讗 讚诇讬讻讗 诪讬诐 讗讘诇 谞转讘砖诇讜 讘诪讬诐 讛讟注诐 谞转驻砖讟 讘诪讬诐, 讜诇讻讱 讛讬讻讗 讚讗讬讻讗 诪讬诐 砖专讬 诇讻"注 讚讗讬讻讗 讙' 谞讜转谞讬 讟注诪讬' 砖诇 讛讬转专.



 讜讛讗 讚讗诪专讬谞谉: 讜讛讗 讚专讘 诇讗讜 讘驻讬专讜砖 讗讬转诪专 讗诇讗 诪讻诇诇讗 讗讬转诪专 讚专讘 注讘讚讜 诇讬讛 砖讬驻讛 讘爪注讗. 讗讬讻讗 诇诪讬讚拽 诪讬 讚诪讬, 讛转诐 拽注专讛 诪谉 讛诪诪砖 拽讘诇讛 讟注诐, 讜讻讬 讛讗 讻"注 诪讜讚讜 讚讗住讬专, 讚讛讜讛 诇讬讛 讻拽讚专讛 砖讘砖诇 讘讛 讘砖专 讚转谞谉 诇讗 讬讘砖诇 讘讛 讞诇讘, 讜讗讬讻讗 讚讚讬讬拽 诪讬讛讗 讚讗驻讬诇讜 讘拽讘诇讛 讟注诐 诪谉 讛诪诪砖 砖专讬 砖诪讜讗诇, 讜谞"讟 讘专 谞"讟 诪讬拽专讬, 讜讛讗 讚转谞谉 拽讚专讛 砖讘砖诇 讘讛 讘砖专 诇讗 讬讘砖诇 讘讛 讞诇讘 讜讗诐 讘砖诇 讘谞讜转谉 讟注诐, 讛转诐 讘砖谞转讘砖诇讜 (讜注诇讜讬) [讜注"讬] 讛讗讜专 驻讜诇讟 诪诪砖讜 砖诇 讗讬住讜专 专讗砖讜[谉] 讜讗讬谞讜 谞讻讜谉, 讜讛专诪讘"谉 讝"诇 转讬' 砖讗讜转讛 砖讬驻讛 讚讘专 诪专 讛讬讛 诪注讜专讘 讘讛, 讗讘诇 诇讗 讛讬讛 注讬拽专 诪诪砖讜 诪讗讜转讜 讚讘专 诪专, 讜讻讬讜谉 砖谞"讟 讘讘砖讜诇 讛"诇 谞"讟 讘专 谞"讟 注"讻.
讜讗住讬拽谞讗 讚谞"讟 讘专 谞"讟 诪讜转专, 讚讛讻讬 讗住拽讛 讞讝拽讬讛 诪砖诪讬讛 讚讗讘讬讬 讘住诪讜讱. 讜诪讬讛讜 讻转讜讘 讘住驻专 讛转专讜诪讜转 砖讗诐 讛讚讬讞 拽注专讛 讞讜诇讘转 注诐 拽注专讛 砖诇 讘砖专 讘诪讬诐 专讜转讞讬谉 讜砖谞讬讛诐 讘谞讬 讬讜诪谉, 讚讛讻诇 讗住讜专, 讚讟注诐 讛拽讚专讜转 砖诇 讘砖专 谞驻诇讟 讘诪讬诐 讜讟注诐 讛拽讚专讜转 砖诇 讞诇讘 谞驻诇讟 讙"讻 讘诪讬诐, 讗"讻 谞讗住专讜 讛诪讬诐 诪讬讚 诪砖讜诐 讘砖专 讜讞诇讘 砖讘讛诐, 讜讻讬 讞讝专讜 讜谞讘诇注讜 讘拽注专讜转 注爪诪谉 谞讗住专讜 砖谞讬讛诐. 讜讛专诪讘"谉 讝"诇 讻' 讚讻"砖 讛讜讗 讚谞"讟 讘专 谞"讟 讛讜讗 讛讞诇讘 讘拽注专讛 讜讛拽注专讛 讘诪讬诐 讜讛诪讬诐 讘拽注专讛 砖诇 讘砖专 讜注讚讬讬谉 讗讬谞讜 谞讗讻诇 注讚 砖讬讗讻诇 讘讛 讘砖专, 讗诇讗 讜讚讗讬 讛讻诇 诪讜转专.



讗诪专 讞讝拽讬讛 诪砖诪讬讛 讚讗讘讬讬 讛讬诇讻转讗 讚讙讬诐 砖注诇讜 讘拽注专讛 诪讜转专 诇讗讻诇谉 讘讻讜转讞 爪谞讜谉 砖讞转讻讜 讘住讻讬谉 讗住讜专 诇讗讻诇讜 讘讻讜转讞. 讜驻讬专砖 专砖"讬 讝"诇 诇驻讬 砖砖诪谞讜谞讬转 拽专讜砖 注诇 讛住讻讬谉 讜讗讬谞讜 谞讬讻专, 讜讛爪谞讜谉 诪转讜讱 砖讛讜讗 讞专讬祝 讘讜诇注 讛砖诪谞讜谞讬转, 讜讛诇讻讱 讗住讜专 诇讗讻诇讜 讘讻讜转讞, 讚诪拽讘诇 讛讜讗 讟注诐 诪谉 讛诪诪砖, 诪讛 砖讗讬谉 讻谉 讘讚讙讬诐 砖注诇讜 讘拽注专讛 砖专讙讬诇讜转 讛讜讗 诇拽谞讞 讗转 讛拽注专讛 讜讗讬谉 诪谞讬讞讬谉 讗转 讛砖讜诪谉 诇拽专讜砖 注诇讬讛 诪砖讜诐 诪讬讗讜住, 讜讗讬谉 讛讚讙讬诐 诪拽讘诇讬谉 讟注诐 讗诇讗 诪谉 讛砖谞讬, 讜讛砖转讗 讗转讬 砖驻讬专 讛讗 讚讗诪专讬' 讚拽讬砖讜转 讜讗讘讟讬讞 爪专讬讻讬谉 讙专讬专转 讘讬 驻住拽讬 讚讗注"讙 讚诇讗 讞专讬驻讬 讜诇讗 讘诇注讬, 诪"诪 讛砖讜诪谉 砖注诇(讜) 驻谞讬 讛住讻讬谉 诪转拽谞讞 讘驻住拽 讛拽讬砖讜转 讜注讜诪讚 注诇讬讜 讘注讬谉, 讛讬诇讻讱 爪专讬讱 诇讙专讜专 讗讜转讜. 讗诇讗 讚转诪讬讛讗 诇讬 讗"讻 拽讜驻诇讬 讚诇讬驻转讗 讗诪讗讬 砖专讬, 砖讗注"驻 砖讛诇驻转讜转 诪转讜拽讬谉 讛谉, 诪"诪 讛砖讜诪谉 砖谞转拽谞讞 注诇讬讛诐 讛讬讗讱 谞转讬专谞讜 讘讞诇讘 讗讘诇 诇诇砖讜谉 讗讞专 砖驻讬专砖"讬 讝"诇 讚诪转讜讱 讞讜专驻讬讛 讚爪谞讜谉 讘诇注 讟驻讬 诪讚讙讬诐 讛诪专讜转讞讬谉 讜讗讙讘 讚讜讞拽讗 讚住讻讬谞讗 谞诪讬 驻诇讬讟 住讻讬谞讗 讜讘诇注 爪谞讜谉, 讗转讬 砖驻讬专 讚拽讜诇驻讬 诇讗 讞专讬驻讬, 讜讗注"讙 讚讗讬讻讗 讚讜讞拽讗 讚住讻讬谞讗 讘诇讬注转 讛住讻讬谉 讗讬谞讛 谞驻诇讟转 讗诇讗 注"讬 专讜转讞 诪讞诪转 讗砖 讗讜 注"讬 讞专讬驻讜转 爪谞讜谉 讜讻讬讜爪讗 讘讜.
讗诇讗 讚拽砖讬讗 拽讬砖讜转 讜讗讘讟讬讞 诇诪讛 讙讜专专. 讜注讜讚 爪谞讜谉 讗诪讗讬 讗住讬', 讚讗注"讙 讚讘诇注讬 讟驻讬 诪讚讙讬诐 诪专讜转讞讬谉, 诪讻诇 诪拽讜诐 诪谉 讛砖谞讬 讛谉 讘讜诇注讬谉 讜谞"讟 讘专 谞"讟 讛讜讗 讜砖专讬, 讜讛驻讬' 讛专讗砖讜谉 注讬拽专, 讜讗诐 讛讬讬谞讜 讗讜诪专讬谉 讚讛讗 讚讗诪专讬' 拽诇驻讬 讚诇讬驻转讗 砖专讬, 诇讗讜 诇讙诪专讬 拽讗诪专, 讚讛讚讞讛 诪讬讛讗 讘注讬 诪砖讜诐 砖诪谞讜谞讬转 讛谞讚讘拽 注诇 讘讬 驻住拽讬讛谉 讗转讬 砖驻讬专, 讚诪砖讜诐 讚诇讗 讗住讬专讬 讻爪谞讜谉, 讜诇讗 爪专讬讻讬 讙专讬专讗 (讘)[讻]拽砖讜转 讜讗讘讟讬讞 拽讗诪专 讛讻讗 (讛)[住]转诐 拽讜驻诇讬讗 讚诇讬驻转讗 砖专讜 讚讛讚讞讛 诇讗 讞砖讬讘讗 诇讬讛 (诇诪讬诪谞讬) [诇诪讬转谞讬], 讚诪讬诇转讗 驻砖讬讟讗 诇讬讛 讚讻诇 砖讞转讱 讘讜 讜讗驻讬诇讜 爪谞讜谉 诪转讜拽 诪讬讚讬 讛讚讞讛 诇讗 谞驻讬拽, 讜讗注"讙 讚讙专讬专转 拽讬砖讜转 讘诪拽讜诐 讛讚讞讛 注讜诪讚转 讚讙专讬专讛 驻讞讜转讛 讛讬讗 诪谉 讛拽诇讬驻讛, 讜讘讚讬谉 讛讜讗 讚诇讬住讙讬 诇讬讛 讘讛讚讞讛, 讗诇讗 讚讛讚讞讛 诇讗 讗驻砖专 讘讛讜, 诪砖讜诐 讚诇讞讬谉 讛谉 讜专讻讬谉 讜讛讚讞转谉 诪讘诇讬注转谉 讟驻讬, 讜诪砖"讛 讗爪专讻讜讛 讙专讬专讗, 讜讗驻"讛 讞砖讬讘 诇讛 讛讻讗 诇讗讜 诪砖讜诐 爪讜专讱 讛讚讞转谉 拽讗 讞砖讬讘 诇讬讛, 讗诇讗 诇讗砖诪讜注讬谞谉 讚注讘讚讬谞谉 诇讛讜 讙专讬专讛 讘诪拽讜诐 讛讚讞讛 讗讘诇 讛讚讞讛 诇讗 讻谞"诇.
讜讛专讘 讗诇驻住讬 讝"诇 诇讗 讻转讘 讘讛诇讻讜转讬讜 讛讗 讚拽讜驻诇讬 讜讛讗 讚住讬诇拽讗 讜讛讗 讚讗诪专讬谞谉 讜讗讬 驻转讬讱 讘讛讜 诇讬驻转讗 砖专讜, 讜讙诐 讛专诪讘"诐 讝"诇 讛砖诪讬讟谉, 讜诇讗 讬讚注转讬 诇诪讛 讛砖诪讬讟谉.
讜讛讗 讚讗诪专讬谞谉 爪谞讜谉 砖讞转讻讜 讘住讻讬谉 讗住讜专, 诇讗讜 讗住讜专 诇讙诪专讬 拽讗诪专, 讗诇讗 讘诇讗 讟注讬诪讛 拽讗诪专 讻讚讗诪专讬谞谉 诇注讬诇 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞 爪谞讜谉 砖讞转讻讜 讘住讻讬谉 诪讜转专 诇讗讻诇讜 讘讻讜转讞, 讜驻讬'  专讘讗 讜讗诪专 讛讗 讗驻砖专 诇诪讬讟注诪讬讛, 讜讗讘讬讬 讚拽讗 讗住专 诇讬讛 讛讻讗 讜砖专讬 诇讬讛 诇注讬诇 讘诇讗 讟注讬诪讛 讜讻讚驻专讬砖 讗讬讛讜 讜讗诪专 拽注专讛 讗住讜专讛 讘诇注讛 爪谞讜谉 讛转讬专讗 讘诇注, 讘转专 讚讗拽砖讬 诇讬讛 专讘讗 讜讗"诇 住讜祝 住讜祝 讛讬转讬专讗 讚讗转讬 诇讬讚讬 讗讬住讜专讗 讛讜讗, 讛讚专 讘讬讛 讜住"诇 讻专讘讗 讚诪讜转专 讘讟注讬诪讛 拽讗诪专, 讜诪讬讛讜 讬砖 诇讚拽讚拽 讗住讜专 讻讜诇讜 诇讙诪专讬 拽讗诪专 讗讜 讘拽诇讬驻讛, 讜专讗讬转讬 诇讛专讗讘"讚 砖讻转讘 讚讘拽诇讬驻讛 诇讗 住讙讬 诇讬讛 (讚讗诐 讻谉 诇讗 住讙讬 诇讬讛), 讚讗"讻 诇讬诪讗 讛讻讬 讘讛讚讬讗 讻讚讗诪专讬谞谉 诇拽诪谉 (讞讜诇讬谉 拽讬讘, 讗) 讘讘专 讙讝讜诇讗 讗讘诇 爪诇讬 拽诇讬驻讛 讘注讬, 讗诇讗 砖诪注 诪讬谞讛 诪讚拽讗诪专 讗住讜专 住转诐 讗讬住讜专 讙讚讜诇 拽讗诪专, 讚讛讬讬谞讜 砖爪专讬讱 谞讟讬诇转 诪拽讜诐, 讜讻转讘 讛专讘 讝"诇 讚讘谞讟讬诇转 诪拽讜诐 住讙讬 诇讬讛.
讗诐 诇讗 砖讗诪专讛 专讘讬谞讜 讝"诇 讛讬讬转讬 讗讜诪专 讚讗住讜专 诇讙诪专讬 拽讗诪专, 讜诇讗 住讙讬 诇讬讛 讘谞讟讬诇转 诪拽讜诐, 讚讞专讬驻讜转 爪谞讜谉 讟驻讬 讘诇注 诪专讜转讞 讛讗砖, 讜专砖"讬 讝"诇 讻谉 驻讬专砖 讚讟驻讬 讘诇注 爪谞讜谉 诪讚讙讬诐 诪专讜转讞讬诐 讜诪讜砖讱 讛讜讗 讛讟注诐 讜诪驻砖讟讜 讘讻讜诇讜 讜注讚 砖讬讟注讬诪谞讜 讜诇讗 谞诪爪讗 讘讜 讟注诐 讘砖专 讗住讜专, 讚讗诐 讗讬转讗 讻讬讜谉 讚爪谞讜谉 讜拽讬砖讜转 讘讛讚讚讬 拽讗诪专 讻讬 讛讬讻讬 讚转谞讗 转拽谞转讗 讙讘讬 拽讬砖讜转 讗诪讗讬 诇讗 转谞讗 转拽谞转讗 讙讘讬 爪谞讜谉 讜转讚注 讚讚讘专讬诐 讛讞专讬驻讬谉 讟驻讬 讘诇注讬, 诪讚讗住专讜 拽讜专讟 砖诇 讞诇转讬转 诪砖讜诐 讚诪讞转讻讬 诇讬讛 讘住讻讬谞讗 讚讗诪专讗讬 讚诇讙诪专讬 讗住专讬 诇讬讛 讜诇讗 砖专讜 诇讬讛 讘谞讟讬诇转 诪拽讜诐, 讜讗诐 讗讬转讗 讚诇注讜诇诐 诇讗 讘诇注 讟驻讬 诪讻讚讬 谞讟讬诇讛, 讗诪讗讬 讗住专讬 诇讬讛 讻讜诇讛, 诇讬爪专讻讬讛 谞讟讬诇讛 诇注讜诇诐 讜讚讬讜 讘讻讱, 讗诇讗 讛砖转讗 讚讗讬讻讗 诇诪讬诪专 讚诇驻注诪讬诐 讛讟注诐 诪转驻砖讟 讘讻讜诇讜 讜讻讜诇讜 讗住讜专 讙讝专讜 注诇讬讜 讜讗住专讜讛讜 讗驻讬诇讜 讘砖讗讬谉 讛讟注诐 诪转驻砖讟 讗诇讗 讘讻讚讬 谞讟讬诇讛 讗讜 讘讻讚讬 拽诇讬驻讛, 讜驻注诪讬诐 讘诇讗 讻诇讜诐 砖诇讗 谞讞转讱 讘住讻讬谉 讻诇诇 讻谞"诇.





专讬讟讘"讗

讗诪专 砖诪讜讗诇 住讻讬谉 砖砖讞讟 讘讛 讗住讜专 诇讗讻讜诇 讘讛 专讜转讞.  讻讱 讛讙专住讗 讘诪拽爪转 住驻专讬诐. 讜讬砖 讙讜专住讬谉 讗住讜' 诇讞转讜讱 讘讛 讜讛讬讗 讙专住转 专砖"讬 讝"诇 讜讛讻诇 讬讜爪讗 诇讚专讱 讗讞讚. 讜谞专' 诪讚讘专讬 专砖"讬 讝"诇 讚讛讙注诇讛 讘注讬 砖讻谉 讻转讘 讝"诇 讗讬讬讚讬 讚讘讬转 讛砖讞讬讟讛 专讜转讞 讘讜诇注 讛住讻讬谉 诪谉 讛讚诐 讜讗住讜专 诇讞转讜讱 讘讛 专讜转讞 诪驻谞讬 砖讞讜讝专 讜驻讜诇讟 注"讻 讜讻谉 讻转讘 专"讝 讛诇讜讬 讝"诇 讜讝讛 诇砖讜谞讜 诪讚拽讗 驻住讬拽 讜讗诪专 讗住讜专 诇讗讻讜诇 讘讜 专讜转讞 讚讜诪讬' 讚拽注专讛 砖诪诇讞 讘讛 讘砖专 讗诇诪讗 爪专讬讱 讛讙注诇讛 讘讞诪讬谉 注"讻. 讜讙诐 专讘讬' 讛专诪讘"谉 讝"诇 讻转讘 诪讚拽讗 讗诪专讬' 讗住讜' 住转诐 诪砖诪注 注讚 砖讬讻砖讬专谞讜 讛讻砖' 讙讚讜诇 砖讛讜讗 讛讙注诇讛 讗讜 砖讬驻讛 讗讜 诇讬讘讜谉 讜砖"诪 讗讬转讬' 诇讬讛 诇砖诪讜讗诇 讘讬转 讛砖讞讬讟讛 专讜转讞 诪讚讗诪专讬谞谉 谞诪讬 讘拽注专讛 砖诪诇讞 讘讛 讗住讜专 诇讗讻讜诇 讘讛 专讜转讞 讜讗诪专讬谞谉 砖诪讜讗诇 诇讟注诪讬' 诪诇讬讞 讛专讬 讛讜讗 讻专讜转讞 讗诇诪讗 讻诇 讛讬讻讗 讚讗转诪' 讗住讜' 住转诐 诪砖讜诐 砖讛讜讗 专讜转讞 注"讻 讜诇驻讬 讝讛 谞专讗讛 讚诇讬转讗 诇讛讗 讚砖诪讜讗诇 讚讛讗 拽讬讬"诇 讘驻"拽 讙讘讬 住讻讬谉 讟专讬驻讛 讻诪讗谉 讚讗诪' 讘爪讜谞谉 讜诇讗 讗诪专讬谞谉 讘讬转 讛砖讞讬讟讛 专讜转讞. 讜讻谉 谞专讗讛 诪砖诪注转讬谞讜 砖讛讘讬讗讜 住转诐 讘诇讗 砖讜诐 驻诇讜讙转讗 讜诇讗 讗诪专讜 讚驻诇讬讙 诪讛讛讬讗 讚讛转诐 讜讬"诇 讚讛转诐 讘砖讜讞讟 讗转 讛讟专驻讛 讗注"讙 讚讘讬转 讛砖讞讬讟讛 专讜转讞 讜谞讘诇注 讘住讻讬谉 讚诐 讜讙诐 砖诪谞讜谞讬转 讚讗讬住讜专讗 诪"诪 讚讬 诇讛 讘讛讚讞讛 讘爪讜谞谉 诇讙讘讬 砖讞讬讟讛 讻砖讬专讛 诇驻讬 砖讗讬谉 讘讬转 讛砖讞讬讟讛 诪驻诇讬讟 诪"诪 讗讬住讜专 讛讘诇讜注 讘讛 诇驻讬 砖讛讜讗 讟专讜讚 诇驻诇讜讟 讚诐 讜讗讬讬讚讬 讚讟专讬讚 诇驻诇讜讟 讚诐 讚讬讚讬' 诇讗 诪爪讬 诪驻诇讬讟 诇诪讘诇注 讘诇讬注讛 讚住讻讬谉: 讗讘诇 讘讻讗谉 砖讘讗 诇讗讻讜诇 讘讛 专讜转讞 讚注诇诪讗 讛讗 讜讚讗讬 讗讜转讛 专讜转讞 诪驻诇讬讟 讘诇讬注讜转 讛住讻讬谉 砖讞讜讝' 讜讘讜诇注讜. 讜诪讛 砖讗诪专讜 砖诐 讘砖讜讞讟 讘住讻讬谉 砖诇 讙讜讬 砖讛讜讗 拽讜诇祝 讚讗诇诪讗 讘讬转 讛砖讞讬讟讛 讘讜诇注转 讗讬住讜专 砖讘住讻讬谉. 讛讛讬讗 讻讘专 驻专讬砖谞讗 砖诐 讚诪讬讬专讬 讘砖讬砖 讟讬讞转 砖讜诪谉 注诇 驻谞讬 讛住讻讬谉 讛讗 讻诇 砖讛讜讗 诪讜讚讞转 讬驻讛 讘爪讜谞谉 诪讜转专 诇砖讞讜讟 讘讛. 讗"谞 讚砖讗谞讬 住讻讬谉 砖诇 讙讜讬 讚讘诇注 讗讬住讜专讗 讟讜讘讗 讘驻注诪讬诐 专讘讬诐 讜讛讜讗 砖讘注 诪讗讜讚 诪讗讬住讜专 讜讬砖 讻讞 讘讘讬转 讛砖讞讬讟讛 诇讛驻诇讬讟讜 诪讛 砖讗讬谉 讻谉 讘住讻讬谉 砖砖讞讟 讘讜 讟专驻讛 讗讜 讻砖讬专讛 砖讗讬谞讜 讘讜诇注 讻"讻 诪讞诪转 讘讬转 讛砖讞讬讟讛 砖诇讗 讛讬讛 转砖诪讬砖讜 讻诇 讻讱 讜讙诐 砖诇讗 讛讬讛 专讜转讞 讙诪讜' 讜诪讬讛讜 谞专讗讛 砖讗诐 讞转讱 讘讚讬注讘讚 讗驻讬诇讜 专讜转讞 讘住讻讬谉 砖砖讞讟 讘讛 讗讜 讘住讻讬谉 砖诇 谞讻专讬 讚讬讜 讘拽诇讬驻讛 讚讻诇 专讜转讞 砖谞讬讟诇 诪注诇 讙讘讬 讛讗讜专 讚讬讜 讘拽诇讬驻讛 讻诪讜 砖讗诪专讜 讘驻住讞 砖谞讬 讙讘讬 爪讜谞谉 诇转讜讱 讞诐 讜讞诐 诇转讜讱 爪讜谞谉 讜讻谉 讚注转 专讘讬' 讝"诇 讘讝讛.



爪讜谞谉 讗诪专讬 诇讛 讘注讬 讛讚讞讛 讜讗诪专讬' 诇讛 诇讗 讘注讬 讛讚讞讛 讻讱 讙专住' 讘诪拽爪' 讛住驻专讬诐 讜诇驻讬 讙专住' 讝讜 讗住讻讬谉 拽讗讬 诇讛讻砖讬专讜 诇讞转讜讱 讘讛 爪讜谞谉 讜住转诐 讛讚讞讛 讘爪讜谞谉 诪砖诪注 讜讗讬讻讗 诇诪讬讚拽 砖讛专讬 诇驻讬专砖"讬 讝"诇 讜砖讗专 专讘讜转讬 砖讻转讘谞讜 诇诪注诇讛. 专讬砖讗 讘住讻讬谉 诪讜讚讞转 诪讬讬专讬 讜诪砖讜诐 讗讬住讜专 讛讘诇讜注 讘讛 讗住专讜讛讜 讜讻讬讜谉 讚讻谉 诇讙讘讬 爪讜谞谉 诪讗讬 讛讚讞讛 讘注讬 讚讛讗 讻诇 砖讛讜讗 爪讜谞谉 讗讬谞讜 诪驻诇讬讟 讻诇讜诐. 讜讬砖 砖讗诪专讜 砖讛爪讜谞谉 讗讬谞讜 诪驻诇讬讟 讚讘专 讛讘诇讜注' 讛专讘讛 讗讘诇 诪讛 砖讛讜讗 拽专讜讘 诇讞讜抓 砖讘诇讜注 诪驻谞讬 讛讻诇讬 讻讬 讞转讬讱 讘讬' 讗讙讘 讚讜讞拽' 讚住讻讬谞讗 诪驻诇讬讟 诇讬讛 讗驻讬' 讛爪讜谞谉. 讜诇驻讬讻讱 爪专讬讱 讛讚讞讛 讘爪讜谞谉 讬驻讛 诇讛驻诇讬讟 讗讜转讜 讛讗讬住讜专 讛拽专讜讘 诇爪讗转. 讜诪讛 砖讗诪专讜 诇拽诪谉 讙讘讬 拽注专讛 砖诪诇讞 讘讛 讘砖专 讗住讜专 诇讗讻讜诇 讘讜 专讜转讞 讚诪砖诪注 讚爪讜谞谉 诪讜转' 诇讗讻讜诇 讘讛. 诪砖讜诐 讚讛转诐 诇讬讻讗 讚讜讞拽讗 诇讻诪驻诇讬讟 诪诪谞讜 讻讜诇诐 讜讚讜讞拽讗 讚住讻讬谞讗 讜讻讬讜谉 讚讻谉 讗驻讬' 讛讚讞讛 诇讗 讘注讬 诇爪讜谞谉. 讜诪诐 砖讗诪专讜 诇注讬诇 讘驻专拽讬谉 讚爪讜谞谉 讜爪讜谞谉 讛讚讞讛 讘注讬 讛转诐 讘谞讜讙注 讘讙讜驻讜 砖诇 讗讬住讜专 砖讛讜讗 讘注讬谉. 讜讬砖 砖讛驻专讬讝讜 讘诪讚讛 讝讜 讚讗驻讬' 拽注专讛 讘注诇诪讗 讗注"驻 砖讗讬谉 讗讬住讜专 注诇 驻谞讬讛 爪专讬讻讛 讛讚讞讛 讬驻讛 诇爪讜谞谉 讻讬 讻讬讜谉 砖谞讬专转讞讛 讘转讞诇讛 诇注讜诇诐 讛讬讗 专讜转讞转 讘驻谞讬诐 拽爪转. 讜爪专讬讻讛 讛讚讞讛 讻注讬谉 住讻讬谉 讝讛. 讜讝讛 讚注转 讛专讗讘"讚 讝"诇. 讜讬砖 砖讛驻专讬讝讜 注讜讚 诇讛爪专讬讻' 讛讚讞讛 讘讞诪讬谉 拽爪转 诪谉 讛讟注诐 讝讛 讜诪讜专讬 讛专讘 讝"诇 讗讜诪' 砖讻诇 讗诇讜 讚讘专讬诐 讗讬谞诐 砖诇 讟注诐 讻诇诇 砖讗讬谉 诇讱 爪讜谞谉 讘注讜诇诐 砖讬驻诇讜讟 讻诇讜诐 诇讗 讘讚讜讞拽讗 讚住讻讬谞讗 讜诇讗 讘讻讬讜爪讗 讘讜. 讜讛讗 讚讗诪专讬' 讛讻讗 讚讘注讬 讛讚讞讛 诇爪讜谞谉 讛讬讬谞讜 诪砖讜诐 讚住转诐 住讻讬谉 讗祝 注"驻 砖诪拽谞讞讬谉 讗讜转讜 讬驻讛 诇注讜诇诐 讬砖 砖诐 砖讬讜专讬 砖讜诪谉 讗讜 讚诐 诪讜讚讘拽讬谉 讜诇诪注讜讟讬 讚诇讗 住讙讬 诇谉 讘拽讬谞讜讞 讗诪专讜 讻讗谉 讚讘注讬 讛讚讞讛 讘爪讜谞谉 讬驻讛 讬驻讛. 讜讗诪专讬谞谉 诇讛 讚诇讗 讘注讬 讛讚讞讛 讜讘拽谞讜讞 住讙讬 讻讬讜谉 砖讗讬谉 注诇 驻谞讬讛 砖讜诪谉 讗诇讗 讚诐. 讜讬砖 讙讜专住讬' 讘注讬谞讬 讛讚讞讛 讜诇讗 讘注讬' 讛讚讞讛. 讻诇讜诪专 砖讗讜转讜 爪讜谞谉 砖讞转讱 讘讜 讘注讬 讛讚讞讛 讜讛讜讗 诪谉 讛讟注诪讬诐 砖讻转讘谞讜 诇讗讬讚讱 讙专住讬' 讜诪讜专讬 讛专讘 讛诇讜讬 讝"诇 讛讬讛 诪驻专砖 讚讛讗 讚拽转谞讬 讘专讬砖讗 讗住讜专 诇讞转讜讱 讘讛 专讜转讞 讛讬讬谞讜 讘诇讗 讛讚讞讛 讜讘砖讬砖 讚诐 讬讘砖 注诇 驻谞讬讜 讘住转诐 讚讗诇讜 讘讛讚讞讛 讘爪讜谞谉 讗驻讬' 专讜转讞 讙诪讜专 讞讜转讻讬谉 讜讗讜讻诇讬谉 讘讛 讚讘讬转 讛砖讞讬讟讛 爪讜谞谉 讛讜讗 讜讗讬谞讜 诪讘诇讬注 讻诇讜诐 讘住讻讬谉 讻讚讗诪专讬谞谉 讙讘讬 住讻讬谉 砖砖讞讟 讘讛 讟专讬驻讛 讜讛讬讬谞讜 讚讗诪专讬谞谉 讚诇爪讜谞谉 讗诪专讬' 诇讗 讘注讬 讛讚讞讛: 讚讗注"讙 讚讗讬讻讗 讟讬讞转 讚诐 注诇 驻谞讬讜. 讜讘注诇诪讗 讗诪专讬谞谉 讚爪讜谞谉 讜爪讜谞谉 讛讚讞讛 讘注讬 讝讛讜 诇讙讘讬 砖诪谞讜谞讬转 讚讗讬住讜专讗. 讗讘诇 诇讙讘讬 讚诐 砖谞转讬讬讘砖 讗讬谞讜 讚讘专 讛诪转讚讘拽 讗诇讗 砖谞驻专讱 讜谞讜驻诇 讜讗讬谞讜 谞讚讘拽 讻诇诇. 讜讛讻讗 注"讻 讘住讻讬谉 砖讗讬谉 讘讜 讗诇讗 讚诐 讬讘砖 诪讬讬专讬 讚讗讬诇讜 讘诇讞 诇讬讻讗 诇诪"讚 讚诇讗 讘注讬 讛讚讞讛 讜诇讻谉 诇讗 讛讜爪专讱 诇驻专砖: 讜讛驻讬' 讛讝讛 讛讜讗 谞讻讜谉 讘讟注诐 讗诇讗 砖诇讗 驻讬' 讻谉 专讘讜转讬 讛诪驻专砖讬诐 讝"诇 讻诪讜 砖讻转讘转讬 诇注讬诇: 讙诐 诇砖讜谉 讗住讜专 诇讗讻讜诇 讘讛 专讜转讞 讗讬谞讜 谞专讗讛 讻谉 讻讚诪讜讻讞 住讜讙讬讬谉: 讜注讜讚 砖讻讬讜谉 砖讬砖 诇讜 转拽谞讛 讘讛讚讞讛 讛讬讻讬 拽讗诪专 讗住讜专 住转诐. 讚讗诇讜 讘诇讗 讛讚讞讛 驻砖讬讟讗 讚讗住讜专 讻讬讜谉 砖讬砖 讗讬住讜专 注诇 驻谞讬讜. 讜讗讬谉 诇谞讜 讗诇讗 讻驻讬' 专讗砖讜谉 砖驻讬专砖讜 专讘讜转讬' 讝"诇 讜讻谉 驻讬专砖讜 讘转讜' 讜讙诐 讛专诪讘"诐 讝"诇:



拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞. 驻讬' 讘诇讗 讛讙注诇' 讜诪讟注诐 讚诪驻专砖 讜讗讝讬诇 讚诪诇讬讞 讛专讬 讛讜讗 讻专讜转讞 讜讘诇注讛 讛拽注专讛 讚诐 讘诪诇讬讞讛 讜诪驻诇讟讬' 诇讬讛 讘专讜转讞 讝讛 讜"讗 讚讛讗 讗驻讬' 讻砖讛讬转讛 讛拽注专讛 诪谞讜拽讘转 讻讚讬谉 讻诇讬 砖诪讜诇讞讬谉 讘讛. 砖讗注"驻 砖讛讬讗 诪谞讜拽讘转 诇讗 住讙讬 诇讬讛 砖诇讗 转讘诇注 诪谉 讛砖讬讜专讬谉 注"讬 砖驻注 讛讚诐 讛讬讜爪讗 讘诪诇讬讞讛 讜讻谉 讚注转 讛专讗讘"讚 讝"诇. 讜讙诐 讻谉 驻讬' 专讘讬谞讜 讛专诪讘"谉 讝"诇: 讜诪讛 砖诪讜诇讞讬谉 讘讻诇讬 诪谞讜拽讘 驻注诐 讗讞专 驻注诐 讘诇讗 讛讻砖专 讜讗祝 注"讙 讚诪诇讬讞 讻专讜转讞 砖讗谞讬 讛转诐 砖讛讘砖专 砖诪讜诇讞讬谉 讘讜 讘驻注诐 讗讞专讜谞讛 讗讬讬讚讬 讚讟专讬讚 诇诪讬驻诇讟 讚诐 诇讗 讘诇注 讚诐 诪讛 砖讗讬谉 讻谉 讘讘讗 诇讗讻讜诇 专讜转讞 讚注诇诪讗 讜讗驻讬' 讗讬谞讜 讻专讜转讞 讚爪诇讬 砖讛讜讗 诪驻诇讬讟 讚诐 砖讘拽注专讛 讜讘讜诇注讜. 讜讗讞专讬' 讻转讘讜 讚讛讻讗 讘住转' 拽注专讛 砖讗讬谞讛 诪谞讜拽讘转 讜讚专讱 讘谞讬 讗讚诐 诇讗讻讜诇 讘讛 讗讬讬专讬谞谉 讗讘诇 讗诐 讛讬转讛 诪谞讜拽讘转 讘讛讚讞讛 讘爪讜谞谉 住讙讬' 诇讬讛. 讜讻谉 讚注转 专讘讬' 讝"诇 讜讻谉 谞专讗讛 讚注转 讛讗讜'. 讜注讜讚 讻转讘讜 砖诐 讜诪讛 砖专讙讬诇讬谉 讛注讜诇诐 诇诪诇讜讞 讘砖专 注诇 讙讘讬 拽注专讛 讘驻谞讬讛 讗讬谉 讛拽注专讛 谞讗住专转 诇驻讬 砖谞砖专拽 讛讚诐 讜谞讜驻诇: 诪"诪 爪专讬讱 诇讬讝讛专 砖诇讗 讬讛讗 砖诐 讙讜诪讗 讘讙讘 讛拽注专讛 讚讗"讻 讛拽注专讛 谞讗住专 讚诪诇讬讞 讛专讬 讛讜讗 讻专讜转讞: 讜讻诇 讛讚讘专讬诐 讛讗诇讜 讛讜诇讻讬谉 讻讚注转 讛讗讜诪专讬诐 讚讗驻讬' 诪诇讬讞讛 砖诇谞讜 讞砖讬讘讗 诪诇讬讞 砖讗讬谞讛 谞讗讻诇 诪讞诪转 诪诇讞讜 讚讗诇讜 诪诇讬讞 砖谞讗讻诇 诪讞诪转 诪诇讞讜 讗讬谞讜 讻专讜转讞 讻讚讗讬转讗 诇拽诪谉 讜讘讛讚讞讛 住讙讬' 诇讛:



讛讛讜讗 驻讬谞讻讗 驻讬专砖"讬 讝"诇 拽注专讛 砖诇 讞专住 砖讗讬谉 诇讛 转拽谞讛 讘讛讙注诇讛 讜诪砖讜诐 讛讻讬 转讘专讛. 讜讗"转 讬砖讛谞讛 诇爪讜谞谉: 讬"诇 讚讻讬讜谉 讚讗讜专讞讗 讘讞诪讬谉 讜诇讗 讞讝讬讗 诇讛讻讬 讗住讜专 诇讛砖讛讜转讛 诇爪讜谞谉 砖诪讗 讬讘砖诇 讘讛. 讜讗"转 讬谞拽讘谞讛 讜讬砖转诪砖 讘讛 讘诪诇讬讞讛: 讜讬"诇 讚讛讗 砖诇讬诪讛 讛讬转讛 讻砖诪诇讞讜 讜讬讗住讜专 讛讘砖专 砖谞诪诇讞 讘讛 诇驻讬 砖谞讘诇注 讘讜 讚诪讜 讜讞讝专讜 讻谞讘诇讛 讜谞讘诇注 讗讬住讜专讗 讘驻讬谞讻讗 讝讜 讜讻讬 讛讚专 诪诇讞 讘讛 谞讛讬 讚讟专讬讚 讗讜转讜 讘砖专 诇诪驻诇讬讟 讜诇讗 讘诇注 讚诐 讗讘诇 砖诪谞讜谞讬转 讘诇注 讜讗讜诪专 专讘讬' 讝"诇 砖诇讗 讗住专讜 讻诇讬 讞专住 讛讗住讜专 砖诇讗 诇讛砖转诪砖 讘讜 爪讜谞谉 讗诇讗 讚讜拽讗 讘砖诇谞讜 讜诪谉 讛讟注诐 砖讗诪专谞讜 讗讘诇 讘讻诇讬 讞专住 砖诇 注讻讜"诐 诇讛砖转诪砖 讘讜 爪讜谞谉 诇驻讬 砖注讛 讘诇讗 讛讙注诇讛 诪讜转专: 讜讗驻讬' 讘砖诇谞讜 讚讜拽讗 讘讻诇讬 砖专讜讘 转砖诪讬砖讜 讘讞诪讬谉 讻注讬谉 讛讗讬 驻讬谞讻讗. 讜砖诪注讬谞谉 诪讛讻讗 讚拽讚讬专讛 讗住讜专讛 讘诇讗讜 讘转 讬讜诪讗 讗住讜专讛 讘讻诇讬诐 讗住讜专讬诐 砖诇谞讜. 讚讗讬 诇讗 诇砖讛讜讬讬' 注讚 诇诪讞专 讜讬砖转诪砖 讘讛 讗驻讬诇讜 讘讞诪讬谉. 讜讘讚讬谉 讛讜讗 砖讛讬讛 讬讻讜诇 专' 讗诪讬 诇诪讻专' 诇注讻讜"诐 讚讻讬讜谉 讚讬砖谞讛 讛讬讗 诇讬讻讗 诇诪讬讞砖 砖讬诪讻专谞讛 诇讬砖专讗诇 讗诇讗 讚诇讗 讞砖 诇讛:



爪谞讜谉 砖讞转讻讜 讘住讻讬谉 诪讜转专 诇讗讻讜诇 讘讻讜转讞: 诪"讟 讗诪专 讗讘讬讬 讛讗讬 讛讬转专讗 讘诇注 讜讛讗讬 讗讬住讜专讗 讘诇注 驻专砖"讬 讝"诇 爪谞讜谉 砖讞转讻讜 讘住讻讬谉 砖讛讬讛 砖讜诪谉 注诇 驻谞讬讜 诪讜转专 诇讗讻讜诇 讘讻讜转讞. 讜讗注"讙 讚讗讙讘 讞讜专驻讬' 讛讜讗 讘讜诇注 诪砖诪谞讜谞讬转 讛住讻讬谉 讛拽专讜砖 注诇讬讜 讜讛讜讬 讛讗讬 爪谞讜谉 谞讜转谉 讟注诐 专讗砖讜谉 砖讛专讬 讘诇注 砖讜诪谉 诪诪砖 讜讛讜讬 讻讘砖专 诪讜转专 诇讗讻诇讜 诇讗讜转谉 爪谞讜谉 讘讻讜转讞 砖讬砖 讘讜 谞住讬讜讘讗 讚讞诇讘讬 讻讚诪驻专砖 讟注诪讗 讻讬 讻砖讘诇注 诪谉 讛砖诪谞讜谞讬转 讛讬转专讗 讘诇注. 讜诪转拽讬祝 诇讬讛 专讘讗 讚住讜祝 住讜祝 讛讬转专讗 讚讗转讬 诇讬讚讬 讗讬住讜专讗 讛讜讗 讻砖讬转谞讜 讘讻讜转讞 讗诇讗 讗诪专 专讘讗 讜讻讜' 讜讛讗讬 诪讜转专 讚拽讗诪专 讻讙讜谉 砖讟注诪讜 转讞诇讛 讜诇讗 讛讬讛 讘讜 讟注诐 砖诪谞讜谞讬转 注讻"诇. 讜谞专讗讛 砖诇讻讱 驻讬专砖"讬 讝"诇 讻讱 诪砖讜诐 砖讗诐 诇讗 讛讬讛 砖讜诪谉 注诇 驻谞讬 讛住讻讬谉 讘诇讗 讟注讬诪讛 谞诪讬 诪讜转专 讚讛"诇 谞"讟 讘专 谞"讟 讜讻讚讙讬诐 砖注诇讜 讘拽注专讛. 讜讗"转 讜讛砖转讗 讚讟注诪讬' 诇讬讛 讜诇讬讻讗 讟注诪讬' 讚讘砖专讗 驻砖讬讟讗 砖讛讜讗 诪讜转专 讘讻讜转讞. 讜诪讗讬 拽诪"诇 讚专讘 讛讜谞讗 讗诇讬讘讗 讚专讘讗. 讜讬"诇 诪砖讜诐 讚住讚"讗 讚讻讬讜谉 砖讘诇注 讘砖专 讘注讬谉 砖谞讞诪讬专 讘讜 诪驻谞讬 讞讜诪专 讚讘砖专 讜讞诇讘 讜讻诪讜 砖讛讞诪讬专讜 讘驻转 砖讗驻讗讜 讘转谞讜专 砖讗住讜专 诇讗讻诇讜 讘讻讜转讞 诪砖讜诐 专讬讞讗 讚讘砖专讗 讘注诇诪讗 讜讗注"讙 讚讘注诇诪讗 专讬讞讗 诇讗讜 诪讬诇转讗 讛讬讗 讻讚讗诪专讬谞谉 讘驻住讞 砖谞讬 拽诪"诇 讻谞"诇. 转讜 拽"诇 讜诇讗讘讬讬 讛讬讻讬 住"讚 讚诇讬砖转专讬 诪砖讜' 讚讛讬转专讗 讘诇注 讗"讻 讬讛讗 诪讜转专 诇讘砖诇 讘砖专 讘拽讚讬专讛 砖诇 讞诇讘 讚讛讗 讛讬转专讗 讘诇注 讚讛"谞 讗讙讘 讞讜专驻讬' 讚爪谞讜谉 讘诇注讛 讻诪讜 砖驻讬专砖"讬 讝"诇 诇讻讱 谞专讗讛 讚讗讘讬讬 住讘专 讚讻讬讜谉 讚讞转讬讻讛 讝讜 爪讜谞谉 讘爪讜谞谉 讛讜讗 讗讬谞讜 诪讘诇讬注 讻诇 讻讱. 讜诇讗 讗诪专讬谞谉 讗讙讘 讞讜专驻讬' 讚爪谞讜谉 讘诇注 讜诇讗 讗诪专讬谞谉 谞诪讬 讗讙讘 讚讜讞拽讗 讚住讻讬讗 讘诇注讛. 讜诇讗 讞砖讬讘 诇讛 讗诇讗 讻谞"讟 讘专 谞"讟 讜讘讛讚讞讛 讘注诇诪讗 住讙讬讗 诇讬讛 讗讜 讘讙专讬专讛 讜讛讗 讚讗诪专 诇拽诪谉 专讘 讞讝拽讬' 诪砖诪讬讛 讚讗讘讬讬 爪谞讜谉 砖讞转讻讜 讘住讻讬谉 讗住讜专 诇讗讻讜诇 讘讻讜转讞 讚讛讬讬谞讜 讘转专 讚讗讛讚专讬 讛讻讗. 专讘讗 讚讛讗 砖转讬拽 诇讬讛 讗讘讬讬 讗讘诇 诇讬讻讗 诇诪讬诪专 讚诇讗 讗讛讚专讬' 专讘讗 讜讛讻讗 讗诇讬讘讗 讚专讘 讛讜谞讗 讛讜讗 讚诪驻专砖 诇讛 讞讚讗 讚讻讬讜谉 讚谞拽讟 诇讛讚讬讗 讛讗讬 讛讬转专讗 讘诇注 诪讻诇诇 讚讗讬讛讜 谞诪讬 诪讜讚讛 讘讛 讚讗讬 诇讗 讛讜讛 诇谉 诇诪讬诪专 拽住讘专 专讘 讛讜谞讗 讛讗讬 讛转讬专讗 讘诇注 讜讻讜' 讜注讜讚 讚讻诇 讻讛"讙 讛讜讛 诇谉 诇诪讬驻专讱 讘讙诪专讗 讜诇砖谞讜讬讬 讛讻讗 讚讛讻讗 讗诇讬讘讗 讚专讘 讛讜谞讗 拽讗诪专 诇讛 讗诇讗 讜讚讗讬 讻讚讗诪专谉 讜诪讬讛讜 诇驻讜诐 驻专讜砖讗 讚专讘讗 讬砖 诇谞讜 诇讜诪专 讚诇讗 驻诇讬讙讗 讛讗 讚专讘 讛讜谞讗 讗驻住拽讗 讚讗讘讬讬 讚诇拽诪谉 讜讛讗 讚讗诪专 诇拽诪谉 讗住讜专 诇讗讜讻诇讜 讘讻讜转讞 诪讬讬专讬 讘讚讗讬转 讘讬讛 讟注诐 讚讘砖专讗 讜讗诇讜 讘讚讙讬诐 砖注诇讜 讘拽注专讛 讗注"讙 砖讬砖 讘讛谉 讟注诐 诪讜转专 诇讗讻诇谉 讘讻讜转讞 诪砖讜诐 讚拽诇讬砖 讗讬住讜专讗 讚讛讜讬 谞"讟 讘专 谞"讟 讜拽诇讬砖 诇谉 讗驻讬' 诪专讬讞讗 讚讗转讬 诪诪诪砖讜 砖诇 讘砖专 讻讛讛讬讗 讚驻转 砖讗驻讗讜 讘转谞讜专 砖讗住讜专 诇讗讻诇讜 讘讻讜转讞 讚讛讻讬 拽讬诐 诇谉 讻讬讜谉 讚讗拽诇讬砖 讻讜诇讬 讛讗讬 诇讗 讬讛讬讘 讟注诪讗 讻诇诇 讘讻讜转讞 砖讛讜讗 砖诇讬砖讬 讗讘诇 爪谞讜谉 砖讞转讻讜 讘住讻讬谉 砖讬砖 讘讜 诪诪砖讜 砖诇 讘砖专 讜讛讜讬 谞"讟 专讗砖讜谉 讻讚驻专砖"讬 讝"诇 讗住讜专 诇讗讻诇讜 讘讻讜转讞 讻讘砖专 讻讬讜谉 讚讗讬转 讘讬转 讟注诪讗. 讜讛讗 讚驻住讬拽 讜讗诪专 讗住讜专 诇讗讻诇讜 讘讻讜转讞 诪砖讜诐 讚诪住转诪讗 讜注诇 讛专讜讘 砖讬砖 讘住讻讬谉 诪诪砖讜 砖诇 讘砖专 讜讗讙讘 讞讜专驻讬' 讚爪谞讜谉 讛讜讗 谞"讟 讘讜 讜讻讚诪驻专砖 讜讗讝讬诇 讛讗 讻诇 讛讬讻讗 讚诇讗 讬讛讬讘 讟注诪讗 诪讜讚讛 讗讘讬讬 砖讛讜讗 诪讜转专 讻讚讗住讬拽 专讘讗 讛讻讗 讗诇讬讘讗 讚专讘 讛讜谞讗 讚讛讗 讗讘讬讬 诪砖讜诐 诪讗讬 讚讗讛讚专讬讛 讗讜诪专 诇讛 讜讻谉 驻专砖"讬 讝"诇 诇拽诪谉 讘讚讗讘讬讬 讚讛讬讬谞讜 讟注诪' 讚讚讙讬诐 砖注诇讜 讘拽注专讛 诪讜转专讬谉 讜爪谞讜谉 砖讞转讻讜 讘住讻讬谉 讗住讜专 诇驻讬 砖住转诐 拽注专讛 诪拽讜谞讞转 讜讗讬谉 讘讛 诪谉 讛诪诪砖 讜讛"诇 讚讙讬诐 谞"讟 讘专 谞"讟 讗讘诇 住转诐 住讻讬谉 讬砖 讘讜 砖诪谞讜谞讬转 讘驻谞讬讜 讜讛爪谞讜谉 诪谉 讛诪诪砖 讘诇注 讜讛讜讬 谞"讟 讛讘讗 诪谉 讛专讗砖讜谉 讜注讜讚 讚诪砖讜诐 讞讜专驻讬讛 讘诇注 讟驻讬 诪讚讙讬诐 讛专讜转讞讬诐 讜讗讙讘 讚讜讞拽讗 讚住讻讬谞讗 谞诪讬 驻诇讬讟 住讻讬谉 讜讘诇注 爪谞讜谉 注讻"诇: 讛专讬 砖诪谉 讛住转诐 讚谞讬谉 讘爪讜谞谉 砖讘诇注 诪谉 讛砖讜诪谉 砖注诇 驻谞讬 讛住讻讬谉 讜讛讜讗 谞"讟 讛讘讗 诪谉 讛诪诪砖 讜讻诪讜 砖驻讬专砖转讬 讜讛讻讬 诪住转讘专 讚诇讗 诇讚讞讜讬讬' 诇讚专讘 讛讜谞讗 讜诇砖讜讜讬讬' 驻诇讜讙转讗 讘讻讚讬 讘讬谉 讗诪讜专讗讬: 讜注讜讚 讛讗讬讱 讛讬讛 讗讘讬讬 讘转讞诇' 诪讬拽诇 讻诇 讻讱 诪砖讜诐 讚讛讬转专讗 讘诇注 讜讗讞专讬 讻谉 讬讞诪讬专 讗讜转讜 诪专讘讗 诇讗住讜专 讗注"讙 讘讚诇讗 讬讛讬讘 讟注诪讗. 讜讻"转 讛讗 讚讬讚讬讛 讛讗 讚专讘 讛讜谞讗 讛讗 驻专讬砖谞讗 讚诇讬讻讗 诇诪讬诪专 讛讻讬谉 诪讚诇讗 驻专讬砖讬' 诇讛 讘讙诪专讗 讜诪讚诇讗 拽讗诪专 讗诪专 专讘 讛讜谞讗 讜注讜讚 诇诪讛 讬拽诇 讘讚讘专讬 专讘 讛讜谞讗 诇讛转讬专 讗驻讬' 讘讟注诪讗 诪讛 砖讛讜讗 讗讜住专 讗驻讬' 讘诇讗 讟注诪讗. 讛讬讛 诇讜 诇讛注诇讜转 注诇 讚注转讜 讚诇讗 砖专讬 专讘 讛讜谞讗 讗诇讗 讘讚讟注诪讬谞讬讛 讻讚诪驻专讬砖 专讘讗 讗诇讗 讜讚讗讬 诪讬住讘专 住讘讬专 诇讛 讗讘讬讬 诇讚专讘 讛讜谞讗 讜诪注讬拽专讗 讛讜讬 砖专讬 讗注"讙 讚讬讛讬讘 讟注诪讬讛 讻讚讬谉 讚讙讬诐 讜讻讬 讗讛讚专讬' 专讘讗 讛讚专 讘讬讛 讜讗住专 讜讛讜讬 专讘 讛讜谞讗 讜专讘讗 讜讗讘讬讬 讘讞讚讗 砖讬讟转讗 讜讻谉 谞专讗讛 诪驻讬专讜砖 专砖"讬 讝"诇 讜讻谉 诪爪讗转讬 讘转讜住驻讜转. 讜诪讬讛讜 专"讞 讜专讬讗"祝 讝"诇 讙讜专住讬谉 讘讛讗 讚讛讻讗 诇讞诐 爪讜谞谉 砖讞转讻讜 讘住讻讬谉 讜讛砖转讗 诇讗 驻诇讬讙讗 讗讗讬讚讱 讚讗讘讬讬 讚诇拽诪谉. 讜砖讜诪讬谉 讜讘爪诇讬诐 讜讻讬讜爪讗 讘讛诐 诪讚讘专讬' 讞专讬驻讬诐 讚讬谞诐 讻讚讬谉 爪谞讜谉 讜讝讛 驻砖讜讟 讜讻谉 讻转讘讜 专讘讜转讬' 讝"诇.



讚讙讬诐 砖注诇讜 讘拽注专讛 驻讬专砖 讚讙讬诐 专讜转讞讬诐 砖注诇讜 讘拽注专讛 砖讗讻诇讜 讘讛 讘砖专 专讜转讞 讜讛讬讗 诪拽讜谞讞转 讬驻讛 讜讛讬讬谞讜 讚讛讜讛 讚讙讬诐 谞"讟 讘专 谞"讟 讜诪讜转专 诇砖诪讜讗诇 讗注"讙 讚讬讛讬讘 讟注诪讗 诪砖讜诐 讚讗讬拽诇砖 讗住讜专讛 讜讗驻讬诇讜 讻专讬讞讗 讚讘砖专讗 诇讗 讞砖讬讘. 讜讬"讗 讚讚讜拽讗 谞拽讟 拽注专讛 砖讛讜讗 讻诇讬 砖谞讬 讗讘诇 讗诐 谞转讘砖诇 讘拽讚讬专' 砖注诇 讙讘讬 讛讗讜专 专讜转讞转 讗讜 爪诇讬 讘砖驻讜讚 砖诇 讘砖专 讗注"驻 砖诇讗 讛讬讛 讘讛 诪诪砖讜 砖诇 讗讬住讜' 讗住讜专讬谉. 讚诇讗 讙专讜注 诪爪谞讜谉 砖讞转讱 讘住讻讬谉 砖讛讜讗 讗住讜专 讜转讚注 讚转谞讬讗 讗讬谉 讟砖讬谉 讗转 讛转谞讜专 讘讗诇讬讛 讜讗诐 讟砖 讻诇 讛驻转 讗住讜专讛 诪驻谞讬 讛专讙诇 注讘讬专讛 注讚 砖讬讜住拽 讗转 讛转谞讜专 讗诇诪讗 讗诐 诇讗 讛讜住拽 诇讛讙注讬诇讜 讗注"驻 砖拽谞讞讜 讬驻讛 讗住讜' 讜讗诪讗讬 讜讛讗 谞"讟 讘专 谞"讟 讛讜讗 讛讗诇讬讛 讘转谞讜专 讜讛转谞讜专 讘驻转. 讜讻"转 讚讛讬住拽 诇讗讜 讚讜拽讗 讜讛"讛 讘拽讬谞讜讞 讗诇讗 讚讛讬住拽 砖讬讬讱 讘转谞讜专 讛讗 诇讬转讗 讚讛讗 驻专讻讬谞谉 诪讬谞讛 注诇 专讘 讚讗诪专 拽讚专讜转 讘驻住讞 讬砖讘专讜. 讜讗诪专讬谞谉 讜诇讬注讘讚 诇讬讛 讛住拽讛 讻讬 讛讗 讚转谞讬讗 注讚 砖讬讜住拽 讛转谞讜专 讚讗诇诪讗 讛讬住拽 讚讜拽讗 讛讜讗 诇诪讬注讘讚 讛讙注诇讛 讗诇讗 讚讜讚讗讬 讚讻诇 砖谞转讘砖诇讜 讛讚讙讬诐 讘讻诇讬 专讗砖讜谉 讛专讬 讛诐 讗住讜专讬诐 讘讻讜转讞 讜专讘讬谞讜 讛专诪讘"谉 讗讜诪专 讚讛讗 诇讬转讗 讜诇注讜诇诐 讗驻讬诇讜 讘拽注专讛 砖讛讜讗 讻诇讬 专讗砖讜谉 砖专讬谞谉 讜诇讗 讗住专讜 讗诇讗 讘住讻讬谉 讜爪谞讜谉 砖讬砖 讘住讻讬谉 诪诪砖讜 砖诇 讘砖专 讘注讬谉 讻讚驻专砖"讬 讝"诇 讜讛讛讬讗 讚驻住讞讬诐 讻讬 驻专讻讬谞谉 诪讬谞讛 讛讬讬谞讜 诇专讘 讚讗诪专 讛讻讗 谞"讟 讘专 谞"讟 讗住讜专 讗讘诇 诇砖诪讜讗诇 讚砖专讬 讬讜住拽 诇讗讜 讚讜拽讗 讗诇讗 讛"讛 讘砖拽谞讞讜 讬驻讛 讜注诐 讻诇 讝讛 讘注诇 谞驻砖 讬讞讜砖 诇讚讘专讬 讛转讜住驻讜转 讚讻讬讜谉 讚讗诪专讬谞谉 讚诪专讚讛 讬讛讬讘 讟注诪讗 讟讜讘讗 讗驻砖专 讚讻诇讬 专讗砖讜谉 谞诪讬 讬讛讬讘 讟注诪讗 讟讜讘讗 讜讻讗讬诇讜 讛讜讗 诪诪砖讜 砖诇 讗讬住讜专:



讬讛讬讘 讟注诪讗 讻讜诇讬 讛讗讬.  讜讛拽砖讛 专讘讬谞讜 讛讙讚讜诇 讝"诇 讚讛讗 诇讗 讚诪讬讗 讚讛讻讗 讘谞"讟 砖谞讬 讛讜讗 讚讬讛讬讘 讟注诪讗 讚讗诇讜 砖讬讬驻讗 讘爪注讗 谞讜转谉 讟注诐 专讗砖讜谉 讜爪注讗 讘讘讬砖讜诇讬 砖谞讬 讜讗谞谉 砖诇讬砖讬 讛讜讗 讚砖专讬谞谉 讻讬 讛讚讙讬诐 讛诐 砖谞讬诐 讜讛讬转专讗 讘诇注 讜讛诐 诪讜转专讬谉 讘讻讜转讞 砖讛讜讗 谞"讟 砖诇讬砖讬. 讜转讬专抓 讚讘砖讬讬驻讗 诇讗 讛讬讛 砖诐 诪诪砖讜 讗诇讗 讟注诪讗 讜讘砖讜诇讗 谞讜转谉 讟注诐 砖诇讬砖讬 讛讜讗. 讜诇讬 谞专讗讛 讚诇讗 拽砖讛 讚讗谞谉 砖专讬谞谉 砖诇讬砖讬 诪砖讜诐 讚讗祝 讘砖谞讬 诇讗 讬讛讬讘 讟注诪讗 讗诇讗 驻讜专转讗 讜讛讻讗 讛讬讬谞讜 讻讬讜谉 讚讞讝讬 讚讬讛讬讘 讟注诪讗 讟讜讘讗 讜讛讬讬谞讜 诇讬砖谞讗 讚拽讗诪专 讬讛讬讘 讟注诪讗 讻讜诇讬 讛讗讬.



讞住 诇讬讛 诇讝专注讬讛 讜讻讜' 讜讗"转 讜讛讗讬讱 讗诪专 砖诪讜讗诇 诇专讘讱 讬讛讬讘谞讗 讜讗讻诇. 讬"诇 讻讬 诪讙讝诐 讛讬讛 讚讘专讬讜 砖讗诇讜 讛讬讛 谞讜转谉 诇专讘' 讛讬讛 讗讜讻诇 讻诇讜诪专 砖讬拽驻讞谞讜 讘讚讘专讬诐 注讚 砖讬讗讻诇 讜诪讜专讬 谞专' 驻讬' 讚专讘讱 讚拽讗诪专 诇讬讛 诇讗讜 诪砖讜诐 专讘 拽讗诪专 讗诇讗 诪砖讜诐 讞讚 讚专讘谞谉 讚讛"诇 讗讘诇 专砖"讬 讝"诇 驻讬 专讘讱 专讘.



讚诇讬住驻讬 诇讬讛 诪讬讚讬 讚诇讗 住讘讬专 诇讬讛: 讜讗"转 讗"讻 讛讬讻讬 讚讞讬 诇讬讛 诇注讬诇 讜讗诪专讬 讜诇讗 讛讬讗 砖讗谞讬 讛转诐 讚谞驻专砖 诪讚专讛. 讬"诇 讚讛讻讬 拽讗诪专 讚讻讬 讗讬转诪专 诪注讬拽专讗 诪讛讗讬 讻诇诇讗 讗讬转诪专 讜诇讬转讬讛 诇讛讗讬 讻诇诇讗 讚诇讗讜 诪讛讗讬 住讘专讗 讗诪专讛 讗诇讗 诪讙诪专讗 讜讚讻讜讜转讬讛 讘驻专拽 讙讬讚 讛谞砖讛 讘砖诪注转讬谉 讚讘砖专 砖谞转注诇诐 诪谉 讛注讬谉:



讙专讬专 诇讘讬 驻住拽讜 驻讬' 讛讗讬 讙专讬讻讗 讛讜讗 讘诪拽讜诐 讛讚讞讛 讚爪讜谞谉 讘爪讜谞谉 拽讬讬诪讗 讚讛讚讞讛 诇讗 砖讬讬讻讬 讘讚讘专 专讱 讚讻"砖 讚诪讜讘诇注 诇讱 讟驻讬. 讜诇诪注诇讛 诪讙专讬专讛 拽诇讬驻讛 讜诇诪注诇讛 诪诪谞讜 谞讟讬诇转 诪拽讜诐 讻讚讗讬转讗 讘驻住讞 砖谞讬 讻转讘 讛专讘 讘注诇 讛转专讜诪讜转 讝"诇 讚讗注"讙 讚谞"讟 讘专 谞"讟 诪讜转专 讗诐 讛讜讚讞讜 拽注专讛 砖诇 讘砖专 讜拽注专讛 讞讜诇讘转 讘讗讞转 讘诪讬诐 专讜转讞讬诐 讘诪讞讘转 讘转 讬讜诪讗 讗注"驻 砖诪拽讜谞讞转 讛专讬 讛诐 讗住讜专讜转 讻讬 讛诪讬诐 谞讗住专讬谉 注"讬 驻诇讬讟转 砖转讬讛谉 讜讻讗诇讜 讛讜讗 讘砖专 讜讞诇讘 讜讞讜讝专讬诐 讜谞讘诇注讬诐 讘拽注专讜转 讜专讘讬谞讜 讛专诪讘"谉 讝"诇 讻转讘 讚讛讗 诇讬转讗 砖讛专讬 驻诇讬讟转 讻诇 讗' 讜讗' 诇讙讘讬 讛诪讬诐 谞"讟 讘专 谞"讟 讛讜讗 讜讻砖讞讜讝专 讜谞讘诇注 讘拽注专讛 讛讜讬 讟注诐 讙' 砖讛讜讗 诪讜转专 讗讘诇 讗诐 诇讗 讛讬讜 诪拽讜谞讞讜转 讗讝 谞讗住专讜 讛诪讬诐 讜谞讗住专讜 讛拽注专' 讜讚讬谉 谞"讟 讘专 谞"讟 诇讗 砖讬讬讱 讘讚讘专 砖诇 讗讬住讜专 讻诇诇 讜诇讗 讛讜讝讻专 讗诇讗 讘讘砖专 讜讞诇讘 讻讬 讛谞讜转谞讬诐 讟注诪讬诐 讛专讗砖讜谞讬诐 讛诐 讛讬转专 讙诪讜专 讜讚讻讜讜转讗 诇注谞讬谉 讞诪抓 讘驻住讞 讚讙讬诐 砖注诇讜 讘拽注专讛 砖诇 讞诪抓 讘讬谉 诇讘讬砖讜诇 讘讬谉 诇诪诇讬讞讛 拽讜讚诐 讝诪谉 讗讬住讜专讜 讛专讬 讛诐 诪讜转专讬谉 讘驻住讞 诪砖讜诐 讚讛讜讬 谞"讟 讘专 谞"讟 讚诇讗 讞砖讬讘 讗讬住讜专 讻诇诇 讜诪砖"讛 讗注"讙 讚讞诪抓 讘驻住讞 讗讬住讜专讬讛 诪砖讛讜 诇讬转 诇谉 讘讛 讚讻诇 讻讛"讙 诇讗 讞砖讬讘 讚讗讬讻讗 讞诪抓 讻诇诇 讘砖诇讬砖讬 讜讻讘专 谞转讘讟诇 讙诐 讘砖谞讬 讚讞诪抓 诇驻谞讬 讝诪谞讜 讘讟诇 讛讜讗 讘住' 讜讻谉 注诪讗 讚讘专:





讛诪讗讬专讬

讻砖诐 砖讛讘砖专 讜砖讗专 讛讗讬讘专讬诐 驻讜诇讟讬谉 讚诐 讛谉 诪讻讞 诪诇讬讞讛 讛谉 诪讻讞 爪诇讬讬讛 讻讱 驻讜诇讟讬谉 爪讬专 讜砖讜诪谉 讛谉 讘砖注转 诪诇讬讞讛 讜讛爪诇讬讬讛 讛谉 诇讗讞专讬讛谉 诪注转讛 讞转讱 讗转 讛讘砖专 讜拽专注讜 讜诪诇讞讜 讻讘专 讘讬讗专谞讜 砖讛讜讻砖专 讗祝 诇拽讚专讛 讜讗诐 专爪讛 诇爪诇讜转讜 专砖讗讬 讛讜讗 诇讬转谉 讻诇讬 转讞转讬讜 诇拽讘诇 爪讬专 讗讜 砖讜诪谉 讛谞驻讟 诪诪谞讜 注诇 讬讚讬 讛讗讜专 讗讘诇 讗诐 爪诇讛讜 讘诇讗 拽专讬注讛 讗讜 讗祝 讘诇讗 诪诇讬讞讛 讗讬谞讜 谞讜转谉 讻诇讬 讛谞拽专讗 讘诇砖讜谉 转诇诪讜讚 讘讬 讚讜讙讬 转讞转讬讜 诇拽讘诇 讛驻诇讬讟讛 砖讛专讬 驻诇讬讟讛 讝讜 讗住讜专讛 诪砖讜诐 讚诐 讜讗讬谉 讘讝讛 砖讜诐 爪讚 诇讛讻砖讬专 讗注"驻 砖讘讘砖专 讬砖 讘讻讬讜爪讗 讘讝讛 爪讚 诇讛讻砖讬专 讻诪讜 砖讬转讘讗专 诇诪讟讛 讘讻讘讚 诪"诪 讗住讜专 讘讻诇 注谞讬谉 诪驻谞讬 砖讚诐 讛讻讘讚 拽诇 讜爪祝 诇诪注诇讛 讜谞砖讗专 诪注讜专讘 注诐 讛砖讜诪谉 诪讛 砖讗讬谉 讻谉 讘讘砖专 讻诪讜 砖谞讘讗专 诇诪讟讛 讜诪"诪 讗诐 谞爪诇讛 注讚 砖讛讜讗 专讗讜讬 诇讗讻讬诇讛 诪讜转专 讗讞专 讻谉 诇拽讘诇 讛砖讜诪谉 讛谞驻诇讟 注诇 讬讚讬 讛讗讜专:



讻诇 诪讛 砖讘讬讗专谞讜 讘讻讘讚 讗讬谉 讘讜 讛驻专砖 讘讬谉 讻讘讚 砖诇 讘讛诪讛 诇讻讘讚 砖诇 注讜祝 讗诇讗 讚讬谞讜 砖诇 讝讛 讻讚讬谞讜 砖诇 讝讛 诇讻诇 讚讘专:



讞转讬讻转 讻讘讚 砖谞诪爪讗转 讚讘讜拽讛 讘讞转讬讻讛 砖诇 讘砖专 讗讜 讘讗讘专 讗讜 讘讗讘专 讗讞讚 砖诇 注讜祝 讗讜 讘讻诇 讛注讜祝 讚讬谞讜 讻讚讬谉 诪讛 砖讘讬讗专谞讜 讘诇讘 讜讗讬谉 讘讬谞讬讛诐 讛驻专砖 讻诇诇 讜讗诐 讛讜讗 爪诇讬 诪讜转专 讘讚讬注讘讚 砖讛专讬 讻讘讚 注诇 讛讘砖专 诪讜转专 讘讚讬注讘讚 讻诪讜 砖讘讬讗专谞讜:



讻讘讚 砖诇讗 谞注砖讛 讘讜 讻专讗讜讬 注诇 讛爪讚讚讬谉 砖讻转讘谞讜 讜讚拽讚拽讜 讗讜转讜 讻转讬转 注诐 讘砖专 讜讘讬爪讬诐 讜注砖讜 诪诪谞讜 诪讜诇讬讬转讗 讗诐 讬砖 讘讻诇 讛诪讜诇讬讬转讗 讜诪讛 砖注诪讛 讘讻诇讬 砖砖讬诐 讻谞讙讚 讛讻讘讚 讛讻诇 诪讜转专 讜讗讬谉 诇讞讜砖 诇诪拽讜诐 讞讘讜专讜 诪驻谞讬 砖讛讟注诐 讛讜诇讱 讜诪转驻砖讟 讘讻诇讜 讜诪"诪 专讗讜讬 诇讘注诇 谞驻砖 诇讛砖诇讬讱 讻诇 讛讻转讬转 砖讛专讬 讛讻讘讚 诇砖诐 讘注讬谉 讜砖诪讗 讻转讬转讬讜 谞讬讻专讬谉 讜讗讬谉 讘讬讟讜诇 讘讚讘专 讛谞讬讻专:



住讻讬谉 讻砖专 砖砖讞讟 讘讛 讗驻讬' 讗转 讛讻砖讬专讛 讗住讜专 诇讞转讜讱 讘讛 专讜转讞 诪驻谞讬 砖讛讚诐 注讜诪讚 讘讚驻谞讬 讛住讻讬谉 讘注讬谉 讜谞讘诇注 讘专讜转讞 讝讛 讜讗诐 讞转讱 讘讜 专讜转讞 爪专讬讱 拽诇讬驻讛 讜讬砖 讗讜诪专讬诐 谞讟讬诇转 诪拽讜诪讜 讻诪讜 砖讻转讘谞讜 讘驻专拽 专讗砖讜谉 讜讗诐 专爪讛 诇讛讻砖讬专 住讻讬谉 讝讛 诇讞转讜讱 讘讜 专讜转讞 讚讬 诇讜 讘讛砖讞讝讛 讗讜 讘谞注讬爪讛 讘拽专拽注 注砖专讛 驻注诪讬诐 诪驻谞讬 砖讗讬谉 讛讚诐 谞讘诇注 讘讚驻谞讬 讛住讻讬谉 讘讞讜诐 讘讬转 讛砖讞讬讟讛 讻讚讬 诇讛爪专讬讻讜 讛讙注诇讛 讗讜 诇讘讜谉 讜讬砖 讞讜诇拽讬谉 讘讝讜 诇讛爪专讬讻讜 讛讙注诇讛 讜讻讘专 讻转讘谞讜 讛注谞讬谉 讘驻专拽 专讗砖讜谉:



专爪讛 诇讗讻讜诇 讘讝讜 爪讜谞谉 讚讬 诇讜 讘讛讻砖专 讛讚讞讛 讜讗注"驻 砖住讻讬谉 讛讗住讜专 爪专讬讱 砖讬驻讛 讗讜 谞注讬爪讛 诇讗讻讬诇转 爪讜谞谉 讗讬谞讜 讚讜诪讛 住讻讬谉 砖讛讜转诪讚 讘讗讬住讜专 诇住讻讬谉 砖砖讞讟 讘讛 讘诪拽专讛 驻注诐 讗讞转 讜诪"诪 讗诐 讛讬讛 诪转诪讬讚 诇砖讞讜讟 讘讜 讜谞转讬砖谉 讘讻讱 爪专讬讱 砖讬驻讛 讗讜 谞注讬爪讛 讘拽专拽注 讜讬砖 讗讜诪专讬诐 砖讘讻诇 驻谞讬诐 讛讜讗 爪专讬讱 砖讬驻讛 讗讜 谞注讬爪讛 讜诇讗 讗诪专讜 讘讻讗谉 讛讚讞讛 讗诇讗 注诇 讚讘专 讛谞讞转讱 砖讗诐 讞转讱 讗转 讛爪讜谞谉 讘住讻讬谉 讝讜 爪专讬讱 砖讬讚讬讞 讗讜转讜 讚讘专 讜讚讬讜 讘讻讱 讜讗诐 讛讜讗 讚讘专 砖讗讬谞讜 讘专 讛讚讞讛 讙讜专专讜 讗讜 诪拽谞讞讜 讗讜 诪砖驻砖驻讜 讻诪讜 砖讻转讘谞讜 讘驻专拽 专讗砖讜谉 讜讗诐 讞转讱 讘讜 (爪谞讜谉) [爪讜谞谉] 讞专讬祝 讻讙讜谉 讗转专讜讙 讗讜 爪谞讜谉 讛专讬 讛讜讗 讻讞诐 讜拽讜诇祝 讗讜 谞讜讟诇 讗转 诪拽讜诪诐 诇讚注转 讙讚讜诇讬 讛诪驻专砖讬诐:



拽注专讛 砖诪诇讞 讘讛 讘砖专 讻砖讬注讜专 诪诇讬讞讛 讛专讗讜讬讛 诇讛讻砖讬专 讘讛 讘砖专 讛诪转讘砖诇 讘拽讚专讛 讛专讬 讗讜转讛 讛拽讚专讛 讘讜诇注转 讚诐 诪讻讞 讞诪讬诪讜转 讛诪诇讬讞讛 讜诪转讜讱 讻讱 讗住讜专 诇讗讻讜诇 讘讛 专讜转讞 注讚 砖讬讙注讬诇谞讛 讗诐 讛讬讗 砖诇 注抓 砖讛讚诐 谞驻诇讟 注诇 讬讚讬 讛专讜转讞 讜讗诐 讛讬讗 砖诇 讞专住 讗讬谉 诇讛 转拽谞讛:



拽注专讛 讝讜 拽爪转 诪驻专砖讬诐 讚谞讜讛 讻专讜转讞转 讜讻诇 诇讛砖转诪砖 讘讛 讘专讜转讞 讛专讬 讛讜讗 诇讚注转诐 讻讞诐 诇转讜讱 讞诐 诪注转讛 谞转谉 讘讛 专讜转讞 讗诐 讛讜讗 专讜转讞 讬讘砖 诇讙诪专讬 讚讬 诇讜 讘拽诇讬驻讛 讜讗诐 讛讜讗 讬讘砖 砖讬砖 讘讜 诇讞讜转 讻讙讜谉 讘砖专 砖讗讬 讗驻砖专 诇讜 讘诇讗 专讜讟讘 拽爪转 谞讜讟诇 讗转 诪拽讜诪讜 讜讗诐 讛讜讗 诇讞 讙诪讜专 讗住专 讜讗驻讬' 讛讜讗 爪讜谞谉 砖讛专讬 爪讜谞谉 诇转讜讱 讞诐 讻砖讛讜讗 诇讞 讛讻诇 讗住讜专 讜讗讬谉 讛驻专砖 诇讚注转 诪驻专砖讬诐 讗诇讜 讘讬谉 砖讛讜讚讞讛 讘讬谉 砖诇讗 讛讜讚讞讛:



讞讻诪讬 爪专驻转 讬砖 诇讛诐 砖讟讛 讗讞专转 讘注谞讬谉 讝讛 诇讜诪专 砖讗诐 讛讜讚讞讛 讛拽注专讛 讛专讬 讛讬讗 讻爪讜谞谞转 讜讻诇 砖谞砖转诪砖 讘讛 讘专讜转讞 讗诐 讛讜讗 讬讘砖 讗驻讬' 讬讘砖 砖讬砖 讘讜 诇讞讜转 讻讙讜谉 讘砖专 讚讬 诇讜 讘拽诇讬驻讛 讜讗诐 诇讞 讙诪讜专 讜讛讜讗 爪讜谞谉 诪讜转专:



讞讻诪讬 讛讗讞专讜谞讬诐 讛讜住讬驻讜 注诇 砖讟讛 讝讜 砖讗驻讬' 诇讗 讛讜讚讞讛 讗诇讗 砖谞转拽谞讞讛 讬驻讛 讻谉 讚讬谞讛 讜诇讗 注讜讚 讗诇讗 砖讻诇 砖诪讚讬讞讛 讗讜 砖诪拽谞讞讛 讬驻讛 诪讜转专 诇讗讻讜诇 讘讛 爪讜谞谉 讜专讗讬讛 砖诇讛诐 诪讗讞专 砖讘住讻讬谉 砖砖讞讟 讘讛 砖讗诪专讜 砖讗住讜专 诇讞转讜讱 讘讛 专讜转讞 谞讞诇拽讬谉 讘讛 诇讞转讬讻转 爪讜谞谉 讗讬 讘注讬谞谉 讛讚讞讛 讗诐 诇讗讜 讜讘拽注专讛 砖诪诇讞 讘讛 讘砖专 讗诪专讜 讗住讜专 诇讗讻讜诇 讘讛 专讜转讞 讜诇讗 讛讝讻讬专讜 注谞讬谞讛 诇讗讻讬诇转 爪讜谞谉 讻诇诇 砖诪注 诪讬谞讛 讘住讻讬谉 讛讜讗 砖谞讗诪专 讻谉 诪砖讜诐 讚讗讙讘 讚讜讞拽讗 讚住讻讬谞讗 驻诇讬讟 讗讘诇 讘拽注专讛 讗祝 讘诇讗 讛讚讞讛 诪讜转专 诇讗讻讜诇 讘讛 爪讜谞谉 讻诇 砖谞转拽谞讞 诪谉 讛砖诪谞讬谞讜转 讜讻谉 讘讻诇 讻诇讬 讗住讜专 砖拽谞讞讜 讜诪讛 砖讗诪专 讘注谞讬谉 爪讜专专 讗讚诐 讘砖专 讜讙讘谞讛 讘诪讟驻讞转 讗讞转 讜讘诇讘讚 砖诇讗 讬讛讬讜 谞讜讙注讬谉 讝讛 讘讝讛 讜砖讗诇讜 讘讛 讻讬 谞讜讙注讬谉 讝讛 讘讝讛 诪讗讬 讛讜讬 爪讜谞谉 讘爪讜谞谉 讛讜讗 讜转讬专爪讜 诪"诪 讛讚讞讛 诪讬讛讗 讘注讬 讜讻谉 砖讘驻专拽 讻讬爪讚 爪讜诇讬谉 爪讜谞谉 诇转讜讱 爪讜谞谉 诪讚讬讞 讘讗诇讜 讚讜拽讗 砖谞讙注 讙讜祝 讛讗讬住讜专 讘讙讜祝 讛讛讬转专 讜讙讚讜诇讬 讛诪驻专砖讬诐 讻转讘讜 砖讻诇 讻诇讬诐 讛讘诇讜注讬诐 诪砖讗专 讗讬住讜专讬谉 讗讜 诪讘砖专 诇讞诇讘 讜诪讞诇讘 诇讘砖专 爪专讬讻讬谉 讛讚讞讛 讗祝 讘爪讜谞谉 讗讘诇 拽注专讛 砖诪诇讞 讘讛 讘砖专 诇爪讜谞谉 讗讬谞讛 爪专讬讻讛 讻诇讜诐 诪砖讜诐 讚讚诐 诪讬砖专拽 砖专讬拽 专"诇 砖讗讬谞讜 诪驻注驻注 讜讻诇 砖讗讬谉 砖诐 讚讞拽讗 讚住讻讬谞讗 讗讬谞讜 驻讜诇讟 诇爪讜谞谉 讜讻诇 砖谞砖转诪砖 讘砖诇 砖讗专 讗讬住讜专讬谉 讘诇讗 讛讚讞讛 讗诐 讬讘砖 讛讜讗 诪讚讬讞 诪讛 砖谞转谉 讘讛 讜讗诐 诇讞 讘讟诇讛 讛驻诇讬讟讛 讘诪讬注讜讟讛:



拽注专讛 讝讜 砖讗住专谞讜讛 讻诇 讝诪谉 砖诪诇讞讜 讘讛 诪诇讬讞讛 讛专讗讜讬讛 讻诪讜 砖讘讬讗专谞讜 讬砖 讗讜诪专讬诐 讚讜拽讗 讘拽注专讛 砖讗讬谞讛 诪谞讜拽讘转 讜砖诪诇讞 讘讛 砖诇讗 讻讚讬谉 讻诪讜 砖讬转讘讗专 诇诪讟讛 讗讘诇 讘诪谞讜拽讘转 诇讗 谞讗住专讛 讻诇诇 砖诇讗 讘诇注讛 讻诇讜诐 砖讛讚诐 讻诇 讝诪谉 砖诪讜爪讗 驻转讞 驻转讜讞 讛讜诇讱 诇讜 讜讗讬谞讜 诪转注讻讘 讜讙讚讜诇讬 讛诪驻专砖讬诐 诪注诪讬讚讬诐 讗讜转讛 讗祝 讘诪谞讜拽讘转 讜讻讙讜谉 砖讗讜讻诇 讘讛 转讘砖讬诇 注讘讛 砖讗讬谞讜 讝讘 讚专讱 讛谞拽讘讬诐 讗讜 讞转讬讻讛 专讜转讞转 讜砖诪讗 转讗诪专 诇讚注转诐 讛讬讗讱 诪讜诇讞讬谉 砖谞讬 驻注诪讬诐 讘讻诇讬 讗讞讚 砖讛专讬 诪砖讗住专转 讗讜转讜 讘驻注诐 专讗砖讜谞讛 讻砖讗转讛 诪讜诇讞 讘讜 讘砖谞讬讛 谞驻诇讟 讚诐 砖谞讘诇注 讘诪诇讬讞讛 专讗砖讜谞讛 讜谞讘诇注 讘讘砖专 讬驻讛 砖讗诇转 讗诇讗 砖讞讻诪讬 讛讗讞专讜谞讬诐 诪砖讬讘讬诐 砖讻诇 砖讛讘砖专 讟专讬讚 诇驻诇讜讟 讗讬谞讜 讘讜诇注 讜讗驻讬' 砖讛转讛 讻讚讬 砖讬注讜专 驻诇讬讟转 讚诪讛 注讚讬讬谉 驻讜诇讟转 爪讬专 讜拽讘诇谞讜 诪专讘讜转讬' 讛爪专驻转讬诐 砖讛讘砖专 驻讜诇讟 爪讬专 注讚 讬"讘 砖注讜转 讜诪"诪 转诪讛 讗谞讬 诇讚注转 讝讛 砖讗诐 讻谉 讛专讬 爪专讬讱 砖诇讗 诇讛砖讛讜转讛 讗讞专 砖讬注讜专 讙诪专 讛驻诇讬讟讛 讜讛讜讗 砖讬注讜专 讬"讘 砖注讜转 讜诇讗 注讜讚 讗诇讗 砖讬砖 讻讗谉 砖讟讛 讗讞专转 诇讜诪专 砖诇讗 讗诪专讜 砖讻诇 砖讟专讬讚 诇驻诇讜讟 讗讬谞讜 讘讜诇注 讗诇讗 注诇 讗讜转讜 讚讘专 砖讛讜讗 驻诇讟 讗讘诇 诪砖谞讙诪专讛 驻诇讬讟转 讛讚诐 讗注"驻 砖驻讜诇讟转 爪讬专 讗讬谞讛 谞诪谞注转 砖诇讗 诇讘诇讜注 诪谉 讛讚诐 讻诪讜 砖讻转讘谞讜 讻讬讜爪讗 讘讝讛 讘驻专拽 专讗砖讜谉 讜讗诐 讻谉 爪专讬讱 砖诇讗 诇砖讛讜转讛 诪砖转讙诪专 驻诇讬讟转 讛讚诐 讜讛讜讗 诇讚注转 讛讙讗讜谞讬诐 讻砖讬注讜专 爪诇讬讬讛 讗讜 讻讚讬 讛诇讜讱 诪讬诇 讜讗诐 讛讚讘专 讻谉 诇讗 讛谞讞转 讘转 诇讗讘专讛诐 讗讘讬谞讜 讜注讜讚 讗祝 讘讻诇讬 砖诪讜诇讞 讘讜 驻注诐 专讗砖讜谞讛 讛讬讗讱 讛讜讗 诪注讻讘 讘讜 讗转 讛讘砖专 讗讞专 砖谞讙诪专讛 驻诇讬讟转 讛讚诐 讗诇讗 砖讬专讗讛 诇讬 诪"诪 砖驻诇讬讟转 讛爪讬专 砖讜讛 讛讬讗 诇驻诇讬讟转 讛讚诐 讜讻诇 砖讟专讬讚讛 讘驻诇讬讟讛 讛讗讞转 讗讬谞讛 讘讜诇注转 讞讘专转讛 讗注"驻 砖讗驻砖专 砖转讘诇注 讚讘专 讗讞专 讻诪讜 砖诪谞讬谞讜转 讜讻诪讜 砖讘讬讗专谞讜 讘驻专拽 专讗砖讜谉 诪"诪 讗讞专 砖转讙诪讜专 驻诇讬讟转 讛爪讬专 讗住讜专 讜诇讗 专讗讬谞讜 诪讬 砖谞讝讛专 讘讝讜:



讜诪"诪 讬砖 诪讬 砖讗讜诪专 砖讗讬谉 讛诪诇讞 诪驻诇讬讟 讗诇讗 讚诐 讛讘砖专 讗讘诇 诇讗 讚诐 讛讘诇讜注 讘讻诇讬诐 讜诇讗 砖讜诐 砖诪谞讬谞讜转 讛讘诇讜注 讘讛诐 讜讻谉 讻转讘讜 讞讻诪讬 讛爪专驻转讬诐 讜谞住注讚讬诐 讘讝讜 诪诪讛 砖谞讛讙讜 诇讬转谉 诪诇讞 讬讘砖讛 讘拽注专讛 砖诇 讘砖专 讜谞讜转谞讬谉 诪诪谞讛 讘转讘砖讬诇 砖诇 讙讘谞讛 讜讗讬谉 谞讝讛专讬谉 讜诪"诪 谞专讗讛 诇讬 砖讗讬谉 诪诇讞 诪驻诇讬讟 讘讻诇讬 讗诇讗 讘讚讘专 砖讬砖 砖诐 诇讞讜转 诪注讟 讗诇讗 砖讛诐 讗讜诪专讬诐 砖讗祝 讛讚诐 砖讘诇注 讛讘砖专 诪注诇诪讗 讗讬谉 讛诪诇讞 诪驻诇讬讟讜 讜讻诪讜 砖讗诪专讜 讘讚讙讬诐 讜注讜驻讜转 砖诪诇讞谉 讝讛 注诐 讝讛 砖讗住讜专讬诐 讜讗讬谉 讗讜诪专讬谉 砖讬诪诇讞谞讜 驻注诐 砖谞讬讛 讗诇诪讗 砖讗讬谉 讛诪诇讞 诪驻诇讬讟 讚诐 讛讘诇讜注 诪注诇诪讗 讻诇 砖讻谉 讛讻诇讬 讜诇诪讚讜讛 诇讚注转诐 砖诪讬 砖诪诇讞 讘砖专 讗讜 讚讙讬诐 讘讻诇讬 讛讗住讜专 诇讗 谞讗住专 讛讘砖专 讗讜 讛讚讙讬诐 讜讻谉 诇诪讚转 诪讚讘专讬讛诐 诪讗讞专 砖讛诐 讗讜诪专讬诐 砖讗祝 讚诐 讛讘诇讜注 讘讘砖专 注爪诪讜 诪爪讚 讗讞专 砖诇讗 诪讞诪转 注爪诪讛 讗讬谞讜 谞驻诇讟 讘诪诇讬讞 砖诇讗 讛讜转专 诇诪诇讜讞 讘砖专 注诇 讘砖专 讗诇讗 砖诪转讜讱 砖讛转讞转讜谞讛 讟专讬讚讛 诇驻诇讜讟 讗讬谞讛 讘讜诇注转 讜讚诐 讛注诇讬讜谞讛 砖讜转转 讜讬讜专讚 讛讗 讗诐 讛讬转讛 讘讜诇注转讜 诇讗 讛讬讛 讛诪诇讞 诪驻诇讬讟讜 讜讻讘专 讻转讘谞讜 住讘专讗 讝讜 讘驻专拽 专讗砖讜谉 讜诪转讜讱 讘诇讘讜诇讬谉 讗诇讜 专讜讗讛 讗谞讬 诇讜诪专 砖讻诇 讻诇讬 砖诇讗 谞讗住专 讗诇讗 诪砖讜诐 讚诐 讗讬谞讜 讗讜住专 诪讛 砖谞诪诇讞 讘讜 砖诪"诪 讗祝 诇讗讞专 砖谞讙诪专讛 驻诇讬讟转 讛讘砖专 讗诐 讻讞 讛诪诇讬讞讛 讞讝拽 注讚讬讬谉 讻诇 讻讱 砖讬讛讗 诪驻诇讬讟 讚诐 讛谞讘诇注 讘讻诇讬 讗祝 讛讬讗 诪讜谞注转 讛讘砖专 诪诇拽诇讟讜 讜讛讚讘专讬诐 谞专讗讬谉:



拽注专讛 讝讜 砖讘讬讗专谞讜 注诇讬讛 砖诇讗讻讬诇转 爪讜谞谉 讚讬 诇讛 讘讛讚讞讛 讗讜 讘拽谞讜讞 讬砖 诇砖讗讜诇 注诇 诪讛 砖讗诪专讜 讘讙诪' 注诇 讗讞讚 诪谉 讛讞讻诪讬诐 砖诪诇讞 讘砖专 讘拽注专讛 讜砖讘专讛 诪驻谞讬 诪讛 砖讘专讛 讜讛诇讗 讛讬讗 专讗讜讬讛 诇讗讻讬诇转 爪讜谞谉 讘讛讚讞讛 讗讜 讘拽谞讜讞 讬砖 讗讜诪专讬谉 诪讙讝专讛 砖诪讗 讬注诇讜 讘讛 专讜转讞 讜讬砖 砖驻专砖讜 注诇讬讛 砖讻诇 讻诇讬 讞专住 砖诪诇讞讜 讘讜 讗讜 谞砖转诪砖讜 讘讜 讘讗讬住讜专 讞诐 讘转讞诇转 转砖诪讬砖讜 讗住讜专 诇讛砖转诪砖 讘讜 讗祝 讘爪讜谞谉:



讗注"驻 砖谞讞诇拽讜 讘拽注专讛 讝讜 诇讗讻讬诇转 爪讜谞谉 诇诪讚谞讜 诇驻讬 讚专讻谞讜 讘拽注专讛 讛讗住讜专讛 诪爪讚 砖讗专 讗讬住讜专讬谉 砖诇讗 诪讻讞 诪诇讬讞讛 砖讛讬讗 谞讬讚讜谞转 讘爪讜谞谞转 讜诪讜转专 诇讗讻讜诇 讘讛 爪讜谞谉 讜讘诇讘讚 讻砖讬拽谞讞谞讛 注讚 砖讬讜住专 砖诪谞讬谞讜转 砖讛讜讗 砖诐 讘注讬谉 讜诇讚注转 讙讚讜诇讬 讛诪驻专砖讬诐 讚讜拽讗 讘讛讚讞讛 讜讻讘专 讻转讘谞讜 注谞讬谉 讝讛 讘驻专拽 讙讬讚 讛谞砖讛:



诪转讜讱 砖讘讬讗专谞讜 砖讛讚讘专讬诐 讛讞专讬驻讬诐 讚讬谞谉 讻讚讘专讬诐 砖讬砖 诇讛诐 拽爪转 讞诪讬诪讜转 爪谞讜谉 讗讜 讗转专讜讙 讜讘爪诇讬诐 讗讜 砖讜诪讬诐 讜砖讗专 讛讚讘专讬诐 讛讞专讬驻讬诐 砖讞转讻谉 讘住讻讬谉 砖诇 讘砖专 讗住讜专 诇讗讻诇谉 讘讻讜转讞 砖讬砖 讘讜 讞诇讘 诪转讜讱 讞专讬驻讜转诐 讘讜诇注讬诐 讛诐 诪砖诪谞讬谞讜转 砖注诇 讚驻谞讬 讛住讻讬谉 讜诪"诪 谞转拽谞讞 讛住讻讬谉 讬驻讛 讗讬谉 讞讜诐 讛讞专讬驻讜转 诪驻诇讬讟 讗转 讛讘诇讜注 讗讘诇 讛讚讘专讬诐 砖讗讬谞诐 讞专讬驻讬诐 讻讙讜谉 拽讬砖讜转 讜讗讘讟讬讞 讜讚讜诪讬讛诐 砖谞讞转讻讜 讘住讻讬谉 砖诇 讘砖专 讬转讘讗专 讘住诪讜讱 砖讛讜讗 讙讜专专 诪拽讜诐 讛讞转讜讱 讜讗讜讻诇讬谉 讘讻讜转讞 讗祝 诇讻转讞诇讛 讜讻谉 讻诇 讻讬讜爪讗 讘讝讛 讜诪讻讗谉 讗转讛 诇诪讚 诇讞转讬讻转 讚讘专 讛诪讜转专 讘住讻讬谉 讛讗住讜专 诪讛 讚讬谞讜 讜讻讘专 讻转讘谞讜 讘砖谞讬 砖诇 注"讝 讘拽讜专讟 砖诇 讞诇转讬转 砖讗住讜专 诪砖讜诐 讚诪讞转讻讬 诇讬讛 讘住讻讬谞讗 讚讗专诪讗讬 讻诪讜 砖讻转讘谞讜 砖诐 讘诪砖谞讛 讛砖讘讬注讬转 讜讻谉 讬转讘讗专 讘住讜讙讬讗 讝讜 砖讛诇驻转讜转 讗讬谞诐 谞拽专讗讬诐 讞专讬驻讬诐 诇注谞讬谉 讝讛 讗讘诇 拽讜诇讞讬 讛住讬诇拽讗 讬砖 诇讛诐 讞专讬驻讜转 讜讗诐 谞转注专讘讜 讛诇驻转讜转 注诐 讛住讬诇拽讗 讘砖注转 讝专讬注讛 专"诇 砖谞讝专注讜 讘讬讞讚 诪转诪转拽讬诐 讝讛 注诐 讝讛 讜讗讬谉 讞专讬驻讜转 讛住讬诇拽讗 拽专讜讬讛 注讜讚 讞专讬驻讜转 讗祝 讛爪谞讜谉 砖讞转讻讜 讘住讻讬谉 砖诇 讘砖专 讜专讗讛 砖讗讬谉 讘讜 砖诪谞讬谞讜转 讘注讬谉 讗讜 砖讙专专讜 讗讜 拽谞讞讜 讜讗讞专 讻讱 讟注诪讜 讜讗讬谉 讘讜 讟注诐 讘砖专 诪讜转专 诇讗讻诇讜 注诐 讙讘谞讛 讜讛讜讗 砖讗诪专讜 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 讻讜转讞 爪谞讜谉 砖讞转讻讜 讘住讻讬谉 诪讜转专 诇讗讻诇讜 讘讻转讞 讜诪讗讬 砖谞讗 讛讗讬 讗驻砖专 诇诪讬讟注诪讬讛 讜讛讗讬 诇讗 讗驻砖专 诇诪讬讟注诪讬讛 讻诇讜诪专 爪谞讜谉 砖讞转讻讜 讘住讻讬谉 讗驻砖专 诇讟注诪讜 讜诪讗讞专 砖讟注诪讜 讜讗讬谉 讘讜 讟注诐 讘砖专 诪讜转专 讜讛讜讗 讛讚讬谉 诇拽注专讛 砖诪诇讞 讘讛 讘砖专 注诇 讬讚讬 拽驻讬诇讗 讗诇讗 砖注讻砖讬讜 讻转讘讜 专讘讬诐 砖讗讬谉 谞讜讛讙讬诐 诇住诪讜讱 注诇 拽驻讬诇讗 讜讙讚讜诇讬 讛驻讜住拽讬诐 讙讜专住讬谉 诇讞诐 爪讜谞谉 砖讞转讻讜 讘住讻讬谉 砖诇 讘砖专 讜诪砖讜诐 讚讗驻砖专 诇诪讟注诪讬讛 讗诇讗 砖讗讬谉 谞专讗讛 讻谉 讚爪讜谞谉 讙诪讜专 讜讘诇讗 砖讜诐 讞专讬驻讜转 诪讗讬 讗讬爪讟专讬讱 讛讗 诇讞诐 讞诐 诪"诪 讗住讜专 砖讘讜讚讗讬 讘诇注 讗诇讗 讗诐 讻谉 讘砖砖讬诐 讗讜 讘谞讟讬诇转 诪拽讜诐:



讛讻讘讜砖 讛专讬 讛讜讗 讻诪讘讜砖诇 讜讻讘专 讘讬讗专谞讜 讗转 讚讬谞讜 讘驻专拽 讙讬讚 讛谞砖讛 讘住讜讙讬转 讛诪砖谞讛 讛砖砖讬转 讘爪讚 砖讘讬注讬 砖讘诪讬谞讬 讛转注专讘讜转:



诪诪讛 砖讻转讘谞讜 讗转讛 诇诪讚 砖专讗讜讬 诇讛讝讛讬专 讗转 讛谞砖讬诐 砖讛住讻讬谉 砖讞讜转讻讬谉 讘讜 讘砖专 诇讗 讬讛讜 讞讜转讻讬谉 讘讜 讘爪诇讬诐 讜砖讜诪讬诐 讜讻专转讬 砖讗讜讻诇讜转 讗讜转诐 讘转讘砖讬诇 砖诇 讙讘谞讛 讗诇讗 讗诐 讻谉 拽谞讞讜讛讜 讬驻讛 讗讜 讛讚讬讞讜讛讜 讘讻讚讬 砖诇讗 讬砖讗专 砖诐 砖诪谞讬谞讜转 讘注讬谉 讜讗诐 [诇讗] 注砖讜 讻谉 爪专讬讱 诇讛讬转专讜 砖砖讬诐 讻谞讙讚 讻诇 讛砖诪谞讬谞讜转 讜讬砖 诪转讬专讬谉 讘谞讟讬诇转 诪拽讜诐 讛讞转讱 讗祝 讘驻讞讜转 诪砖砖讬诐:



讻讘专 讬讚注转 讘讘砖专 讘讞诇讘 砖讝讛 讛讬转专 讘驻谞讬 注爪诪讜 讜讝讛 讛讬转专 讘驻谞讬 注爪诪讜 讜讻砖诪转注专讘讬诐 谞讗住专讬诐 讜诇讗 住讜祝 讚讘专 砖讛讘砖专 讗住讜专 诇讗讻诇讜 讘讞诇讘 讗诇讗 讗祝 诪讛 砖拽讘诇 讟注诐 诪谉 讛讘砖专 讗住讜专 诇讗讻诇讜 讘讞诇讘 讜诪"诪 诪讛 砖诇讗 拽讘诇 讟注诐 诪诪诪砖 讛讘砖专 讗诇讗 砖拽讘诇 讟注诐 诪诪讬 砖拽讘诇讜 诪谉 讛讘砖专 讜谞讘诇注 讘讜 诪讜转专 诇讗讻诇讜 讘讞诇讘:



讻讬爪讚 拽注专讛 讗讜 拽讚专讛 砖诇 讘砖专 砖诇讗 讛讜讚讞讛 讜砖诇讗 谞转拽谞讞讛 讜讻讘专 讘讬讗专谞讜 砖讻诇 砖诇讗 讛讜讚讞 诪住转诪讜 讬砖 注诇讬讜 砖诪谞讬谞讜转 讘注讬谉 讜讘砖诇讜 讘讛 讚讙讬诐 讛专讬 砖讚讙讬诐 讗诇讜 拽讘诇讜 讟注诐 诪谉 讛砖诪谞讬谞讜转 砖讛讜讗 讘注讬谉 讜讗诐 讗讬谉 砖诐 砖砖讬诐 讘讻讚讬 砖诪谞讬谞讜转 砖注诇 驻谞讬 讛拽讚专讛 讗讜 讛拽注专讛 讗讬谉 住驻拽 砖讗住讜专 诇讗讻诇诐 讘讞诇讘 讜诪"诪 讗讞专 砖诇讗 讗讻诇 讘砖专 诪诪砖 讗驻讬' 讗讻诇 转讘砖讬诇 砖谞转讘砖诇 注诐 讘砖专 讗讜讻诇 讗讞专讬讜 讙讘谞讛 讘诇讗 拽谞讜讞 讜谞讟讬诇讛 讜讗讬谞讜 讞讜砖砖 讗讞专 砖谞讝讛专 砖诇讗 讗讻诇 诪谉 讛讘砖专 讗讜 诪讚拽 讚拽 砖讘讜 砖诇讗 谞讗住专讛 讙讘讬谞讛 讗讞专 讘砖专 讗诇讗 讗讞专 讗讻讬诇转 讘砖专 诪诪砖 讗诇讗 砖讛诪讞诪讬专 讚专讱 讙讚专 讜讞砖砖 诪专讗讬转 讛注讬谉 诇驻讬 讚讜专讜 讜诇驻讬 诪拽讜诪讜 转讘讗 注诇讬讜 讘专讻讛 讗讘诇 诇讗讻讜诇 注诐 讛讞诇讘 讘讬讞讚 讻诇 砖拽讘诇 讟注诐 诪谉 讛讘砖专 讗讜 讛砖诪谞讬谞讜转 砖讛讜讗 讘注讬谉 讗住讜专 讜讘转讘砖讬诇 砖诇 讞诪讬谉 诪讬讛讗 拽爪转 拽讚诪讜谞讬谞讜 讗讜住专讬谉 讗祝 诇讗讻讜诇 讗讞专讬讜 讻诪讜 砖讻转讘谞讜 诇诪注诇讛 砖诪爪讚 砖讗驻砖专 砖谞讚拽讚拽 讘转讜讻讛 讞讜砖砖讬谉 砖诪讗 讗讻诇 诪诪谞讜 讜诇讗 讛专讙讬砖:



讛讜讚讞讛 讛拽讚专讛 讗讜 讛拽注专讛 讗讜 谞转拽谞讞讛 讬驻讛 讬驻讛 讜谞转讘砖诇讜 讘讛 讚讙讬诐 讗驻讬' 讛讬转讛 讘转 讬讜诪讛 讛专讬 讚讙讬诐 讗诇讜 诇讗 拽讘诇讜 讟注诐 诪诪诪砖 讛讘砖专 讗诇讗 诪谉 讛拽讚专讛 讗讜 讛拽注专讛 砖拽讘诇讛 讟注诐 诪谉 讛讘砖专 讜讛专讬 砖讛拽讚专讛 讗讜 讛拽注专讛 拽讘诇讛 讟注诐 诪谉 讛讘砖专 讜讛讚讙讬诐 拽讘诇讜讛讜 诪谉 讛拽注专讛 讜注讚讬谉 讛讜讗 讛讬转专 讜诪注转讛 诪讗讞专 砖讬砖 讻讗谉 讟注诐 专讞讜拽 砖转讬 诪讚专讙讜转 诪谉 讛讚讘专 讛讗讜住专 讜注讚讬谉 讛讜讗 讛讬转专 讗讬谉 专讗讜讬 诇讞讜诇 注诇讬讜 注讜讚 砖诐 讗讬住讜专 讘砖专 讘讞诇讘 讜诪讜转专 诇讗讻诇讛 注诐 讙讘谞讛 讛讗 诪"诪 讗诐 讛讬转讛 拽注专讛 讝讜 讗住讜专讛 诪爪讚 讗讬住讜专 讻讙讜谉 诪讘砖专 谞讘诇讛 讜讛讚讜诪讬诐 诇讛 讗注"驻 砖讛讜讚讞讛 讚讙讬诐 讗诇讜 讗住讜专讬诐 砖讗注"驻 砖讛讚讙讬诐 诇讗 拽讘诇讜 讟注诐 诪诪诪砖 讛讗讬住讜专 讗诇讗 诪诪讬 砖拽讘诇讜 诪谉 讛讗讬住讜专 诪"诪 讟注诐 讗讬住讜专 讗讬谞讜 讘讟诇 讗驻讬' 谞转讘砖诇讜 讘拽注专讛 注诐 专讜讟讘 砖讟注诪讜 讬讜爪讗 诇砖诇讬砖讬 砖讛讗讬住讜专 谞转谉 讟注诐 讘拽讚专讛 讜讛拽讚专讛 讘专讜讟讘 讜讛专讜讟讘 讘讚讙讬诐 讗住讜专 讛讜讗讬诇 讜讬砖 讘讛谉 讟注诐 诪"诪 讜讘讘砖专 讘讞诇讘 讻讬讜爪讗 讘讝讛 诪讜转专 砖诪讗 转讗诪专 讗诐 讻谉 爪谞讜谉 砖讞转讻讜 讘住讻讬谉 砖诇 讘砖专 讛专讬 讬砖 讻讗谉 讟注诐 讘谉 讟注诐 砖讛讘砖专 谞转谉 讟注诐 讘住讻讬谉 讜讛住讻讬谉 讘爪谞讜谉 讜注讚讬谉 讛讜讗 讛讬转专 讜诪驻谞讬 诪讛 讗住专讜讛讜 诇讗讻诇讜 讘讻转讞 讻讘专 讘讬讗专谞讜 砖诇讗 讗诪专讜 讗诇讗 讘住讻讬谉 砖诇讗 谞转拽谞讞 讬驻讛 讜讬砖 注诇讬讜 砖诪谞讬谞讜转 讘注讬谉:



砖诪讗 转讗诪专 注讜讚 讛专讬 讗诪专讜 讗讬谉 砖讟讬谉 讗转 讛转谞讜专 讘讗诇讬讛 讜讗诐 砖讟 讻诇 讛驻转 讗住讜专讛 砖诪讗 讬讗讻诇谞讛 讘讞诇讘 注讚 砖讬讜住拽 讛转谞讜专 讜讗驻讬' 谞转拽谞讞 讗讜 讛讜讚讞 讜诇讚讘专讬讱 讬讗讻诇 驻转 讝讜 讘讞诇讘 砖讛专讬 诇讗 拽讘诇讛 讛驻转 讟注诐 诪讙讜祝 讛砖诪谞讬谞讜转 转讚注 砖注拽专 讛讟注诐 讘讝讜 诪驻谞讬 砖讬砖 讘转谞讜专 住讚拽讬诐 砖讗讬 讗驻砖专 诇讛住讬专 讛砖讜诪谉 诪注诇讬讛诐 讜讛驻转 诪拽讘诇 讟注诐 诪讛诐 讜诪"诪 讬砖 诪讬 砖讗讜诪专 诪讻讞 拽讜砖讬讜转 讗诇讜 砖诇讗 谞讗诪专讜 讛讚讘专讬诐 讘砖诪讜注讛 讝讜 讗诇讗 砖谞转讘砖诇讜 讘拽讚专讛 砖讗讬谞讛 砖诇 讘砖专 讗讜 砖谞爪诇讜 注诇 讛讗讜专 讜讻砖注诇讜 诪诪拽讜诐 讘砖讜诇诐 讗讜 爪诇讬讬转诐 讛谞讬讞诐 讘拽注专讛 砖诇 讘砖专 讜讝讛讜 诇砖讜谉 讚讙讬诐 (砖讘砖诇诐) 砖注诇讜 讘拽注专讛 讜讗注"驻 砖住转诐 拽注专讛 砖诇 讞专住 讛讬讗 讜砖讛讬讛 讚专讻诐 诇讘砖诇 讘讛 讚讙讬诐 诪"诪 注诇讜 讗诪专讜 谞转讘砖诇讜 诇讗 讗诪专讜 讗讘诇 讗诐 谞转讘砖诇 讘拽讚专讛 砖诇 讘砖专 讗注"驻 砖讛讜讚讞讛 讛诐 讚谞讬谉 讗讜转讛 讻诪拽讘诇讬 讟注诐 诪诪诪砖 讛讗讬住讜专 砖讻讞 讛讗砖 诪驻诇讬讟 讗转 讛拽讚专讛 讛专讘讛 注讚 砖谞注砖讛 讛讗讬住讜专 讗讬住讜专 诪诪砖 讜讗讬谉 讚讘专讬诐 讗诇讜 谞专讗讬谉 砖讛专讬 诇讗 讗诪专讜讛 讗诇讗 诪讚讬谉 谞讜转谉 讟注诐 讘专 谞讜转谉 讟注诐 讜讗祝 讘谞转讘砖诇讜 讬砖 讻讗谉 谞讜转谉 讟注诐 讘专 谞讜转谉 讟注诐 讗诇讗 驻讬专讜砖讜 砖讻讱 讛讬讛 讚专讻诐 诇讘砖诇诐 讘拽注专讛 砖诇 讞专住 讜诇讛注诇讜转讜 注诇 讛砖诇讞谉 讘拽注专讛 注爪诪讛 讻注讬谉 砖讗谞讜 注讜砖讬谉 注讻砖讬讜 讘讚讙讬诐 讛拽讟谞讬诐 讛诪转讘砖诇讬诐 讘讗诇讜 讛拽注专讜转 砖诇 讞专住 讛谞拽专讗讜转 讘诇砖讜谉 讛诪讜谉 拽讗爪讜诇讗砖:



讬砖 诪讬 砖讗讜诪专 砖诇讗 讛讜转专讜 讚讙讬诐 讗诇讜 诇讗讻诇诐 讘讙讜祝 讛讞诇讘 讗诇讗 讘讻讜转讞 砖讘讚专讱 讝讛 讛诐 砖谞讬 讟注诪讬诐 砖诇 讛讬转专 诪转注专讘讬诐 讝讛 讘讝讛 讗讘诇 讻诇 砖讬砖 讟注诐 诪爪讚 讗讞讚 讗驻讬' 讛讜讗 砖谞讬 讗讜 砖诇讬砖讬 讛讜讗讬诇 讜讬砖 讘讜 讟注诐 讜诪转注专讘 注诐 讙讜祝 讛讞诇讘 讗住讜专 诇讗 讛讜转专 讗诇讗 讘砖讗讬谉 讙讜祝 讘砖专 诪爪讚 讝讛 讜诇讗 讙讜祝 讞诇讘 诪爪讚 讝讛 讗诇讗 讟注诐 诪讻讗谉 讜讟注诐 诪讻讗谉 讜讻谉 讻转讘讜讛 转诇诪讬讚讬 讙讚讜诇讬 讛诪驻专砖讬诐 讘讞讚讜砖讬讛诐 讜讛讚讘专讬诐 谞专讗讬谉 诇讛拽诇 注诇 讛爪讚讚讬谉 砖讻转讘谞讜:



讞讻诪讬 讛爪专驻转讬诐 讛讜专讜 讘谞砖讬诐 注爪诇讜转 砖谞转注专讘讛 诇讛诐 讻祝 讗讜 拽注专讛 讞讜诇讘转 讘拽注专讜转 砖诇 讘砖专 讜讛讜讚讞讜 讘讬讞讚 讘专讜转讞讬诐 砖讻诇谉 讗住讜专讜转 砖驻诇讬讟转 讛讞诇讘 讜驻诇讬讟转 讛讘砖专 谞转注专讘讜 讘诪讬诐 讜谞注砖讜 讗讬住讜专 讘砖注讛 砖讗讬谉 讻讗谉 讗诇讗 谞讜转谉 讟注诐 讗讞讚 讜讛讜讗 讛讘砖专 讘拽注专讛 讝讜 讜讛讞诇讘 讘拽注专讛 讝讜 讜谞驻诇讟讜 砖谞讬讛诐 讘讬讞讚 讘转讜讱 讛诪讬诐 讜讗住专讜诐 讗讘诇 讝讜 讗讞专 讝讜 诪讜转专讜转 砖讛专讬 驻诇讬讟讜转 讗诇讜 谞讜转谞讜转 讟注诐 讘诪讬诐 讜讛诪讬诐 讞讜讝专讜转 讜诪讘诇讬注讜转 诪诪谞讜 讗转 讛拽注专讜转 讜谞诪爪讗 讛讘砖专 谞讜转谉 讟注诐 讘拽注专讛 讜讛拽注专讛 讘诪讬诐 讜注讚讬谉 讛讜讗 讛讬转专 讜讗讬谉 驻诇讬讟转 讛讞讜诇讘转 专讗讜讬讛 注讜讚 诇讗住讜专 讗转 讛诪讬诐 讜诪"诪 讗诐 讬砖 讘拽注专讛 讝讜 诪诪砖 讛砖诪谞讜谞讬转 注诇 驻谞讬讛 专讗讜讬 诇砖注专 讗转 讛诪讬诐 讘讻讚讬 砖砖讬诐 讻谞讙讚讜 讜讗诐 讛讬讗 拽注专讛 砖诇 讙讜讬诐 讗讜 砖诇 讗讬住讜专 讗讞专 讗讜住专转 讗转 讻诇谉 讗诐 讗讬谉 讘诪讬诐 砖砖讬诐 讘讻讚讬 讻诇讛 讗讜 讘讻讚讬 驻诇讬讟转讛 讘砖讬注讜专 诪专讜讜讞 注诇 讛讚专讱 砖讘讬讗专谞讜 讘驻专拽 讙讬讚 讛谞砖讛 砖讻诇 砖讞讜讝专 诇讛讻砖讬专讜 诪砖注专讬谉 讘诪讛 砖讛讜讗 驻讜诇讟 讘讗讜诪讚 讬驻讛 讜讗注"驻 砖专讞讬爪转谉 讘讻诇讬 砖谞讬 讻讘专 讘讬讗专谞讜 砖讻诇讬 砖谞讬 诪驻诇讬讟 讜诪讘诇讬注 讗注"驻 砖讗讬谞讜 诪讘砖诇 讜讻谉 讗驻讬' 诇讗 讛讬讜 拽注专讜转 讗诇讜 讗讜 诪拽爪转谉 讘谞讜转 讬讜诪谉 讛专讬 诪"诪 讗讬谞谉 专讗讜讬讜转 诇讛砖转诪砖 讘讛谉 诇讻转讞诇讛:



诪讻讞 砖诪讜注讛 讝讜 讗转讛 诇诪讚 注诇 讘讬爪讬诐 砖谞转讘砖诇讜 讘拽讚专讛 砖诇 讘砖专 讗驻讬' 讘诇讗 拽诇讬驻讛 讗讜 砖谞转讟讙谞讜 讘讗诇驻住 砖诇 讘砖专 砖讗诐 讻讘专 讛讜讚讞讛 讗讜 谞转拽谞讞讛 讛拽讚专讛 讗讜 讛讗诇驻住 砖诪讜转专 诇讗讻诇诐 讘转讘砖讬诇 砖诇 讞诇讘 讗讜 诇注专讘诐 注诐 讙讘讬谞讛 讘讬讞讚 讗讞专 砖诇讗 讛讬讛 注讻砖讬讜 讘讘砖讜诇 讗讜 讟讙讜谉 讝讛 讘砖专 讗诇讗 讟注诐 讘砖专 诪爪讚 讛讘诇讬注讛 讜讻谉 讛讬专拽讜转 砖谞转讘砖诇讜 讘诇讗 讘砖专 讘拽讚专讛 砖诇 讘砖专 讜讛讜讚讞讛 讛拽讚专讛 砖诪讜转专 诇讗讻讜诇 注诐 讗讜转讜 转讘砖讬诇 讙讘谞讛 讜讻谉 讗诐 讛讚讘专 讘讛驻讱 讜讻谉 讬专拽讜转 讗诇讜 讗讜 讘讬爪讬诐 讗诇讜 谞讗讻诇讬谉 讘拽注专讜转 讞讜诇讘讜转 讜讻谉 讛讚讘专 讘讛驻讱 讜讗驻讬' 讛讬讜 讛拽讚专讜转 讘谞讜转 讬讜诪谉:



讬砖 讞讜讻讻讬诐 诇讛拽诇 讘谞讜转谉 讟注诐 讘专 谞讜转谉 讟注诐 讗祝 讘砖讗专 讗讬住讜专讬谉 诪诪讛 砖讗诪专讜 讘讟注诪讜 砖诇 专讘 砖讛讬讛 讗讜住专 讚讗讬讬转讬 诇讬讛 砖讬驻讗 专"诇 诪砖讬讞讛 砖诇 住诪讬诐 讜注讘讚讜讛 讘爪注讗 专"诇 讘拽注专讛 讜讞讜讜专讜讛 专"诇 砖讗讞专 讻谉 专讞爪讜 讛拽注专讛 讜谞转谞讜 讟注诐 讘拽注专讛 讜专诪讜 诇讬讛 讘砖讜诇讗 讘讙讜讜讛 讜讛专讙讬砖 讘讟注诐 讛住诪讬诐 讜讗诪专 讬讛讬讘 讟注诪讗 讻诇讬 讛讗讬 讻诇讜诪专 砖讝讛 讟注诐 讙诪讜专 讛讜讗 讜讗诪专讜 注诇 讝讛 讜诇讗 讛讬讗 讛转诐 诪砖讜诐 讚谞驻讬砖 诪专专讬讛 讛讜讗 讻诇讜诪专 讛讗 讘讚讘专讬诐 讗讞专讬诐 讗讬谞讜 拽专讜讬 讟注诐 讗诇诪讗 砖讗讬谞讜 讟注诐 讻诇诇 讗祝 讘讻诇 讛讗讬住讜专讬谉 讜讗讬谉 讝讛 讻诇讜诐 砖讗诐 讻谉 讛讬讛 诇讛诐 诇讜诪专 谞讜转谉 讟注诐 讘专 谞讜转谉 讟注诐 专讘 讗诪专 讗住讜专 讜砖诪讜讗诇 讗诪专 诪讜转专 讜诇诪讛 驻专砖讜 讚讙讬诐 砖注诇讜 讘拽注专讛 讗诇讗 砖讘讝讜 诪驻谞讬 砖注讚讬谉 讛讜讗 讛讬转专 讘砖谞讬讛 讛讜爪专讻讜 诇讛讝讻讬专讛 讛讗 讘砖讗专 讗讬住讜专讬谉 讗讬谉 讗讞专 讛讟注诐 讻诇讜诐:



转讗谞讬诐 讜注谞讘讬诐 讛讘讗讬诐 讘转讜讱 讛住注讜讚讛 注诇 讗讬讝讛 爪讚 讛诐 讟注讜谞讬诐 讘专讻讛 讜注诇 讗讬讝讛 爪讚 谞驻讟专讜 讜讻谉 注诇 讗讬讝讛 爪讚 驻转 驻讜讟专转 讻诇 诪讬谞讬 诪讗讻诇 讜讬讬谉 驻讜讟专 讻诇 诪讬谞讬 诪砖拽讛 讚讘专讬诐 讗专讜讻讬诐 讛诐 讜讻讘专 讘讬讗专谞讜诐 讘讬讗讜专 诪专讜讜讞 讘诪住讻转 讘专讻讜转:





诪讛专砖"讗 - 讞讬讚讜砖讬 讛诇讻讜转

讙诪专讗 砖讞转讱 讘讛 讘砖专 讗住讜专 诇讗讜讻诇讜 讘讻讜转讞 讻讜' 讻爪"诇:


转讜住' 讘讚"讛 讻专讘讬 讞讬讬讗 住"诇 讗讬谉 讛诇讻讛 讻讜' 讻爪"诇:





诪讛专"诐

讚"讛 讗诪专 讗讘讬讬 讛讗讬 讛讬转专讗 讘诇注 讜讻讜' 诇讗 专"诇 诪砖讜诐 讚讛讜讬 谞讜转谉 讟注诐 讘专 谞"讟 讜讻讜'. 驻讬' 讛讜拽砖讛 诇讛诐 诇转讜住' 诇诪讛 诇讬讛 诇讗讘讬讬 诇诪讬诪专 讛讗讬 讟注诪讗 讜诇诪讛 诇讗 讗诪专 讚诪砖讜诐 讛讻讬 爪谞讜谉 砖讞转讻讜 讘住讻讬谉 砖诇 讘砖专 诪讜转专 诇讗讜讻诇讜 讘讻讜转讞 诪砖讜诐 讚讛讜讬 谞讜转谉 讟注诐 讘专 谞讜转谉 讟注诐 诇讻讱 讻转讘讜 诇讗 专"诇 诪砖讜诐 讚讛讜讬 谞讜转谉 讟注诐 讘专 谞"讟 讚讗讘讬讬 诇讟注诪讬讛 讗讝讬诇 讚住"诇 诇拽诪谉 讘住诪讜讱 讘砖诪注转讬谉 讚讗住讜专 诇讗讜讻诇讜 讘讻讜转讞 讗"讻 砖"诪 讚讞讚 讟注诪讗 讞砖讬讘 诇讬讛 诇讻讱 诇讗 专爪讛 诇驻专砖 讟注诪讬讛 讚专讘 讻讛谞讗 讚诪转讬专 诪砖讜诐 谞讜转谉 讟注诐 讘专 谞讜转谉 讟注诐 讗诇讗 诪讟注诐 讚讛讬转专讗 讘诇注 讗祝 注诇 讙讘 讚讗讬讛讜 驻诇讬讙 讗专讘 讻讛谞讗 讚讛讗 讗讬讛讜 讗讜住专 爪谞讜谉 砖讞转讻讜 讘住讻讬谉 砖诇 讘砖专 诪"诪 诇讗 专爪讛 诇驻专砖 讗驻讬' 讟注诪讜 讚专讘 讘讟注诐 讚诇讗 诪住转讘专 诇讬讛:





讞讻诪转 砖诇诪讛

专砖"讬 讘讚"讛 拽驻讬 爪祝 讻讜' 讜拽驻讗 讘专讝诇讗 讛住"讚:





诪讛专"诐 砖讬祝

讙诪' 爪讜谞谉 讗诪专讬 诇讛 讘注讬 讛讚讞讛.   注讬"诇 讘转讜住' [讚祝 讞' 注"讘 讚"讛 讜讛诇讻转讗 讚拽讗讬 讗住讻讬谉 讚诇讗 讻专砖"讬]: 


讙诪' 拽注专讛 砖诪诇讞 讘讛 讘砖专 讗住讜专 讻讜'  .   诇讗 拽讗诪专 讗住讜专 诇诪诇讜讞 讘讛 诇讛住讜讘专 讗讬谉 诪诇讬讞讛 诇讻诇讬诐 诇讛驻诇讬讟 谞讬讞讗. 讜讗讬 诪讬讬专讬 讘诪谞讜拽讘转 讗讜 诇讗 讜讘讞专住 讗讜 诇讗 讜驻讬谞讻讗 讚专"讗 讚转讘专讛 讜诇讗 讬讬讞讚讛 诇诪诇讬讞讛 注讬讬谉 讘讝讛 讘驻讜住拽讬诐. 讜讘讗砖专"讬 诪砖诪注 讚讬砖 诪诇讬讞讛 诇讻诇讬诐 讜注讬讬谉 讘讚讬谞讬 诪诇讬讞讛: 


讙诪' 讛讗讬 讛讬转讬专讗 讘诇注 讻讜'  .   诇讗 诪讞诇拽 讛讻诇 讘爪谞讜谉 讚驻砖讬讟讗 讚讗讬住讜专 讘诇注 讚讗住讜专 砖讛讗讬住讜专 讘注讬谉 谞讘诇注 讘爪谞讜谉 讜讘拽注专讛 拽诪"诇 讘' 谞"讟 讜讗祝 诇讟注诐 砖谞讬 砖讘专砖"讬 [讘住诪讜讱 注"讗] 讞砖讬讘 诇讬讛 讞讚 讟注诪讗 诪砖讜诐 讞讜专驻讗 讚爪谞讜谉 [讜诇讗] 讞诇拽 讛讻诇 讘拽注专讛 [讚讘拽注专讛 砖诇 讘砖专 诪讜转专 诇讗讻讜诇 讘讛 讞诇讘 讚讛讬转讬专讗 讘诇注] 讚驻砖讬讟讗 讚讗住讜专 讗祝 讘讛讬转讬专讗 讘诇注 (*讛) 诪讬 诇讗 转谞谉 拽讚讬专讛 砖讘讬砖诇 讘讛 讘砖专 诇讗 讬讘砖诇 讘讛 讞诇讘 讜讗"讻 讘诇讗"讛 爪专讬讻讬谉 诇讞诇拽 讘讬谉 爪谞讜谉 讜讘讬谉 拽讚讬专讛 [讜诇"诇 讟注诪讗 讚讛讬转讬专讗 讘诇注] 讜讗讜诇讬 拽注专讛 砖谞讘诇注 讘讛 注"讬 诪诇讬讞讛 诪讚诪讛 讟驻讬 诇爪谞讜谉 讜讚讜"拽: 


讙诪' 讗驻砖专 诇诪讬讟注诪讬讛 讻讜'  .   讗讬谉 诇讞诇拽 讛讻诇 讘爪谞讜谉 讻诪"砖 讻讘专 讜讘拽注专讛 [砖讘讬砖诇 讘讛 讘砖专 讚讛讬转讬专讗] 讜诇讬讟注诪讬讛 注"讬 砖讬讘砖诇 讘讛 诪讬诐 讜讻讛"讙 讗讬 谞讜转谉 讟注诐 讘讜 讚讗讬谉 讚诪讬讜谉 诇讝讛 讜注讬讬谉: 


讙诪' 讚讙讬诐 砖注诇讜 讻讜'  .   讗祝 讚讗讬住讜专 讛讘诇讜注 讗讬谞讜 讬讜爪讗 诪讞转讬讻讛 诇讞转讬讻讛 讘诇讗 专讜讟讘 讘讗讬住讜专 讛讘诇讜注 讘讻诇讬 讬讜爪讗 砖驻讬专 讜诪讻讗谉 讛讜讻讬讞讜 讛驻讜住拽讬诐 专"讬 诪讗讬讘专"讗 讚讘讗讬住讜专 讛讘诇讜注 讘讞转讬讻讛 讗诪专讬谞谉 讗祝 讚讞转讬讻讛 谞注砖讛 谞讘讬诇讛 讗讬谉 讛谞讗住专 讬讻讜诇 讻讜' 讜讻讬讜谉 讚讗讬住讜专 讛讘诇讜注 讗讬谞讜 讬讜爪讗 讘诇讗 专讜讟讘 讙诐 讛讞转讬讻讛 注爪诪讛 讛谞讗住专 讗讬谞讜 讗讜住专 诪砖讗"讻 讞转讬讻讛 谞讘讬诇讛 砖讗住讜专 诪讞诪转 注爪诪讛 讗讜住专 讛转转讬讻讛 砖讗爪诇讛 讘诇讗 专讜讟讘 讗讘诇 讘讻诇讬 诇讗 讗诪专讬谞谉 讗讬谉 讛谞讗住专 讻讜': 


讙诪' 讞住 诇讬讛 诇讝专注讗 讻讜'  .   讛讗 讗讬讛讜 诇讗 拽讗诪专 专拽 讛讚专 讘讬讛 讻讜' 讜讘转专 讚讛讚专 诇诪讛 讞住 讜讗讜诇讬 诇砖讜谉 讚诇专讘讱 讬讛讘讬 诇讬讛 讻讜' 诪砖诪注 砖注"讬 砖讗讻诇 注转讛 谞砖诪注 砖讛讚专: 


讙诪' 讚诇讬住驻讬 诇讬 诪讬讚讬 讻讜'.   讜讙讗诪讜 诇砖讘讗 [诇注讬诇 注"讗] 诇讗 讞砖讬讘讗 注诇讬讛 讚专"谞 讻"讻: 


讘专砖"讬 讘讚"讛 讚讙讬诐 砖注诇讜 诪谉 讛爪诇讬 讻讜'  .   讗驻"诇 诪砖讜诐 讚注"讬 讘讬砖讜诇 讛讜讬 讙' 谞"讟 讜讙诪专讗 拽讗诪专 谞"讟 讘专 谞"讟: 


讘专砖"讬 讘讚"讛 讻讜诇讬 讛讗讬 砖讞讜讝专 讜谞"讟 讘讘讬砖讜诇 注讚 砖讬讻讜诇 诇讞讝讜专 讜诇讬转谉 讟注诐 (*讜):  


讘转讜住' 讘讚"讛 讗诪专 讗讘讬讬 讻讜'   讗诇讬讘讗 讚专讘 讻讛谞讗 拽讗诪专 诇讬讛.   讗讬谞讜 诪讞讜讜专 讻"讻 讚谞"讟 讘专 谞"讟 谞诪讬 谞讬诪讗 讚讗诇讬讘讗 讚专"讻 拽讗诪专 讙诐 专讘讗 讗诪讗讬 诇讗 诪转专抓 讻谉 诪讬讛讜 讘专讘讗 诇讗 诪爪讬谞讜 讚住"诇 讻诇诇 谞"讟 讘专 谞"讟 诪讜转专 [讗讘诇 讘讗讘讬讬 诪爪讬谞讜 讚诪转讬专 诇拽诪谉 讚讙讬诐 砖注诇讜 讘拽注专讛] 讗讜 讬"诇 诪砖讜诐 讚讚讞讬拽讗 诇讬讛 讚讗诐 讻谉 诇讞诇拽 诪讬谞讬讛 讜讘讬讛 (*讝) 讗讘诇 诇讗讘讬讬 讙诐 注转讛 拽砖讛 诇讞诇拽 诪讬谞讬讛 讜讘讬讛. 诇讻讗讜专讛 讗讘讬讬 讚诇拽诪谉 讛讜讗 讗讘讬讬 拽砖讬砖讗 诇讗 讘专 驻诇讜讙转讗 讚专讘讗 讚讞讝拽讬讛 讛讜讗 专讘讬' 讚专"讬 讜讛讬讗讱 讬讗诪专 诪砖诪讜 讜讗讜诇讬 讞讝拽讬讛 讚讘住诪讜讱 讛讜讗 讞讝拽讬讛 讗讞专 讜讻谉 讛讜讗 讘住驻专 讬讜讞住讬谉: 


讘转讜住' 讘讚"讛 讛诇讻转讗 讻讜'   讚砖讗谞讬 讛转诐 讚讛讜讬 讟注诐 砖诇讬砖讬 讻讜'.   诇讗 讻转讘讜 讟注诐 专讘讬注讬 讚砖诇诪讬诐 讚讗转诪讜诇 谞讜转谞讬谉 讟注诐 讘诪讬诐 砖讘拽讚讬专讛 讬"诇 讚诪"诪 谞讬讚讜拽 诪讛专讜讟讘 讚注转讛 砖讘诇注 讟注诐 讚拽讚砖讬诐 讜诪讘讬讗谉 诇讬讚讬 驻住讜诇 注"讬 砖诪诪注讟 讘讗讻讬诇讛 诪驻谞讬 砖诇诪讬诐 讚讗转诪讜诇 讜诇讝讛 讻转讘讜 讚诪"诪 讛讜讬 讙' 谞"讟 讚砖诇诪讬诐 讚讗转诪讜诇 讘专讜讟讘 讜诪专讜讟讘 诇拽讚讬专讛 讜诪拽讚讬专讛 诇专讜讟讘 [讜诪"砖 讛转讜住' 讘讞讟讗转 讛讜讬 谞"讟 砖谞讬 讘讗讬住讜专 注讬讬谉 讘诪讛专砖"讗] 讜拽"诇 (*讞): 


讘讗"讚 讜讙诐 诪讬驻住诇讬 讘讬讜爪讗 讻讜'  .   讝讛 讚讜诪讛 拽爪转 诇砖诇诪讬诐 砖讬讗讻诇讜 诇驻谞讬诐 诪谉 讛拽诇注讬诐 [讜讘讗讜转讜 诪拽讜诐 注讚讬讬谉 讚讛讬转讬专讗 讛讜讗] 讜拽"诇: 
讘住讛"讚 讜讗诐 讗讞讚 讗讬谞讜 讘谉 讬讜诪讜 讻讜'. 诪"砖 讛讗砖专"讬 讜讻谉 驻住拽 讘驻谞讬诐 讛砖"注 诇讛转讬专 砖谞讬讛诐 讗驻讬诇讜 讘讘谉 讬讜诪讜 诇讗 谞转讞讜讜专 诇讬 讻诇诇 讚住讜祝 住讜祝 讛诪讬诐 谞注砖讜 谞讘讬诇讛 砖讘诇讜注讬诐 诪讘砖专 讘讞诇讘 讜讟注诐 讻注讬拽专 讜注讬讬谉 讘讝讛 讘驻讜住拽讬诐: 
诇注谞讬谉 诪专讚讗 讚讞诪抓 拽讜讚诐 驻住讞 讛讜讬 谞"讟 讘专 谞"讟 讚讛讬转讬专讗 讚讜诪讬讗 讚砖诇诪讬诐 讜讘驻住讞 讗祝 讚讗讬住讜专 讛讘诇讜注 讘讻诇讬 讬讜爪讗 讘诇讗 专讜讟讘 诪"诪 讗驻砖专 讚诇讗 讛讜讬 专讜转讞 诪讬讛讜 讛诪爪讛 注诇 讻诇 驻谞讬诐 讛讜讬 专讜转讞 讜讞诐 诇转讜讱 爪讜谞谉 拽诇讬驻讛 诪讬讛讜 讘注讬 讗祝 讚转转讗讛 讙讘专 讜讻谉 讗祝 讘驻住讞 讗讬谉 讻讜诇讜 讗住讜专 讚讚讜拽讗 诪讛 砖讘注诇诪讗 讘住' 讘驻住讞 讘诪砖讛讜 讗讘诇 诪讛 砖讗讬谞讜 诪驻注驻注 讬讜转专 诪讻讚讬 拽诇讬驻讛 讗讜 谞讟讬诇讛 讗祝 讘驻住讞 讻谉:





专砖"砖

专砖"讬 讚"讛 拽驻讬. 诇爪诇讬 讘注讬 拽专讬注讛 砖转讬 讜注专讘. 注讬' 诇注讬诇 (拽讟 讘) 讘转讚"讛 讗讬谞讜 注讜讘专 讜讘诪砖"讻 砖诐:



讙诪专讗 专' 讗诇注讝专 讛讜讛 拽讗讬诐 讻讜'. 讻爪"诇 讘诇"讬:



专砖"讬 讚"讛 拽注专讛 砖诪诇讞 讘讛 讻讜'. 讜谞讜"讟 专讗砖讜谉 讛讜讬 讻讗讬住讜专 讙诪讜专. 转讬诪讛 讚讘讗讬住讜专讗 讻诇 讛讬讻讗 讚讗讬讻讗 讟注诪讗 讻诇诇 讗讜住专 注讚 讛注讜诇诐 讻诪砖"讻 讛专"谉 讜砖"驻:



专砖"讬 讚"讛 诪讜转专 诇讗讻诇讜. 讚爪谞讜谉 砖讘诇注 诪谉 讛砖诪谞讜谞讬转 讻讜'. 讻爪"诇:



专砖"讬 讚"讛 讚讙讬诐 砖注诇讜 讘拽注专讛. 谞转谞谉 诇转讜讱 讛拽注专讛 讻讜'. 讻爪"诇:



专砖"讬 讚"讛 讻讜诇讬 讛讗讬. 砖讞讜讝专 讜谞讜"讟 讘讘讬砖讜诇讗. 讻爪"诇:



转讚"讛 讜诇讗 讛讬讗. 讗讘诇 讛讜讗 讘驻讬专讜砖 讗诪专讛 讻讜'. 诇讻讗讜专讛 转诪讜讛 讚讛讗 讛讙诪专讗 拽讗诪专讛 讚诇讗讜 讘驻讬专讜砖 讗讬转诪专. 讜讬"诇 讚诇讗 讛讬讗 讚拽讗诪专 专"诇 讚诇讗 诪讻诇诇讗 讗讬转诪专. 讚诇讗 讬转讻谉 砖讬讟注讛 讛砖讜诪注 讘讝讛 讚驻砖讜讟 讚砖讗谞讬 讛转诐 讻讜'. 讗诇讗 讜讚讗讬 讚讘驻讬专讜砖 讗讬转诪专. 讜转讚注 讚诇讗 拽讗诪专 讻讗谉 讜讗讬 诪讻诇诇讗 诪讗讬 讻诪讜 讘砖"讚 讜注讬' 讘专"谉:





讛讙讛讜转 讬注讘"抓

讙诪壮 讬讛讬讘讬 诇讬壮 讜讗讻诇 谞"讘 砖诪讗 讞砖砖 诪讗讜转讛 砖讗诪专讜 驻讗注"驻 (住壮壮讗 讗壮) 讚讻诇 诪讬讚讬 讚讗讬转 讘讬壮 专讬讞讗 讜讗讬转 讘讬' 拽讬讜讛讗 讗讬 诇讗 讬讛讘讬 诪谞讬讛 诇诪讟注诪讬壮 诇诪讗谉 讚拽讗讬 讘讗驻讬壮 讜诪讜专讞 讘讬讛 讗讬讻讗 住讻谞转讗 讜讻讚讗讬转讗 谞诪讬 讛转诐 注讜讘讚讗 讘专注讘"转 拽诪讬壮 讚诪专 砖诪讜讗诇 讚讗讬讬转讜 诇讬讛 转讘砖讬诇讗 讚讗专讚讜 讜讗讬 诇讗 讛讜讛 讬讛讬讘 诇讬讛 诪讬谞讬壮 讛讜讛 诪住转讻谉. 讜诇讻谉 讞砖讘 砖诪讜讗诇 讛讻讗 谞诪讬 讚讗讬转 讘讬讛 住讻谞转讗 讗讬 诇讗 讟注诐 诪谞讬讬讛讜. 讛诇讻讱 砖"讚 诇砖拽讜专讬 讻讛"谞. 讜注讚讬祝 诪讟注诪讗 讚诪讚专讻讬 砖诇讜诐:


讚"讛 讗讘讗 讘专 讗讘讗 讗讘讜讛讬 讚砖诪讜讗诇 讻爪"诇:


转讚"讛 讛诇讻转讗 讜讻讜壮 讙讘专 拽诇讬驻讛. 谞"讘 讜讛讬讬谞讜 讘讗讬住讜专 诇转讜讱 讛讬转专 讗讜 讗驻讻讗 讗讘诇 讛讻讗 讚讛讬转专讗 讛讜讬:





讞讬讚讜砖讬 讞转"住

讚诪讗 讚讻讘讚讗 拽驻讬. 谞"诇 讗讬谉 讛讻讜讜谞讛 讚拽驻讬 讜谞专讗讛 讗讚诪讜诪讬转讜 讟驻讬 诪讘砖专讗 讗"讻 诇讗 讛讜讛 驻专讬讱 诪"砖 诪讚诪讗 讚讘砖专讗 讘讚讘专 讛谞专讗讛 诇注讬谞讬诐. 讗诇讗 诪讬讬专讬 讘砖讚讬 讘讬' 转专讬 讙诇诇讬 诪讬诇讞讗 讜讻' 转讜住' 诇拽诪谉 拽讬"讘 注"讗 讚"讛 转专讬 讙诇诇讬 讜讻讜' 讚讛讬' 专讗讜讬 诇讗住讜专 讚讗驻砖专 诇住讜讞讟讜 讗住讜专 讗诇讗 讘拽讬讗讬 讛讜讬 专讘谞谉 讚讛诪诇讞 诪讜砖讱 讻诇 讛讚诐 诇诪讟讛 讜诇讗 谞砖讗专 诪讗讜诪讛 讗驻讬' 讻"砖 讜讗"讻 讬"诇 谞讛讬 砖讜诪谉 讚讘讘讬 讚讜讙讗 讚讻讘讚讗 谞诪讬 谞专讗讛 爪诇讜诇 讻诪讜 讘讚讘砖专讗 诪"诪 讻讬讜谉 讚讟讘注讜 诇讛讬讜转 拽驻讜讬 讗"讻 讛诪诇讞 讗讬谞讜 诪讜砖讱 讛讻诇 讘讗讜驻谉 砖诇讗 讬砖讗专 诪讗讜诪讛 讜讻讬讜谉 砖谞砖讗专 讗驻讬' 讻"砖 讗住讜专 诪砖讜诐 讚讗驻砖专 诇住讜讞讟讜 讗住讜专:


住讻讬谉 砖砖讞讟 讘讛 讜讻讜' 注诪"砖 诇注讬诇 讞' 注"讘 讘讝讛:


诇讗讜 诪砖讜诐 讚砖诪讬注讗 诇讬' 诪讬谞讬' 讚专"讬 讚讗诪专 诪诇讬讞 讛专讬 讛讜讗 讻专讜转讞. 诇讛驻讜住拽讬诐 讚住"诇 讘拽注专讛 讜驻讬谞讻讛 砖讗讬谞讜 诪谞讜拽讘转 诪讬讬专讬 讜诪砖讜诐 砖谞讻讘砖 讛讘砖专 讘爪讬专 讗"讻 讛"诇 诇诪讬诪专 讚砖诪讬注讗 诇讬' 诪讬谞讬' 讚专"讬 讚讻讘讜砖 讛专讬 讛讜讗 讻诪讘讜砖诇 注讻谞诇注"讚 讚讜讚讗讬 讘讻诇 讻讘讜砖 讚注诇诪讗 诇讗 住"讚 讚诇讗 诇讛讜讬 讻诪讘讜砖诇 讜讛讬讬谞讜 讘讬专讜砖诇诪讬 驻"讬 讚转专讜诪讜转 讘诪转谞讬转讬谉 讻诇 讛谞讻讘砖讬诐 讗诪专 专"讬 诇讬转 讻讗谉 谞讻讘砖讬诐 讗诇讗 谞砖诇拽讬诐 讚讻讘讜砖 讻诪讘讜砖诇 讜砖诇讜拽 讗讬谞讜 讻诪讘讜砖诇 讜注讬讬谉 转讬"讟 砖诐 讜讙诇讬讜谉 转讜住' 讞讚砖讬' 砖诐 讜讘诇讞"砖 砖诐. 讜诇拽"诪 讚讘讻讘讜砖 诇讗 谞讞诇拽 专' 讬讜讞谞谉 诪注讜诇诐 讚讛讜讛 讻诪讘讜砖诇 讗讘诇 讛讻讗 诪讻讘讜砖 讚爪讬专 诪诇讬讞 诪讬讬专讬. 讜讗讬 诪诇讬讞 讗讬谞讜 讻专讜转讞 讗"讻 讛讻讘讜砖 讘爪讬专 诪诇讬讞 讗讬谞讬谞讜 讻诪讘讜砖诇 讜诪讚诪讜讻讞 诪驻讬谞讻讗 讚讻讘讜砖 讘爪讬专 讻诪讘讜砖诇 诪诪讬诇讗 讬讚注讬谞谉 讚诪诇讬讞 讛专讬 讛讜讗 讻专讜转讞 讜拽"诇:


拽注专讛 砖诪诇讞 讘讛 讘砖专 讜讻讜' 诪"讟 驻讬' 讚驻砖讬讟讗 诇讬' 讚讞专讬驻讜转 讚爪谞讜谉 诪砖讜讬 诇讬' 讻砖谞讬 讟注诪讬诐 讜讗"讻 诪"讟 讜转讬' 讗讘讬讬 诪砖讜诐 讚讛转讬专讗 讘诇注 讜诇讗 讛讘讬谉 专讘讗 讗讘诇 讘讗诪转 讻讜讜谞转 讗讘讬讬 讻讚专讘讗 讛讜讗讬诇 讜讛转讬专讗 讘诇注 讗驻砖专 诇诪讟注诪讬' 诪砖讗"讻 讘讗讬住讜专讗 讘诇注. 讜拽诪"诇 讚诇讗 讘注讬谞谉 拽驻讬诇讗 诇诪讬讟注诪讬' 讗诇讗 讻诇 讗讚诐 专讗讜讬 诇讻讱 讜讘拽注专讛 拽诪"诇 讚讗"讗 诇诪讟注诪讬' 讘诇砖讜谉 讗讗"讻 诪讻谞讬住 诇驻讬讜 讜诇讜注住讜 讻诪"砖 讟"讝 专住讬' 爪"讞 注"砖:


诇专讘讱 讬讛讘讬' 诇讬' 讜讗讻讬诇. 讘专讬讟讘"讗 诇专讘讱 讗' 诪专讘讜转讬讜 砖诇 专"讗 讜专"讗 讞砖讬讘 住转诐 专讘讜 讛讜讗 专讘 讜砖诪讜讗诇 诪讬住转诐 住转讬诐 诇讛讟注讜转讜. 讜讘转砖讜讘转 专诇讘"讞 讻' 讚诪砖讜"讛 注讘讬讚 砖诪讜讗诇 讛讻讬 讻讬 讛讬' 诪住讜驻拽 讗讬 专"讗 诪讞诪讬专 诪讚注转讜 讻谉 讗讜 专拽 诪砖讜诐 讻讘讜讚 专讘讜 专讘 讜讗讬 讗讬谞讜 注讜砖讛 讻谉 讗诇讗 诪砖讜诐 讻讘讜讚 专讘讜 专讘 砖诇讗 讘驻谞讬讜 讬讜转专 讛讬' 诪讞讜讬讘 诇讗讻讜诇 诪砖讜诐 讻讘讜讚 专讘讜 砖诪讜讗诇 砖讘驻谞讬讜 注"讻 谞讬住讛讜 砖诪讜讗诇 讗诐 讬讞讝讜专 讘讜 讜讬讗讻诇 谞诪爪讗 诇讗 注砖讛 讻谉 讗诇讗 诪砖讜诐 讻讘讜讚 专讘讜 专讘 讜专讗讜讬 砖讬讞讝讜专 讘讜 讜讬讗讻诇 诪砖讜诐 讻讘讜讚 砖诪讜讗诇 讜讗诐 诇讗 讬讞讝讜专 讘讜 讜诇讗 讬讗讻诇 砖"诪 诪讚注转 注爪诪讜 驻住拽 讻谉 讜讘讗诪转 诇讗 讗讻诇 专"讗 注"砖 讜讚讘专讬诐 谞讻讜谞讬诐 讛诐 讗诇讗 砖注讚讬讬谉 讛专诇讘"讞 诪讙诪讙诐 讗讬讱 讛讜爪讬讗 砖诪讜讗诇 砖拽专 诪驻讬讜 诇专讘讱 讬讛讬讘转 诇讬'. 讜诇驻讬 诪讛 砖讛拽讚诪转讬 诇讻转讜讘 讚讘专讬 讛专讬讟讘"讗 讛谞"诇 讗"砖 讟驻讬 讜讟讜讘讬诐 讛砖谞讬诐 诪谉 讛讗讞讚 讜注讬讬谉 讘住诪讜讱 讗讬"讛:


讞住 诇讬' 诇讝专注讬' 讚讗讘讗 讘专 讗讘讗 讜讻讜' 讻' 讛专讗"讛 诪讻讗谉 诪讬 砖谞讛讙 讗讬住讜专 讘讚讘专 讜讗讜讻诇 讗爪诇 讗' 砖讗讬谞讜 谞讜讛讙 讗讬住讜专 诪讞讜讬讬讘 诇讛讜讚讬注 讝讛讜 讛讚讘专 砖讗转讛 谞讜讛讙 讘讜 讗讬住讜专 讜讻讬讜谉 砖讛讞讜讬讘 讻谉 讛讜讗 诪诪讬诇讗 专讗讜讬 诇讛讗诪讬谞讜 讜诇讗讻讜诇 讗爪诇讜 讜讗讬谞讜 讘讻诇诇 讞砖讜讚 注诇 讛讚讘专 讗诇讗 谞讗诪谉 讘讗讬住讜专讬诐 讜注砖"讱 住讬' 拽讬"讟 住拽"讻:


讜讛拽砖讛 专诇讘"讞 讛谞"诇 讗讚专讘讗 诇讬讚讜拽 诪砖诪讜讗诇 讗讬驻讻讗 讜诇驻诪"砖 诇注讬诇 讘砖诪讜 诇拽"诪 注讜讚 转讬' 讘讗诪转 专讘 讜砖诪讜讗诇 驻诇讬讙讜 讚诇专讘 讗住讜专 诇讛讟注讜转讜 讜诇砖诪讜讗诇 诪讜转专 讜讛诇讻转讗 讻专讘 讘讗讬住讜专讬 注"砖. 讜砖"讱 讛谞"诇 诪讘讬讗 讚讘专讬讜 讘拽讬爪讜专. 讜诇讜诇讬 讚诪住转驻讬谞讗 讛讬转讬 讗讜诪专 专讘 讗讻诇 讗爪诇 砖诪讜讗诇 讜讛讜讚讬注讜 砖诪讜讗诇 砖讛诐 讚讙讬诐 砖注诇讜 讘拽注专讛 讜讗讻诇 砖诪讜讗诇 转讞诇讛 讜诇讗 讟注诐 讘讛诐 讟注诐 讘砖专 讜讛讗诪讬谞讜 专讘 讜讗讻诇 讗讞专讬讜. 讜讻谉 讛讬' 注讜讘讚讗 讘讚专"讗 讜专"讗 诇讗 专爪讛 诇讛讗诪讬谉 诇砖诪讜讗诇 讻讬 讞砖讘讜 讻讞砖讜讚 诇讗讜转讜 讚讘专 讜诇讗 讗讻诇 讜讻砖讘讗 讗爪诇 专讘 讗诪专 诇讜 讞住 诇讬' 诇讝专注讬' 讚讗讘讗 讘专 讗讘讗 砖讬讛讬' 讞砖讜讚 诇讛讗讻讬诇 讗讚诐 讚讘专 讛讗住讜专 诇讜 讜讘讜讚讗讬 诪讛讬诪谉 讛讜讗. 讜讗"砖 讘诪"砖 砖讚拽讚拽 讝专注讬' 讚讗讘讗 讘专 讗讘讗 诪砖讜诐 讚专诪讘"诐 住"诇 讗讬谉 注"讗 谞讗诪谉 讘讗讬住讜专讬诐 讗诇讗 诪讬讜讞住讬诐 砖讘讬砖专讗诇. 讜讗讗讬诪讬' 讚砖诪讜讗诇 讛讬' 诪专谞谞讬诐 讻诪"砖 转讜住' 讘拽讬讚讜砖讬谉 注"讙 注"讗 讜讘讛"讙 住讜祝 讛诇' 讙讬讟讬谉 砖讛讬转讛 讗诪讜 谞讬诇拽讬转 讘讘"讚 注诇 讗讜转讜 诪注砖讛 注讚 砖谞转讘专专 砖讘讗 讘注诇讛 注"讬 砖诐 讜讘注诇 注"讻 讗诪专 专讘 讞住 诇讬' 诇讝专注讬' 讚讗讘讗 讘专 讗讘讗 砖讛讜讗 诪讬讜讞住 讜诪讛讬诪谉:


讜讗诪谞诐 专砖"讬 驻讬' 讘讛讚讬讗 讞住 诇讬' 讚诇讛讚"诪. 讜谞"诇 诇驻专砖 讚谞讛讬 讚专讘 讗讜住专 谞"讟 讘专 谞"讟 讛讬讬谞讜 讞诐 讘讞诐 讗讘诇 讛讬讻讬 讚讗讬谞讜 讗住讜专 讗诇讗 诪砖讜诐 讗讚诪讬拽专 诇讬' 讘诇注 讻讚讬 拽诇讬驻讛 诇讗 讬讞诪讬专 专讘 诪讛讗讬 注讜讘讚讗 讚砖讬讬驻讗 讘爪注讗 讛讬' 砖讬讬驻讗 讞诐 讜讗驻讬' 讛讬' 讛拽注专讛 拽专讛 讛讗 专讘 住"诇 注讬诇讗讛 讙讘专 讜讛"诇 讻讞诐 诇转讜讱 讞诐. 讜专讘 讗讻诇 讗爪诇 砖诪讜讗诇 讚讙讬诐 爪讜谞谞讬诐 讘拽注专讛 讞诪讛 讚谞讛讬 讚诇砖诪讜讗诇 转转讗讛 讙讘专 讜砖讬讬讱 讘讬' 谞"讟 讘专 谞"讟 诪"诪 专讘 讗讻讬诇 讚注讬诇讗讛 讙讘专 讜讗讚诪讬拽专 诇讬 讘诇注 讻讚讬 拽诇讬驻讛 讜诇讗 讞讬讬砖 专讘 讜讻谉 讛讜讛 注讜讘讚讗 讚专"讗 讗诇讗 专"讗 诇讗 讗住讬拽 讗讚注转讬' 诇讛拽诇 讘讝讛 讛讗讜驻谉. 讗"谞 讗讬讛讜 讞砖砖 诇讞讜诪专转 讘' 专讘讜转讬讜 住"诇 转转讗讛 讙讘专 讻砖诪讜讗诇 讜谞"讟 讘专 谞"讟 讻专讘:


讜讗"谞 拽专讜讘 诇讝讛 诇拽诪谉 拽讬"讙 诪驻讬拽 砖诪讜讗诇 诇讚专砖讗 讻诇 讛谞讬 讙讚讬 讘讞诇讘 讗诪讜 讚讻转讬讘 讘讘"讞 讜诪砖诪注 诪讝讛 讚诇讬讻讗 诪讬注讜讟讗 诇诪注讟 讘砖专 注讜祝 讘讞诇讘 讜住"诇 讘砖专 注讜祝 讘讞诇讘 讚讗讜专讬讬转讗 讜注讜讘讚讗 讛讜讛 讘拽注专讛 砖讛讬' 讘讛 讘砖专 注讜祝 讜讛讜讚讬注讜 砖诪讜讗诇 诇专讘 讜讗讻讬诇 讻讬 专讘 住"诇 讘砖专 注讜祝 讘讞诇讘 诇讗讜 讚讗讜专讬讬转讗 讜诇讗 讛讞诪讬专 讘谞"讟 讘专 谞"讟 讜讻谉 讛讬' 诪注砖讛 讚专"讗 讜讻谞"诇 讜拽"诇:


讗诪专 讞讝拽讬' 诪砖讜诐 讗讘讬讬 讛诇讻转讗 讚讙讬诐 砖注诇讜 讘拽注专讛 诪讜转专 诇讗讜讻诇讜 讘讻讜转讞 注诪"砖 转讜住' 诪住讜讙讬讗 讚讻诇 讬讜诐 谞注砖讛 讙讬注讜诇 诇讞讘专讜. 爪专讬讱 诇讘讗专 讚讛转讜专讛 讛拽驻讬讚讛 注诇 讛讘诇讬注讛 讛谞砖讗专 讘讚讜驻谞讬 讛拽讚专讛 砖诇讗 讬注砖讛 谞讜转专 讜诪砖讜"讛 讛爪专讬讻讛 诪专讬拽讛 讜砖讟讬驻讛 诇讘注专 讛讘诇讬注讛 诪谉 讛注讜诇诐 砖诇讗 讬讘讜讗 诇讬讚讬 谞讜转专 讜讛拽讬诇讛 讘讻诇讬 讞专住 讚转住讙讬 讘砖讘讬专讛 讜诇讗 转爪讟专讱 诇讻讘砖讜谞讜转 讗注"讙 讚转砖讗专 讛讘诇讬注讛 讘讛讞专住讜转 诪"诪 拽讬诇讗 讛讜讗 讚讗拽讬诇 专讞诪谞讗 讻"讻 转讜住' 讘讝讘讞讬诐 爪"讜 住讜祝 注"讗. 谞诪爪讗 讗驻讬' 专讜爪讛 诇讙谞讜讝 讛讻诇讬诐 讜砖诇讗 诇讘砖诇 讘讛诐 砖讜诐 讚讘专 诪"诪 注诇 讻专讞讬谞讜 爪专讬讱 诪专讬拽讛 讜砖讟讬驻讛 诪砖讜诐 讘讬注讜专 谞讜转专. 讜讻诇 讝讛 讗讬谉 注谞讬讬谞讜 诇讘讬讟讜诇 讜诇谞"讟 讘专 谞"讟 讻诇诇. 讗讱 专' 讟专驻讜谉 讗诪专 讘专讙诇 讗讬谉 爪专讬讱 诪专讬拽讛 讜砖讟讬驻讛 注讚 住讜祝 讛专讙诇 讜讛讟注诐 讻讬 砖诪讘砖诇讬诐 讘讜 讘讻诇 讬讜诐 讜讬讜诐 谞注砖讛 讙讬注讜诇 诇讞讘专讜 讜专讜讘 讛讘诇讬注讛 讬讜爪讗 讜谞驻诇讟 诇转讜讱 讛诪讘讜砖诇 讛讗讬讚谞讗 讜谞砖讗专讛 讘诇讬注讛 拽诇讛 讘讚讜驻谞讬 讛拽讚专讛 砖讗讬谞讛 讻讚讗讬 诇讛拽专讗 注诇讬讜 砖诐 谞讜转专 讻讬讜谉 讚讘讛转讬专讗 讘诇注. 讜讛砖转讗 拽砖讛 诇讛转讜住' 注讻"驻 讗讬讱 讘砖诇讜 讘讜 砖诇诪讬诐 诇讛驻诇讬讟 讛讻诇讬诐 讛讗 诪诪注讟 讘讗讻讬诇转谉 讜注讜讚 砖诇诪讬诐 讗讞专 讞讟讗转 讛讗 讗讬住讜专讗 讗讬讻讗 诇讝专讬诐 讜诪讬驻住诇 讘讬讜爪讗. 讜注诇 讝讛 转讬专爪讜 转讜住' 讚诪讘"诪 讘专讜讘讗 讘讟讬诇 诪讚讗讜专讬讬转讗 讜诪讜转专 诇讘砖诇 讘讛诐 讜诪诪讬诇讗 谞注砖讜 讙讬注讜诇 诇讞讘专讜 注讚 住讜祝 讛专讙诇 砖讗讝 爪专讬讱 诇诪专讜拽 讜诇砖讟讜祝 讛讗专讻转讬 讘讝讛 讬注谉 专讗讬转讬 讘诪讛专诪"诇 砖讛拽砖讛 诇诪讗讬 讛爪专讬讻讛 转讜专讛 诪专讬拽讛 讜砖讟讬驻讛 讜砖讘讬专讛 讻诇诇 讻讬讜谉 讚诪谉 讛转讜专讛 讘专讜讘讗 讘讟讬诇 讜讗讜诇讬 住讘专 讛讙讗讜谉 讝爪"诇 砖讟注诐 讛转讜专讛 讛讜讗 讻讚讬谉 诇讛讻砖讬专 讛讻诇讬 诇讞讝讜专 讜诇讘砖诇 讘讜 讜诇讝讛 讛拽砖讛 讛讗 诪讘"诪 讘专讜讘讗 讘讟讬诇 讜诇讗 爪专讬讱 讛讻砖专 讜诇讗 讛讬讗 讛讟注诐 讛讬讗 诇讘注专 讛谞讜转专 讜讗讬 诇讬讻讗 砖诇诪讬诐 诪专讜讘讬诐 讻讙讜谉 讘讗诪爪注 讛砖谞讛 砖诇讗 谞注砖讛 讙讬注讜诇 诇讞讘专讜 爪专讬讱 诪专讬拽讛 讜砖讟讬驻讛 讜讻谉 讻诇讬 讛专讙诇 讗讞专 讛专讙诇:


讜讛诇讜诐 专讗讬转讬 讘谞讛"讻 住讬' 爪"讙 讘讻诇 讛讗专讬讻讜转 砖讛讗专讬讱 诇讗 讛讬' 爪专讬讱 诇讞诇拽 讘讬谉 讗讬住讜专讗 讘诇注 讜诇讗 讛讬' 爪专讬讱 诇讻讱 讗诇讗 诇讞诇拽 讘讬谉 讛拽讚讬专讜转 砖讛诐 讘讬注讜专 谞讜转专 讜讘讬谉 讛诪讗讻诇讬诐 砖讘诇注讜 讘诇讬注转 讛拽讚专讜转 讜讻谉 诪砖诪注 诪讚讛拽砖讜 转讜住' 讘讝讘讞讬诐 爪"讝 诪专拽讬拽 砖谞讙注 讘专拽讬拽讜转讬' 诇讞诇拽 讘讬谉 讻诇讬诐 诇讘砖专 拽讚砖讬诐 驻讬' 讘驻诇讬讟转 讻诇讬诐 诇转讜讱 讛诪讗讻诇 讛拽讬诇讜 讜诇讗 讘讗讜讻诇 砖谞讙注 讘讗讜讻诇 讜诇讗 转讬' 诇讞诇拽 讘讬谉 讗讬住讜专 讘诇注 诇讛转讬专讗 讘诇注 砖讛专讬 专拽讬拽 讘专拽讬拽 诪讬讬专讬 讘驻住讜诇 砖谞讙注 讘讻砖专 讜讻讘专 讛专讙讬砖 讘讝讛 讘讟讛"拽 砖诐 讗注"讻 讗讬谉 诇讞诇拽 讘讝讛 讗诇讗 讻诪"砖. 砖讜讘 诪爪讗转讬 讘转砖讜讘转 注讛"讙 砖讚讬讘专 驻讗"驻 注诐 讛砖"讱 讻谞"诇 注"砖 讜讛讜讗 讛谞讻讜谉:


讜讛谞讛 诪"砖 转讜住' 讘诪拽讚砖 讗讜拽诪讗 讗讚讗讜专讬讬转讗 讜爪"诇 讚住转诐 诪转谞讬转讬谉 讗转讬' 讻诪"讚 诪讘"诪 讘讟讬诇 讜讻诇 砖拽诇讗 讜讟专讬' 讚讝讘讞讬诐 讜讘砖诇讛讬 注"讝 讗转讬 讻谉 讜拽' 拽爪转 诇专砖"讬 讚驻住拽 讛诇讻转讗 诪讘"诪 诇讗 讘讟讬诇. 讜讬讛讬讜 讻诇 讛谞"诇 诇讘专 诪讛诇讻转讗. 讗诇讗 专砖"讬 砖诇讛讬 注"讝 驻讬专砖 讛讗讬 讞讟讗转 讜砖诇诪讬诐 讛讬讬谞讜 讞讝讛 讜砖讜拽 砖诇 讻讛谞讬诐 注"砖 讜讟注诪讜 讚砖诇诪讬诐 谞讗讻诇讬诐 诇讘注诇讬诐 讘讻诇 讛注讬专 讜讞讟讗转 讘注讝专讛 诇讻讛谞讬诐 讜讗"讻 诪讛 注谞讬谉 砖诇诪讬诐 讗讞专 讞讟讗转 讘砖驻讜讚 讗' 注"讻 讘讞讝讛 讜砖讜拽 诇讻讛谞讬诐 讜讗"讻 诇讻讗讜专讛 诇拽"诪 拽' 转讜住' 诪讛讘讗转 拽讚砖讬诐 诇讘讬转 讛驻住讜诇 讚讻"诪 驻"讜 诪驻讛诪"拽 讛诇' 讬讜讚 讻' 注驻"讬 转讜住驻转讗 讘诪诪注讟 拽爪转 诪讛拽专讘谉 讘讗讻讬诇转讜 诇讬转 诇谉 讘讛 讜诪砖讜"讛 转讜讚讛 砖谞转注专讘讛 讘讗讬诇 谞讝讬专 讬拽专讘讜 讜讬谞转谉 砖谞讬 讛讝专讜注 讘砖诇讛 诇讻讛谞讬诐 注"砖 讗"讻 讛讻讗 讚诇讬讻讗 讗诇讗 诪砖讜诐 讞讝讛 讜砖讜拽 砖讜讘 诇讬转 诇谉 讘诪诪注讟 讘讗讻讬诇转 拽讚砖讬诐 讜诇拽"诪 拽' 转讜住':


讜讬砖 诇讛讚讜讞讛 诇讚讞讜转 讚诇讻讗讜专讛 注"讻 诇讗 拽讗诪专讛 转讜住驻转讗 讛转诐 讗诇讗 砖诇讗 谞谞转拽 诇专注讬' 讘' 讛讗讬诇讬诐 诪砖讜"讛 诇讗 讗讬讻驻转 讘诪讬注讟 讗讻讬诇转 拽爪转 诪讛拽专讘谉 讗讘诇 讘注诇诪讗 讘讜讚讗讬 拽驻讚讬谞谉 讗驻讬' 讗诪拽爪转 谞诪讬 讗诇讗 讚讬"诇 讛"谞 砖诇讗 诇讛爪专讬讱 砖讘讬专讛 讜诪专讬拽讛 讜砖讟讬驻讛 讜讬砖 诇讛拽诇 讙"讻. 讜讗诐 注讚讬讬谉 谞讗诪专 诪"诪 拽砖讬' 诇讛转讜住' 讚讛专讬 诪谉 讛转讜专讛 诪讘"诪 讘讟讬诇 讜诪讚专讘谞谉 讬驻住诇讜 讘讬讜爪讗 讜讬爪讗讜 拽讚砖讬诐 诇讘讬转 讛驻住讜诇 讛专讗讜讬诐 诪谉 讛转讜专讛 讜讗讬讱 讬讙专讜诐 讝讛 讜拽' 拽' 转讜住'. 讗诇讗 诇讝讛 讬驻讛 转讬专爪讜 讗讜拽诪讜讛 讗讚讗讜专讬讬转讗 讜诇讗 谞讜爪讬讗 诇砖专驻讛. 诪"诪 诇驻住拽 讛诇讻讛 讚专砖"讬 讚诪讘"诪 诇讗 讘讟讬诇 诇拽"诪 讜讛讘谉 讻讬 讛拽爪专转讬:


讜讛拽砖讛 讘讟讛"拽 讘讝讘讞讬诐 诇诪"砖 讘"讬 住讬' 爪"讞 讘砖专 注讝 讜讗讬诇 讜注讙诇 讙' 诪讬谞讬诐 讛诐 讛讚专拽"诇 讛讗 讘砖诇讜 讻诪讛 诪讬谞讬诐 讘拽讚专讛 讜诇拽"诪 讚讛专讘"讬 讛转诐 诪讬讬专讬 讗讬 诪讘"诪 诇讗 讘讟讬诇 讜讗讝诇讬谞谉 讘转专 砖诪讗 讛讜讛 讙' 诪讬谞讬诐 讘砖诪讗. 讗讘诇 诇诪讗讬 讚拽讬讬"诇 讘专讜讘讗 讘讟讬诇 讻诇 砖讟注诪讜 砖讜讛 讗驻讬' 讗讬谞讜 砖讜讛 讘砖诪讗 讘讟讬诇 讘专讜讘讗 讜讛谞讬 转诇转 讛谞"诇 诇讗 诪爪讬谞讜 砖讬讛讬讜 谞讞诇拽讬诐 讻诇 讻讱 讘讟注诪诐 砖讬讛讬讜 讗讬谞讜 诪讬谞讜:


砖讜讘 讛拽砖讛 讛谞"诇 讗转讬' 转讜住' 讛讗 讛专讜讟讘 讛讜讛 讗讬谞讜 诪讬谞讜 讚专讜讟讘 讜讘砖专 讘' 诪讬谞讬诐 讛诐 讜谞"诇 讙"讻 讚诇拽"诪 讚讛专讜讟讘 砖讛讜讗 讛诪讬讞诇 讛讬讜爪讗 诪讘砖专 砖讛讜讗 砖诇诪讬诐 讙"讻 讻诪讜 讛讘砖专. 讝讛 讛讜讗 诪讘"诪 讘讟注诪讗 注诐 讛讘砖专 讚讛讗 讚专讜讟讘 讜讘砖专 讘' 诪讬谞讬诐 讛讬讬谞讜 讘砖诪讗 讜诇诪"讚 诪讘"诪 讘讟讬诇 讚讗讝诇讬谞谉 讘转专 讟注诪讗 讻谞"诇 讛讜讛 诪讬讞诇 讛讬讜爪讗 诪讘砖专 诪讘"诪 注诐 讘砖专 讜诇拽"诪 讗诇讗 诪讛诪讬诐 砖讘拽讚专讛 讜讛诪讬诐 讗讬谞诐 拽讚砖讬诐 讜诇讗 砖讬讬讱 讞谞"谞 砖讬讛讬' 讗讬住讜专 诇砖转讜转 讛诪讬诐 讞讜抓 诇讝诪谞讜 讗诇讗 砖讗"讗 诇讛驻专讬砖诐 诪讛诪讜讞诇 讛诪注讜专讘 注诪讛诐 讜讻讬讜谉 砖讛诪讜讞诇 讙讜驻讬' 讘讟讬诇 讘诪讬谞讜 讘专讜讘讗 讻砖"讻 讛诪讬诐:


讜砖诐 讘讝讘讞讬诐 讛拽砖讜 转讜住' 转讬讚讜拽 诪专讘谞谉 讚专"讟 讚谞"讟 讘专 谞"讟 讗住讜专 讘谞转讘砖诇讜 讚谞讛讬 讚专讘谞谉 讬住讘专讜 诇讗 讛拽讬诇讜 讘诪讘"诪 讘讻诇讬 诪拽讚砖 诪"诪 砖诇诪讬诐 讗讞专 砖诇诪讬诐 讬注砖讜 讙讬注讜诇 注"砖 讜爪"诇 讚驻砖讬讟讗 诇转讜住' 讚专讘谞谉 诇讗 讬讞诇拽讜 砖讛讘讬砖讜诇 注讜砖讛 讙讬注讜诇 讜诪诪注讟 讛驻诇讬讟讛 注讚 砖诇讗 讬砖讗专 讘转讜讻讜 讗诇讗 讚讘专 诪讬注讜讟 砖讗讬谞讜 专讗讜讬 诇拽讘诇 砖诐 讞讚砖 谞讜转专 讚讛专讬 住讜讙讬讗 讚砖诇讛讬 注"讝 讗住转诐 诪转谞讬转讬谉 讛砖驻讜讚 讜讗住讻诇讗 诪讙注讬诇谉 讘专讜转讞讬谉 讻专讘谞谉 谞诪讬 讗转讬 讜诪砖讜诐 谞注砖讜 讙讬注讜诇 诇讞讘专讜 谞讙注讜 讘讬' 讜诇讗 讬讞诇拽讜 专讘谞谉 讗诪专讬拽讛 讜砖讟讬驻讛 讘专讙诇 讗诇讗 诪砖讜诐 诪诪注讟 讘讗讻讬诇转 拽讚砖讬诐 讜诪砖讜"讛 讛拽砖讜 转讜住' 谞讬讚讜拽 诪专讘谞谉 讚谞"讟 讘专 谞"讟 注"讬 讘讬砖讜诇 讗住讜专. 讜讗讬谞讜 诪讜讻专讞 讚专砖"讬 讘注"讝 驻讬' 讙讬注讜诇 讚讛转诐 讘讗讜驻谉 讗讞专 诪讙讬注讜诇 讚讛讻讗 注"砖:


讜讛谞讛 讘讟讬"讚 住讬' 爪"讙 诪讬讬转讬 讚注转 专砖讘"讗 讘转讛"讗 讗诐 讗讞专 砖讘砖诇 讘砖专 讘砖诇 讬专拽讜转 谞注砖讛 讙讬注讜诇 讜诪讜转专 诇讘砖诇 讞诇讘 讛讬讬谞讜 讻专"讟 讛谞"诇 讚诇讗 讻专讘谞谉 讗讜 住"诇 专讘谞谉 诇讗 驻诇讬讙讜 讗讙讬注讜诇 专拽 讗谞"讟 讘专 谞"讟 注"讬 讘砖讜诇 讗住专讜 讜讻谞"诇 讜讛谞讛 诪讬讬转讬 讟讜专 砖诐 讚讘专讬 注讬讟讜专 转诪讜讛讬诐 讜转诪讛 讜讛专讘"讬 讛讜住讬祝 诇转诪讜讛 注诇讬讜 讜讬注谉 讻讬 讛注讬讟讜专 讗讬谞讜 谞诪爪讗 讜讛讘"讬 诇讗 专讗讛讜 诪注讜诇诐. 讜讛' 讛拽专讛 诇驻谞讬 讘讻转讘 讬砖谉 谞讜砖谉 注诇 砖注讛 讞讚讗 讜讛注转拽转讬 诪诪谞讜 诪讛 砖砖讬讬讱 诇讻讗谉 讜讛讜讗 拽爪转 诪讜讟注讛 讜讘讛讙"讛 诪讜注讟转 讬讜讘谞讜 讚讘专讬讜. 讝讛 诇砖讜讟 讘讛"诇 讘讘"讞. 讜讗诐 讬砖 讘讜 住' 诪讜转专 讗讬转 诪"讚 诪讘砖诇 讘讜 诪诪讬谉 砖讘砖诇 注讻砖讬讜 讻讬讜谉 砖讛讘砖讜诇 诪讜转专 讟注诐 讛专讗砖讜谉 讘讟诇. 讜讛拽讚专讛 诪讜转专转 谞诪讬. 讜讗讬转 诪"讚 讻讬讜谉 讚拽讬讬"诇 讻"讞 讗讬谞讜 讬讜爪讗 诪讬讚讬 讚讜驻讬讜 诇注讜诇诐. 讟注诐 讛专讗砖讜谉 讗讬谞讜 讬讜爪讗 诪诪谞讜 诇注讜诇诐 讜讗讬谞讜 讬讻讜诇 诇讘砖诇 讘讜 诪诪讬谉 砖讘砖诇 注讻砖讬讜. 讜诪诪讬谉 讛专讗砖讜谉 谞诪讬 讗讬谞讜 讬讻讜诇 诇讘砖诇 砖讛专讬 讛讗讞专讜谉 讗讬谞讜 讘讟诇 讜讗讬谉 诇讜 转拽谞讛 讗诇讗 砖讘讬专讛. 讜诪住转讘专讗 诪讚讙专住讬谞谉 拽讚专讛 砖讘砖诇 讘砖专 诇讗 讬讘砖诇 讘讛 讞诇讘 讜讗诐 讘砖诇 讘谞"讟 讜诪讚诇讗 诪讬讬专讬 讘拽讚专讛 砖"诪 讚讗讬 诇讬讻讗 谞"讟 讘讞诇讘 讛拽讚专讛 诪讜转专 讜诪讘砖诇 讘讛 讞诇讘 讚讻讬讜谉 砖讛讜讗 讘讟诇 诪讛 砖讘拽讚专讛 讘讟诇 讛讜讗. 谞砖讗专 讘讚讜驻谞讬 讛拽讚专讛 讜谞砖讗专 讛讗讬住讜专 讚专讜讘讗 讟注诐 讞诇讘 讜诪讬注讜讟 讟注诐 讘砖专 讜讛专讬 讘诪砖讛讜 注"讬 转注专讜讘讜转 讚专讘谞谉 讜讗讝诇讬谞谉 讘转专 专讜讘讜 讚讞诇讘 讜诪讛 砖讘驻谞讬诐 讗讬谞讜 注讜砖讛 讘讘"讞 砖转讛讬' 讗讬住讜专讜 讘诪砖讛讜 砖讛专讬 讗讬谉 讘讜 讟注诐. 讜讛诇讻转讗 诪讘砖诇 讘讛 讘砖专 讜诪讘砖诇 讘讛 讞诇讘 诇讻转讞诇讛 讜讗诐 诇讗 讘砖诇 讘讛 诪转讞诇讛 讘砖专 讜诇讗 转讘砖讬诇 讗讞专 讜讘砖诇 讘讛 讞诇讘 注讻砖讬讜 砖谞讬讛诐 砖讜讬谉 讜诪讘砖诇 讘讛 讗讬讝讛 诪讬谉 砖讬专爪讛 注讻"诇:


讜讛谞讛 诪讜讛诇讻转讗 讜讗讬诇讱 诪讜讟注讛 讜谞讙讬讛 诇拽诪谉 讗讬"讛 讗讱 注讚 讜讛诇讻转讗 诇讗 讘讗 讗诇讗 诇讞讝拽 诇讬砖谞讗 拽诪讗 讚诪讘砖诇 讘讬' 诪诪讬谉 砖诇 注讻砖讬讜 讚讻砖诐 砖讛驻诇讬讟讛 讘讟诇 讘住' 讛"谞 谞讻谞住讜 住' 讞诇拽讬 讞诇讘 诇转讜讱 讚讜驻谞讬 讛拽讚专讛 谞讙讚 讞诇拽 讗' 诪讘诇讬注讜转 讘砖专 讜讘讟诇 讘住' 讜讗驻讬' 讗讬 谞讬诪讗 砖讬讛讬讜 诪砖讛讜 讗' 讞诇讘 讘讚讜驻谞讬 讛拽讚专讛 砖谞注砖讛 谞讘诇讛 讜砖讜讘 讬讛讬' 注诐 讛讞诇讘 诪讘"诪 讜讻讚驻专讬讱 砖诐 讞诇讘 谞讘诇讛 讛讜讗 讜讬住讘讜专 诪讘"诪 诇讗 讘讟讬诇. 诇讝讛 讻' 转注专讜讘讜转 砖讘讘诇注 讗讬谞讜 讗住讜专 讘诪砖讛讜 讚讜拽讗 诪砖讛讜 讘注讬谉 讗讜住专 诪讘"诪 讜诇讗 诪砖讛讜 砖讘讘诇注:


砖讜讘 讜讛诇讻转讗 讜讻讜' 讜讗"讗 讘诇讬 讛讙"讛 讜讻爪"诇 讜讛诇讻转讗 讗讬谉 诪讘砖诇 讘讜 讘砖专 讜诪讘砖诇 讘讛 讞诇讘 诇讻转讞诇讛. 讜讗诐 诇讗 讘砖诇 讘讛 诪转讞诇讛 讞诇讘 讗诇讗 转讘砖讬诇 讗讞专 讬讘砖诇 讘讛 注讻砖讬讜 讗讬讝讛 诪讬谉 砖讬专爪讛 讜砖谞讬讛诐 砖讜讬谉 讻谞诇注"讚 讜住"诇 讻讛专砖讘"讗 砖讗诐 讛驻住讬拽 讘讘讬砖讜诇 讬专拽讜转 诪讜转专 诇讘砖诇 讗讬讝讛 诪讬谉 砖讬专爪讛. 注讜讚 讛注转拽转讬 诪讛诇' 讞诇讘 砖诇讬 讛诪住讬讬注 诇讛谞"诇 讜讻转讘转讬讜 讘转砖讜讘转讬 住讬' 转专"诐 注"砖:


讚讗讙讘 讞讜专驻讬' 讘诇注. 注转"讞 讚讘专 谞讗讛 讜诪转拽讘诇:





讘讗专 砖讘注

讗诪专 专讘 讬讛讜讚讛 讗诪专 砖诪讜讗诇 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞 讻讜'. 谞专讗讛 诇讬 诇讚拽讚拽 诪讚拽讗诪专转 砖诪讜讗诇 讗住讜专 诇讗讻讜诇 讘讛 专讜转讞 诪砖诪注 讚讜拽讗 诇讗讻讜诇 讘讛 专讜转讞 讗住讜专 讗讘诇 诇诪诇讜讞 讘讛 驻注诐 讗讞专转 诪讜转专 讜讛讬讬谞讜 讘注谞讬谉 讛讬转专 诪诇讬讞讛 讻讙讜谉 砖谞拽讘 讗讜转讛 讜讛"讛 讗诐 诇讗 谞拽讘 讗讜转讛 诪讜转专 诇诪诇讜讞 讘讛 讘砖专 砖砖讛讛 讻讘专 讻讚讬 砖讬注讜专 诪诇讬讞讛 讜讛讚讬讞讜 讘诪讬诐 讻讛诇讻转讜 讚讗诇"讻 讛讜讛 诇讬讛 诇砖诪讜讗诇 诇讗砖诪讜注讬谞谉 专讘讜转讗 讜讟注诪讗 专讘讛 讗讬讻讗 讘诪讬诇转讗 讻讬讜谉 讚讗讬谉 诪诇讬讞讛 诇讻诇讬诐 驻讬专讜砖 诇讛驻诇讬讟 诪讛 砖讘诇讜注 讘讻诇讬 注诇 讬讚讬 诪诇讬讞讛 讗讘诇 转讘砖讬诇 专讜转讞 诪驻诇讬讟讜 讜讘讜诇注 诪诪谞讜 讜诪讛讗讬 讟注诪讗 讻转讘 讛专砖讘"讗 讘转砖讜讘讛 讚诪讜转专 诇诪诇讜讞 讘砖专 讘讻诇讬 砖诇 注"讗 讚诪讻谞讬住讬谉 讘讜 讬讬谉 诇拽讬讜诐 诪砖讜诐 讚讗讬谉 诪诇讬讞讛 诇注抓 讻诇讜诪专 讚诪诇讞 讗讬谞讜 诪驻诇讬讟 讻讜' 讜诪讻讗谉 拽砖讛 诇讬 注诇 诪讛 砖讻转讘 讛专讗"砖 讘驻住拽讬讜 注诇 讛讗 讚拽讗诪专 砖诪讜讗诇 拽注专讛 砖诪诇讞 讘讛 讘砖专 讗住讜专 诇讗讻讜诇 讘讛 专讜转讞 讜讝"诇 讜讘拽注专讛 砖讗讬谞讛 诪谞讜拽讘转 讗讬讬专讬 讜砖诇讗 讻讚讘专讬 讛诪驻专砖讬诐 讚讗讬讬专讬 讗驻讬诇讜 讘诪谞讜拽讘转 讚讗诐 讻谉 讬讛讗 讗住讜专 诇诪诇讜讞 砖谞讬 驻注诪讬诐 讘讻诇讬 诪谞讜拽讘 讗诇讗 讜讚讗讬 讚诪讗 诪讬砖专拽 砖专讬拽 讻讜' 注"讻. 诪讚拽讗诪专 讚讗诐 讻谉 讬讛讗 讗住讜专 诇诪诇讜讞 砖谞讬 驻注诪讬诐 讘讻诇讬 诪谞讜拽讘 诪砖诪注 讚讘拽注专讛 砖讗讬谞讛 诪谞讜拽讘转 砖诪诇讞 讘讛 讘砖专 住"诇 砖讗住讜专 诇诪诇讜讞 讘讛 注讜讚 讘砖专 讘砖讜诐 注谞讬谉 讜讛讗 诇讬转讗 讚讗诐 讻谉 诇诪讛 讗诪专 砖诪讜讗诇 讗住讜专 诇讗讻讜诇 讘讛 专讜转讞 讛"诇 诇讗砖诪讜注讬谞谉 专讘讜转讗 讚讗驻讬诇讜 诇诪诇讜讞 讘讛 讘注谞讬谉 讛讬转专 诪诇讬讞讛 讗住讜专 讗诇讗 注"讻 爪专讬讱 诇讜诪专 讚讚讜拽讗 诇讗讻讜诇 讘讛 专讜转讞 讗住讜专 讗讘诇 诇讞讝讜专 讜诇诪诇讜讞 讘讛 讘砖专 讘注谞讬谉 讛讬转专 诪诇讬讞讛 诪讜转专 诪讛讟注诐 砖讻转讘转讬 诪砖讜诐 讚讗讬谉 诪诇讬讞讛 诇注抓 讜讛专讗"砖 讘注爪诪讜 驻住拽 讘讛讚讬讗 讘驻专拽 讻诇 讛讘砖专 讙讘讬 讚驻讜住讬 讙讘讬谞讜转 讚注"讗 讚讗讬谉 砖讬讬讱 诪诇讬讞讛 讘注抓 讜讗注"讙 讚谞专讗讛 砖诐 诪讚讘专讬讜 讚诇讗 砖专讬 诪讟注诐 讚讗讬谉 诪诇讬讞讛 诇注抓 讗诇讗 讚讜拽讗 讘讚讬注讘讚 讗讘诇 诇讗 诇讻转讞诇讛 诪"诪 讬砖 诇讞诇拽 讘讬谉 讚诐 诇爪讬专 砖诇 讙讘讬谞讜转 讚讙讘讬 讚诐 讗诪专讬谞谉 诪讬砖专拽 砖专讬拽 讜诇讻谉 诪讛谞讬 讟注诪讗 讚讗讬谉 诪诇讬讞讛 诇注抓 讻讜' 诇讜诪专 砖诇讗 谞讘诇注 讘讜 讚诐 讜讗祝 讗诐 讘诇注 讗讬谉 讻讞 讘诪诇讞 诇讛驻诇讬讟讜 讜砖专讬 讗驻讬诇讜 诇讻转讞诇讛 诇讗驻讜拽讬 爪讬专 砖诇 讙讘讬谞讜转 讚专讻讜 诇诪讬驻专讱 讜诇讗 砖专讬拽 讜专讗讬讛 诪讜讻专讞转 诇讞诇拽 讻讚讻转讘转讬 砖讛专讬 讘砖专 讜讘砖专 诪讜转专 诇诪诇讜讞 讘讬讞讚 讘讻诇讬 诪谞讜拽讘 讜讗诐 谞诪诇讞讜 讘砖专 谞讘讬诇讛 讜讻砖专讛 讘讬讞讚 讘讻诇讬 诪谞讜拽讘 讗住讜专 讗诇讗 注"讻 诪砖讜诐 砖讛爪讬专 讚专讻讜 诇讛讬讜转 诪住专讱 住专讬讱 讜诇讗 砖专讬拽 讜讻讘专 砖讚讗 谞专讙讗 讛专"谉 讘讛讻专讞 砖讻转讘 讛专讗"砖 砖讗讬谉 诇讜 诪拽讜诐 诇讛讻专讬讞 诪诪谞讜 讚讗讬讬专讬 讘拽注专讛 砖讗讬谞讛 诪谞讜拽讘转 讜讝"诇 讜诇讗 谞讛讬专讗 讚拽注专讛 砖诪诇讞 讘讛 讘砖专 讻讛诇讻转讜 诪砖诪注 讚讗驻讬诇讜 讘诪谞讜拽讘转 讜诪讛 砖讗谞讜 诪讜诇讞讬谉 讜讞讜讝专讬谉 讜诪讜诇讞讬谉 讘讻诇讬 讗讞讚 诪谞讜拽讘 讛讬讬谞讜 诪砖讜诐 讚讗讬讬讚讬 讚讟专讬讚讛 讞转讬讻讛 诇诪讬驻诇讟 诇讗 讘诇注讛 讜诇讗 转讬诪讗 讻讬 讙诪专讛 驻诇讬讟转 讚诪讗 讘讜诇注转 诪谉 讛讘诇讜注 讘讻诇讬 讚诇讬转讛 讚讗驻讬诇讜 讘转专 讛讻讬 讟专讬讚讛 诇诪驻诇讟 爪讬专 讜讻诇 讚驻诇讟讛 讗驻讬诇讜 爪讬专 诇讗 讘诇注讛 讚诐 注"讻. 讜讙诐 注诇 讚讘专讬讜 讗讬讻讗 诇诪讬讚拽 诇诪讛 讛讜爪专讱 诇讬转谉 讟注诐 注诇 诪讛 砖讗谞讜 诪讜诇讞讬谉 讜讞讜讝专讬谉 讜诪讜诇讞讬谉 讻诪讛 驻注诪讬诐 诪砖讜诐 讚讗讬讬讚讬 讚讟专讬讚讛 讞转讬讻讛 诇诪驻诇讟 讻讜' 讻讚讬 诇住转讜专 讛讛讻专讞 砖诇 讬砖 讗讜诪专讬诐 讜诪讻诇诇诐 讛专讗"砖 诇诪讛 诇讗 住转专 住讘专转 讛专讗"砖 讜住讬讬注转讜 诪讛讗讬 讟注诪讗 砖讻转讘转讬 讻讬讜谉 砖讛专"谉 讘注爪诪讜 讻转讘 砖诐 讙讘讬 讛讛讜讗 驻讬谞讻讗 讚转讘专讛 专讘讬 讗诪讬 讜讝"诇 讜诪讬讛讜 拽砖讬讗 讗诪讗讬 转讘专讛 诇谞拽讘讛 谞拽讜讘讬 讜诇讬诪诇讞 讘讛 讘讬砖专讗 讬"诇 砖诪转讜讱 砖讗讬谉 谞讜讞 诇谞拽讜讘 拽讚讬专讛 砖诇 讞专住 砖讛专讬 诪砖转讘专转 讛讬讗 讘谞拽讬讘转讛 诪"讛 转讘专讛 讻讜' 讛专讬 讘讛讚讬讗 诪砖诪注 诪讚讘专讬讜 讚诪讜转专 诇讻转讞诇讛 诇谞拽讜讘 拽注专讛 砖讗讬谞讛 诪谞讜拽讘讛 砖诪诇讞 讘讛 讘砖专 诇讞讝讜专 讜诇诪诇讜讞 讘讛 讘砖专 讜注讜讚 讗讬讻讗 诇诪讬讚拽 讘讚讘专讬讜 诪讛 砖讻转讘 砖诪转讜讱 砖讗讬谉 谞讜讞 诇谞拽讜讘 拽讚讬专讛 砖诇 讞专住 诪"讛 转讘专讛 砖讛专讬 讗讻转讬 拽砖讛 讗诪讗讬 转讘专讛 讬谞讬讞谞讛 诇诪诇讜讞 讘讛 讘砖专 诇拽讬讜诐 讚讛讬讬谞讜 讘砖专 砖砖讛讛 讻讘专 讻讚讬 砖讬注讜专 诪诇讬讞讛 讜讛讚讬讞讜 讘诪讬诐 讻讛诇讻转讜 讻诪讜 砖讻转讘 讛专砖讘"讗 讘转砖讜讘讛 砖讛讘讗转讬 诇注讬诇 讚诪讜转专 诇诪诇讜讞 讘砖专 讘讻诇讬 砖诇 注"讗 讚诪讻谞讬住讬谉 讘讜 讬讬谉 诇拽讬讜诐 诪讟注诐 讚讗讬谉 诪诇讬讞讛 诇注抓 讜讻讬 转讬诪讗 讛讬讗 讙讜驻讛 讟注诪讗 诪讗讬 谞讛讬 讚讗讬谉 诪诇讬讞讛 诇注抓 诪"诪 谞讬诪讗 讻讘讜砖 讻诪讘讜砖诇 讚讛讗 谞讻讘讜砖 讛讘砖专 讘讻诇讬 砖讗讬谞讜 诪谞讜拽讘 砖谞讗住专 讻讘专 讬"诇 讻讬讜谉 讚讛诪诇讞 讗讬谞讜 诪驻诇讬讟 讻诇诇 诪讛 砖讘诇讜注 讘讻诇讬 讛讜讬 讻讗诇讜 讛讜讗 讬讘砖 讘讬讘砖 讚诇讗 砖讬讬讱 讘讬讛 诇讜诪专 讻讘讜砖 讻诪讘讜砖诇 讻讬讜谉 砖讗讬谉 讛讟注诐 谞驻诇讟 诪讝讛 诇讝讛 讻诪讜 砖讻转讘 讛诪专讚讻讬 讘驻"讘 讚讘讬爪讛 讜砖讗专 驻讜住拽讬诐 讚诇讗 砖讬讬讱 诇讜诪专 讻讘讜砖 讻诪讘讜砖诇 讗诇讗 讚讜拽讗 讬讘砖 讘诇讞 讜爪诇讜诇 讚诪驻诇讬讟 讜讘讜诇注 讝讛 诪讝讛 讜砖诪讗 讬"诇 讚住讘专 讛专"谉 讛讗 讚讗讬谉 诪诇讬讞讛 诇讻诇讬' 讛讬讬谞讜 讚讜拽讗 讘讻诇讬 注抓 讜诪转讻讜转 讗讘诇 诇讗 讘讻诇讬 讞专住 讜注讜讚 讬"诇 讚住讘专 讛专"谉 讛讗 讚讗讬谉 诪诇讬讞讛 诇讻诇讬诐 讛讬讬谞讜 讚讜拽讗 讘讻诇讬 诪谞讜拽讘 讗讘诇 诇讗 讘讻诇讬 砖讗讬谞讜 诪谞讜拽讘 讜讻谉 诪砖诪注 砖诐 诪讚讘专讬讜 砖讻转讘 讜讝"诇 讜注讜讚 砖讛讘砖专 讛谞诪诇讞 讘讛 谞讗住专 讻讜诇讜 诪驻谞讬 砖砖讜专' 讘转讜讻讛 讘讚诐 讛谞驻诇讟 诪诪谞讜 讜讻讬讜谉 砖谞讗住专 讜讛驻谞讻讗 讘讜诇注转 诪爪讬专讜 砖讛讜讗 讗住讜专 讘爪讬专 谞讘讬诇讛 讻砖讞讜讝专讬谉 讜诪讜诇讞讬谉 讘转讜讻讛 讛专讬 讛驻讬谞讻讗 驻讜诇讟转 爪讬专 讜讛讘砖专 讘讜诇注 讜谞讗住专 讚讗注"讙 讚驻讜诇讟 讚诐 讘讜诇注 爪讬专 讻讚诪讜讻讞 诇拽诪谉 注"讻. 讜讻谉 驻住拽 讘讛讚讬讗 专讘讬谞讜 讬讜谞讛 讘讗讬住讜专 讜讛讬转专 讛讗专讜讱 讛讗 讚讗讬谉 诪诇讬讞讛 诇注抓 讚讜拽讗 讘讻诇讬 诪谞讜拽讘 讗讘诇 诇讗 讘讻诇讬 砖讗讬谞讜 诪谞讜拽讘 讜谞住转讬讬' 讘住讘专讗 讝讜 诪诪讛 砖驻住拽 讛专讜拽讞 讘住讬诪谉 转讬"讙 讜讝"诇 诪注砖讛 讚讙讬' 砖谞诪诇讞讜 讘拽注专讛 砖讛讬讜 讗讜讻诇讜转 诪诪谞讛 讛砖驻讞讜转 谞讘讬诇讜转 讜讗住专 讗讘讗 诪专讬 专讬讘"拽 讛讚讙讬诐 讜诇讗 讚诪讬 诇讚讙讬诐 砖注诇讜 讘拽注专讛 讚诪讜转专 诇讗讜讻诇谉 讘讻讜转讞 讚讛讜讬 谞"讟 讘专 谞"讟 讚讛转讬专讗 讗讘诇 讛讻讗 讛讘诇讬注讛 谞转谞讛 讟注诐 讘讚讙讬诐 讻讜' 注讻"诇. 讜谞专讗讛 诇讬 讚讗祝 讛专砖讘"讗 诇讗 讛转讬专 诇诪诇讜讞 讘砖专 讘讻诇讬 砖诇 注"讗 讚诪讻谞讬住讬谉 讘讜 讬讬谉 诇拽讬讜诐 诪讟注诐 讚讗讬谉 诪诇讬讞讛 诇注抓 讗诇讗 讚讜拽讗 讘讻诇讬 诪谞讜拽讘 讗讘诇 诇讗 讘讻诇讬 砖讗讬谞讜 诪谞讜拽讘 讚讻谉 诪砖诪注 讘讛讚讬讗 诪讚讘专讬 转砖讜讘讜转 讛专砖讘"讗 讘住讬' 拽讻"讟 讜讝"诇 砖讗诇转 诪讛讜 诇诪诇讜讞 讚讙讬诐 讘讻诇讬 砖诪诇讞讜 讘讜 讘砖专 讗讬 讗诪专讬谞谉 讘转专 讚谞讬讞讬 讚讙讬诐 驻诇讬讟 讻诇讬 讜讘诇注讬 讚讙讬诐 讻诪讜 砖讗诪专讜 讘注讜驻讜转 讜讚讙讬诐 转砖讜讘讛 讜诪讗谉 诇讬诪讗 诇谉 砖讘诪诇讞 诪驻诇讬讟 讻诇讬 讗驻砖专 砖讗讬谉 讛诪诇讞 诪驻诇讬讟 讗诇讗 讗转 讛讗讜讻诇讬谉 讻讜' 注讚 讗注"驻 砖讗驻砖专 砖讗诐 诪诇讞讜 讛讚讙讬诐 讘讻诇讬 讗讬住讜专 诪诪砖 诪讘诇讬注转 砖讗专 讛讗讬住讜专讬谉 砖讬讛讜 讛讚讙讬诐 讗住讜专讬谉 诇驻讬 砖驻诇讬讟讛 讛讗讬住讜专讬谉 诪住转专讻转 讬讜转专 注讻"诇 讛专讬 讗转讛 专讜讗讛 诪驻讜专砖 砖讻转讘 讗注"驻 砖讗驻砖专 砖讗诐 诪诇讞讜 讛讚讙讬诐 讘讻诇讬 讗讬住讜专 诪诪砖 诪诪诇讬讞转 砖讗专 讛讗讬住讜专讬诐 砖讬讛讜 讛讚讙讬诐 讗住讜专讬谉 讻讜' 讜讝讛讜 诪诪砖 讻诪讜 砖驻住拽 讛专讜拽讞 砖讛讘讗转讬 砖讘谞讛 注诇讬讜 专讘讬谞讜 讬讜谞讛 讝"诇 讘注诇 讗"讜 讛讗专讜讱 讻诇 讘谞讬谞讜 诇驻住讜拽 讛讗 讚讗讬谉 诪诇讬讞讛 诇注抓 讛讬讬谞讜 讚讜拽讗 讘讻诇讬 诪谞讜拽讘 讗讘诇 诇讗 讘讻诇讬 砖讗讬谞讜 诪谞讜拽讘 讚讗诐 讗讬转讗 讚住讘专 讛专砖讘"讗 讚讗讬谉 讞讬诇讜拽 讘讬谉 讻诇讬 诪谞讜拽讘 诇砖讗讬谞讜 诪谞讜拽讘 讗诇讗 讘讻诇 注谞讬谉 讗讬谞讜 诪驻诇讬讟 诪讛 砖讘转讜讻讜 讗"讻 拽砖讛 讛讬讗讱 讗驻砖专 砖讬讛讜 讛讚讙讬诐 讗住讜专讬谉 讗驻讬诇讜 讘讚讬注讘讚 讗诐 谞诪诇讞讜 讘讻诇讬 讗讬住讜专 诪诪砖 诪诪诇讬讞转 砖讗专 讛讗讬住讜专讬诐 讚诪讗讬 砖谞讗 诪讙讘讬谞讜转 砖谞注砖讜 讘讚驻讜住 注"讗 讚讗讬谉 砖诐 讚诐 讻诇诇 讗诇讗 爪讬专 讟诪讗讛 讜讗讬谉 诇讱 讚讘专 砖讚专讻讜 诇诪讬住专讱 讬讜转专 诪爪讬专 讜讗驻"讛 诪讜转专讬谉 讘讚讬注讘讚 诪讟注诐 讚讗讬谉 讛诪诇讞 诪驻诇讬讟 诪讛 砖讘转讜讻讜 讜诇讚注转 讛转讜住驻讜转 讘驻专拽 讻诇 讛讘砖专 诪讜转专 讗驻讬诇讜 诇讻转讞诇讛 讜讻讘专 讻转讘 讛讻诇讘讜 讘住讜祝 住讬' 拽"讙 讚诪讟注诐 讚讬谉 讗讬谉 诪诇讬讞讛 诇注抓 讬砖 诇诇诪讜讚 砖讗诐 诪诇讞讜 讘砖专 讗讜 讚讙讬诐 讘讻诇讬 讗住讜专 诪讙讬注讜诇讬 注"讗 砖讗讬谉 讛讘砖专 讗讜 讛讚讙讬诐 讗住讜专讬谉 诇驻讬 砖讗讬谉 讛诪诇讞 诪驻诇讬讟 讗讬住讜专 讛讻诇讬 讜讗驻讬诇讜 讛讜讗 讘谉 讬讜诪讜 注讻"诇. 讗诇讗 注"讻 爪专讬讱 诇讜诪专 讚讛专砖讘"讗 住讘专 讚讘讻诇讬 砖讗讬谞讜 诪谞讜拽讘 诇讗 讗诪专讬谞谉 讗讬谉 诪诇讬讞讛 诇注抓 讛讬诇讻讱 讻转讘 讗注"驻 砖讗驻砖专 砖讗诐 诪诇讞讜 讛讚讙讬诐 讘讻诇讬 讗讬住讜专 诪诪砖 诪诪诇讬讞转 砖讗专 讗讬住讜专讬诐 砖讬讛讜 讛讚讙讬诐 讗住讜专讬谉 讻讜' 讜讛讗 讚讻转讘 砖讗驻砖专 讚诪砖诪注 讚专驻讜讬讬 诪专驻讬讗 讘讬讚讬讛 讜诇诪讛 诇讗 讛讞诇讬讟 讛讚讬谉 诇驻住讜拽 讘驻砖讬讟讜转 砖讬讛讜 讛讚讙讬诐 讗住讜专讬谉 谞"诇 讚讛讬讬谞讜 诪砖讜诐 讻讬讜谉 砖诇讗 谞讗住专 讛讻诇讬 注"讬 转砖诪讬砖 讗讬住讜专 专讜转讞 讻讬 讗诐 注"讬 诪诇讬讞讛 讻讚讚讬讬拽 诇讬砖谞讬讛 砖讻转讘 诪诪诇讬讞转 砖讗专 讗讬住讜专讬诐 讜诇驻讬讻讱 爪专讬讱 诇讚拽讚拽 讗诐 讛讗讬住讜专 讛讜讗 讚讘专 砖讚专讻讜 诇诪讬住专讱 讜谞讜讞 诇讘诇讜注 讘拽诇 讗讘诇 讗诐 诪诇讞讜 讛讚讙讬诐 讘讻诇讬 讗讬住讜专 诪诪砖 砖讗讬谞讜 诪谞讜拽讘 讻注讜讘讚讗 讚专讜拽讞 砖讛讘讗转讬 讗讝 讛讬讛 驻砖讜讟 诇讬讛 讚讛讚讙讬诐 讗住讜专讬谉 讻诇谉 砖谞讗住专 讛讻诇讬 注诇 讬讚讬 转砖诪讬砖 讗讬住讜专 专讜转讞. 砖讜讘 诪爪讗转讬 讘拽爪转 砖讗诇讜转 讜转砖讜讘讜转 讛专砖讘"讗 砖诇讗 讻转讜讘 诪诇转 讚讗驻砖专 讗诇讗 驻住拽 讻谉 讘驻砖讬讟讜转 诇讗讬住讜专 讜讻谉 讬砖 诇讚拽讚拽 诪诇砖讜谉 讛专砖讘"讗 讚诪讛 砖讻转讘 讚诪讜转专 诇诪诇讜讞 讘砖专 讘讻诇讬 砖诇 注"讗 讚诪讻谞讬住讬谉 讘讜 讬讬谉 诇拽讬讜诐 讗讬讬专讬 讚讜拽讗 讘讻诇讬 诪谞讜拽讘 诪讻诪讛 讟注诪讬诐 讞讚讗 诪讚讻转讘 讚诪讜转专 诇诪诇讜讞 讘砖专 讻讜' 讜住转诐 诪诇讬讞转 讘砖专 讗讬讬专讬 诇讛讻砖讬专 诪讬讚讬 讚诪讜 诇拽讚讬专讛 讘注谞讬谉 讛讬转专 诪诇讬讞讛 讜讛讬讬谞讜 讘讻诇讬 诪谞讜拽讘 讻讚驻专砖"讬 讙讘讬 诪注砖讛 讚专讘 诪专讬 讘专 专讞诇 讜讻诪讜 砖讻转讘 讛专"谉 讙讘讬 拽注专讛 砖诪诇讞 讘讛 讘砖专 讻讜' 砖讛讘讗转讬 诇注讬诇 讜注讜讚 讻讬讜谉 砖谞转谉 注讜讚 讟注诐 讗讞专 诇讛转讬专 诪砖讜诐 讚讗讬讬专讬 讚讟专讬讚 诇诪讬驻诇讟 讚诪讗 讻讜' 讜讗诐 讗讬转讗 讚讗讬讬专讬 讘讻诇讬 砖讗讬谞讜 诪谞讜拽讘 讗"讻 讘讛讻专讞 爪专讬讱 讗讜转讛 诇讜诪专 讚讗讬讬专讬 砖诪讜诇讞 讛讘砖专 专拽 诇拽讬讜诐 讚讛讬讬谞讜 讗讞专 砖讻讘专 讛讜讻砖专 诪讬讚讬 讚诪讜 讻讛诇讻转讜 讗"讻 拽砖讛 讗讬讱 砖讬讬讱 诇讜诪专 讚讗讬讬讚讬 讚讟专讬讚 诇诪讬驻诇讟 讚诪讗 讻讜' 讚讛讗 讻讘专 驻诇讟 讻诇 讚诪讜 注"讬 诪诇讬讞讛 讛专讗砖讜谞讛 讜讛讚讘专 谞专讗讛 诇注讬谞讬诐 讚讗讞专 砖谞诪诇讞 讛讘砖专 讜讛讜讚讞 讘诪讬诐 讻讛诇讻转讜 谞住转诪讬谉 谞拽讘讬 讛驻诇讬讟讛 讜砖讜讘 诇讗 讬驻转讞 讘砖讘讬诇 讛爪讬专 砖讘讜 讜注讜讚 讚讗"讻 诇讗 讛"诇 诇讜诪专 讚讗讬讬讚讬 讚讟专讬讚 诇诪讬驻诇讟 讚诪讗 讗诇讗 讛讻讬 讛"诇 诇讜诪专 讚讗讬讬讚讬 讚讟专讬讚 诇诪讬驻诇讟 爪讬专 讜讗诇 转讟注讛 诇驻专砖 诪讛 砖讻转讘 讛专砖讘"讗 讚诪讻谞讬住讬谉 讘讜 讬讬谉 讚诪诇转 诇拽讬讜诐 拽讗讬 注诇 诪诇讬讞转 讛讘砖专 讚讛讗 诇讬转讗 讗诇讗 拽讗讬 注诇 讛讻诇讬 讜专讘讜转讗 讘讗 诇讗砖诪讜注讬谞谉 讚诪讜转专 诇诪诇讜讞 讘砖专 讗驻讬诇讜 讘讻诇讬 砖诇 注"讗 讚诪讻谞讬住讬谉 讘讜 讬讬谉 诇拽讬讜诐 讚讘诇注 讬讬谉 讟驻讬 诪讻诇讬 砖讗讬谉 诪讻谞讬住讬谉 讘讜 讬讬谉 诇拽讬讜诐 讜爪专讬讻讬谉 讙"讻 讛讻砖专 讙讚讜诇 讻讚讗讬转讗 讘住讜祝 注"讗 讜讻"砖 讚诪讜转专 诇诪诇讜讞 讘砖专 讘讻诇讬 砖诇 注"讗 砖讗讬谉 诪讻谞讬住讬谉 讘讜 讬讬谉 诇拽讬讜诐 讜注讚讬讬谉 谞砖讗专 诇讚拽讚拽 讘讚讘专讬 讛专讗"砖 砖驻讬专砖 讚讗讬讬专讬 讘拽注专讛 砖讗讬谞讛 诪谞讜拽讘转 讗"讻 讗驻讬诇讜 讛讘砖专 砖诪诇讞 讘讛 讗住讜专 讜诇诪讛 讗诪专 砖诪讜讗诇 讗住讜专 诇讗讻讜诇 讘讛 专讜转讞 诪砖诪注 讗讘诇 讘砖专 砖诪诇讞 讘讛 诪讜转专 讚讗讬谉 住讘专讗 诇讜诪专 讚砖拽讬诇 讜讟专讬 注诇 讛拽注专讛 讘诇讘讚 讜诇讗 讛讬讛 诪讝讻讬专 讙"讻 讗讬住讜专 讛讘砖专 注诐 讛拽注专讛 讜诪驻谞讬 讻讱 讚拽讚拽 诪讛专"祝 讚讗讬讬专讬 讘拽注专讛 诪谞讜拽讘转 砖诇 讞专住 讜讻转讘 讚讗讬谉 诇讛拽砖讜转 讚讗"讻 讙诐 讛拽注专讛 讬讛讗 诪讜转专转 砖讛爪讬专 讜讛讚诐 砖讜专拽 讚专讱 谞拽讘讬诐 讚讬"诇 讚诇讙讘讬 讻诇讬 讞专住 诇讗 讗诪专讬谞谉 诪讬砖专拽 砖专讬拽 诪砖讜诐 讚讻诇讬 讞专住 讘讜诇注 诪讬讚 讚讛讗 诪爪讬谞讜 讚讻诇讬 讞专住 讘诇注讬 讗驻讬诇讜 诪爪讜谞谉 注"砖 讜爪专讬讱 诇讜诪专 砖讛专讗"砖 诪驻专砖 讚诪诇讞 讛讘砖专 注诇 讙讘讬 注爪讬诐 讗讜 拽砖讬诐 讘砖讜诇讬 讛拽注专讛 讜诇讻谉 诇讗 讞砖 讗讛讱 讚拽讚讜拽 讚诪讛专"祝 讝"诇. 讻谉 谞"诇:

驻转讞 注讬谞讬诐

讗诪专 讗讘讬讬 讛讗 讚专讘讬谉 诇讬转讗 讚讛讛讜讗 驻讬谞讻讗 讜讻讜'. 讻砖转注诪讜讚 讘住讜讙讬讗 讝讜 讘注讬谞讬讱 转讘讬讟 砖讬砖 诇讛拽砖讜转 注诇 讚讘专讬 讛专讘 转讜住驻讜转 讬讜诐 讟讜讘 驻"讬 讚转专讜诪讜转 讜注诇 诪"砖 讛专讘 讘讬转 讚讜讚 讜讛专讘 砖讜砖谞讬诐 诇讚讜讚 注诇 讝讛 讻诪讜 砖讻转讘转讬 讗谞讻讬 注驻专 讚诇 讘诪拽讜诪讜 讘住"讚 讜砖诐 讛讘讗转讬 讚讘专讬 讛专讘 讗诪专讬 爪专讜驻讛 讘讛拽讚诪转讜 砖讛砖讬讙 注诇 讛专讘 转讬"讟. 讜砖讜讘 专讗讬转讬 讘住驻专 诇讞诐 砖诪讬诐 砖谞讝讚诪谉 诇讬讚讬 讜诪讬讚讬 注讜讘专讬 专讗转讛 注讬谞讬 砖讛砖讬讙 注诇 讛专讘 转讜住驻转 讬讜诐 讟讜讘 讜讛讗专讬讱 讘讝讛. 讗诐 讞驻抓 讘谞讜 讛' 谞讞讝讜专 注诇 讛专讗砖讜谞讜转 讘注讝讛"讬:


讚讛讛讜讗 驻讬谞讻讗 讜转讘专讬讛 讜讻讜'. 注诪"砖 讛专砖讘"讗 讘转砖讜讘讜转 讞"讗 住讬诪谉 转拽注"讗 讜讘诪讬讜讞住讜转 住讬诪谉 拽谞"讗 讜讛专讘 诪讛专"讬 讗诇驻讗谞讚讗专讬 讘诪讜爪诇 诪讗砖 讚转 住讬诪谉 讻"讚:


诪专 讗"诇 诇讞讘专讬讛 讬转诪讗 注讘讚 专讘讱 讛讻讬 讜诪专 讗"诇 诇讞讘专讬讛 讬转诪讗 注讘讚 专讘讱 讛讻讬. 讜讗转讬讗 讻讛讗 讚讗诪专 讗讘讬讬 讘讘讬爪讛 讚祝 讱' 注"讘 讛讗讬 爪讜专讘讗 诪专讘谞谉 讚讗"诇 讞讘专讬讛 诪讬诇转讗 诇讗 诇讛讚专 诇讬讛 诪诇转讗 讟驻讬 诪诪讗讬 讚讗诪专 诇讬讛 讞讘专讬讛 讚讗讬讛讜 讗"诇 诪讛 讝讜 住诪讬讻讛 讜拽讗诪专 诇讬讛 诪讛 讝讜 砖转讬拽讛. 讜讝讗转 讛转讜专讛 讗砖专 砖诐 诪砖讛 讙讚讜诇 讛讚讜专 诪讗专讬讛 讚讗专注讗 讚讬砖专讗诇 讛专讘 讛诪讙"谉 讗诇 专讗砖讬 讛诪讟讜转 讛专讘 诪讛专"讙 讗讬住驻讬专讗谞住讛 讜讛专讘 诪讛专"诐 讛诇讜讬 讘转砖讜讘讛 讻讬 讘讗讛 讘住驻专 讚专讻讬 谞讜注诐 讞"诪 住讬诪谉 诇':





砖注专讬 转讜专转 讘讘诇

(拽讬讗 讘) 讞住 诇讬讛 诇讝专注讬讛 讚讗讘讗 讘专 讗讘讗 讚诇讬住驻讬 诇讬讛 诪讬讚讬 讜诇讗 住讘讬专讗 诇讬.鈥斪ぷ�' 讗诇讗 讗祝 讗谞讬 住讜讘专 讚谞"讟 讘专 谞"讟 诪讜转专, 讜讻讚诪住拽讬谞谉 诇注讬诇 讚讛讗 讚专讘 诪讻诇诇讗 讗讬转诪专 讜诇讗 讛讬讗 砖讗谞讬 讛转诐 讚谞驻讬砖 诪专专讛 讟驻讬*讜诪"砖 讘转讜住' 讚"讛 "讜诇讗" 讚讞讜拽, 讻"砖 讘讛讙讛讜转 讛专砖"砖.. 讜讘讝讛 诪讬讜砖讘 诪讛 砖驻拽驻拽 讘砖讜"转 诪讛专诇谞"讞 (住讬' 拽讻讗) 注诇 砖诪讜讗诇 讗讬讱 讛讜爪讬讗 讚讘专 砖拽专 诪驻讬讜*讜谞讚讞拽 诇讜诪专 讚砖诪讜讗诇 讜讚讗讬 讗诪转 讗诪专 讚讬讛讬讘, 诪砖讜诐 砖讞砖讘 讚专讘 讛讚专 讘讬讛 诪讟注诐 讚砖讗谞讬 砖讬讬驻讗 讚谞驻讬砖 诪专专讛 讟驻讬, 讜专讘 诇讗 讬讚注 诪讝讛 讜讗讻诇; 讜砖诪讜讗诇 讛讬讛 住讜讘专: 讗讬 讗讬转讗 讚诇讗 讛讚专 讘讬讛 讛讜讛 诇讬讛 诇诪讬讚拽 讗讬 注诇讜 讘拽注专讛. 讜诪讚诇讗 讚讬讬拽 砖"诪 讛讚专 讘讬讛. 讜注讜讚 讻转讘 诇讬讬砖讘 讘讗讜驻谞讬诐 讗讞专讬诐, 讜讻讜诇诐 讚讞讜拽讬诐 (注"砖).. 讜诪"砖 专砖"讬 讻讗谉: "讚诇讬住驻讬 诇讬 诪讬讚讬 讚诇讗 住讘讬专讗 诇讬 诇讗 讛讬讜 讚讘专讬诐 诪注讜诇诐" 讗讜诇讬 谞转讻讜讬谉 诇驻讬专讜砖 讝讛. - 讻诇 讝讛 诪爪讗转讬 讘砖诐 专' 谞转谉 谞讟注 讙专讬谉 诪驻专讗讙. 讜诪爪讗转讬 住讬讜注 诇驻讬专讜砖讜 诪讬专讜砖诇诪讬 转专讜诪讜转 (驻"讬 讛"讚), 讚砖诐 诪讘讜讗专 讚专讘 住讘专 谞"讟 讗住讜专 讜谞"讟 讘专 谞"讟 诪讜转专, 讜砖诪讜讗诇 讛讗讻讬诇 诇专讘 谞"讟 讘专 谞"讟 (讜注"砖).

